Islam dheenaa behumah fahu democracy ge nan beynumeh nukureveyne: Yameen | Mihaaru\nއިދިކޮޅު ކޯލިޝަނުން މިރޭ ބޭއްވި އެއްވުމުގައި ޔާމީން ވާހަކަފުޅު ދައްކަވަނީ: އިސްލާމްދީނަށް ފުރައްސާރަ ކުރުމަށް ފަހު ޑިމޮކްރަސީގެ ނަން ބޭނުން ކުރެވޭނެ ގޮތެއް ނޯންނާނެ ކަމަށް އެމަނިކުފާނު ވިދާޅުވި\nއިސްލާމްދީނަށް ފުރައްސާރަކުރުމަށް ފަހު ޑިމޮކްރަސީގެ ނަން ބޭނުމެއް ނުކުރެވޭނެ: ޔާމީން\n24 އޮކްޓޯބަރ 2019 - 22:44 27 comments\nއިސްލާމްދީނަށް ފުރައްސާރަ ކުރުމަށް ފަހު، ޑިމޮކްރަސީގެ ނަން ބޭނުން ކުރެވެން ނޯންނާނެ ކަމަށް ކުރީގެ ރައީސް އަބްދުﷲ ޔާމީން މިރޭ ވިދާޅުވެއްޖެ އެވެ.\nމޯލްޑިވްސް ޑިމޮކްރަސީ ނެޓްވޯކް (އެމްޑީއެން) އިން ކީރިތި ރަސޫލާ އާއި އިސްލާމްދީނަށް ފުރައްސާރަކޮށް ނެރުނު ރިޕޯޓާ ގުޅިގެން އެ ޖަމިއްޔާ އުވަލަން ގޮވާލައި، އިދިކޮޅު ޕީޕީއެމް/ޕީއެންސީ ކޯލިޝަނުން، އާޓިފިޝަލް ބީޗު ކައިރީގައި ބޭއްވި އެއްވުމުގައި ޔާމީން ވިދާޅުވީ، އިސްލާދީނާ ގުޅުން ހުރި ކަންކަމުގައި ޑިމޮކްރަސީގެ ނަން ބޭނުން ނުކުރެވޭނެ ކަމަށެވެ. އަދި މިނިވަން ފިކުރޭ ބުނެ މިހާރު ފަތުރަނީ ލާދީނީ ފިކުރެއް ކަމަށާއި އެއީ ޖާގަ ދެވޭނެ ކަމެއް ނޫން ކަމަށް ވެސް އެމަނިކުފާނު ވިދާޅުވި އެވެ.\n"މިއީ ހައްދުން ނެއްޓޭ ހިސާބަށް މި ދިޔައީ. ދީނާ ބެހޭ ކަންކަމުގައި ޑިމޮކްރަސީއެއް ނޯންނާނެ. ދީނާ ބެހޭ ކަންކަމުގައި މިނިވަން ޚިޔާލޭ، ލިބަރަލް ވިސްނުމޭ ނޫނީ މިއީ މިހާރުގެ ޒުވާނުންގެ ވިސްނުމޭ މިއީ ދުނިޔޭގެ ހެއްލުމޭ، މިއީ އަޅުގަނޑުމެން ޖާގަ ދޭނެ ކަމެއް ނޫން،" ޕީޕީއެމް އޮފީސް ކުރިމަތީގައި ބޭއްވި އެއްވުމުގައި އެ ޕާޓީގެ ރައީސް ޔާމީން ވިދާޅުވި އެވެ.\nއެމަނިކުފާނު ވިދާޅުވި ގޮތުގައި، އެމްޑީއެން އަކީ "ފުނޑާލަން ޖެހޭ" ޖަމިއްޔާއެކެވެ. އަދި އެ ޖަމާއަތަށް އިތުރު ފުރުސަތެއް ދެވިގެން ނުވާނެ ކަމަށް ވެސް ވިދާޅުވި އެވެ.\nޔާމީން ވަނީ، އިސްލާމްދީނަށް ފުރައްސާރަކޮށް، ރިޕޯޓް ނެރުނުތާ އެއް މަސް ވެގެންދާއިރު ރައީސް އިބްރާހިމް މުހައްމަދު ސޯލިހް ކުރެއްވީ ކޮން ކަމެއްތޯ ސުވާލު އުފައްދަވައިފަ އެވެ. އެ ރިޕޯޓާ ގުޅޭ ގޮތުން ފުލުހުން ތަހުގީގު ހިންގަން ޖެހޭ ސަބަބެއް މިހާރު ނޯންނާނެ ކަމަށާއި ސަރުކާރުގެ މަގާމުތަކުގައި އެމްޑީއެންއާ ގުޅުން ހުރި މީހުން ތިބެގެން ހިންގޭނީ ކޮން ތަހުގީގެއްތޯ ވެސް ސުވާލުކުރެއްވި އެވެ.\nޕީޕީއެމް/ޕީއެންސީ ކޯލިޝަނުން މިރޭ ބޭއްވި އެއްވުމުގެ ތެރެއިން.\n"އެންމެން ތިބީ ރައީސް އޮފީހުގައި. ނޫނީ ދައުލަތުގެ އިސް މަގާމުތަކުގައި. މި މީހުން ތަންތަނުގައި ތިބެގެން ކޮން ތަހުގީގެއްތޯ ހިންގޭނީ؟. އެ ތަހުގީގު ހިންގާ ކަމަށް ވަންޏާ އެންމެ އިންސާފުވެރިކޮށް ތަހުގީގު ހިންގޭނީ ޕީޕީއެމްއާ ހަވާލު ކުރިއްޔާ. އަޅުގަނޑުމެން އެ ތަހުގީގު ހިންގައި ދޭނަން،" ޔާމީން ވިދާޅުވި އެވެ.\nއެމަނިކުފާނު ވިދާޅުވީ ދައުލަތުގެ އިސް މަގާމުތަކުގައި ލާދީނީ ފިކުރުގެ މީހުން ތިބުމަކީ އެ ފިކުރަށް މި ސަރުކާރުން ޖާގަ ދޭކަމުގެ ސާފު ހެއްކެއް ކަމަށެވެ. ދައުލަތުގެ ގިނަ އިސް މަގާމުތަކުގައި ތިއްބެވީ އެފަދަ ބޭފުޅުން ކަމަށް ވިދާޅުވެ، ޔާމީން ދެން ވިދާޅުވީ އެކަމާ ދެކޮޅަށް ކުރެވެން ހުރި ހުރިހާ ކަމެއް އިދިކޮޅު ކޯލިޝަނުން ކުރާނެ ކަމަށެވެ.\n"އަޅުގަނޑުމެން ޕީޕީއެމް، ޕީއެންސީގެ އެމްޕީންނެއް މި ފިކުރުގެ މީހަކަށް ދައުލަތުގެ މުއައްސަސާއެއްގެ އެއްވެސް ގޮނޑިއެއްގައި އިށީންނާކަށް ވޯޓެއް ނުދޭނަން. އެއީ އަޅުގަނޑުމެން ކުރާނެ ކަމެއް ނޫން." ޔާމީން ވިދާޅުވި އެވެ.\nއެންމެން ތިބީ ރައީސް އޮފީހުގައި. ނޫނީ ދައުލަތުގެ އިސް މަގާމުތަކުގައި. މި މީހުން ތަންތަނުގައި ތިބެގެން ކޮން ތަހުގީގެއްތޯ ހިންގޭނީ؟. އެ ތަހުގީގު ހިންގާ ކަމަށް ވަންޏާ އެންމެ އިންސާފުވެރިކޮށް ތަހުގީގު ހިންގޭނީ ޕީޕީއެމްއާ ހަވާލު ކުރިއްޔާ. އަޅުގަނޑުމެން އެ ތަހުގީގު ހިންގައި ދޭނަން: ޔާމީން\nއެމަނިކުފާނު ވިދާޅުވި ގޮތުގައި، ސްކޫލްތަކުގެ ދަރިވަރުންގެ ސިކުނޑި އަށް ލާދީނީ ފިކުރުތައް ގެނެވޭނެ ގޮތެއް ހޯދަން ސްކޫލްތަކުގެ މުގައްރަރަށް ސަރުކާރުން މިހާރު ބަދަލު ގެންނަމުން އެބަ ދެ އެވެ. އެކަމަކު އެފަދަ ބަދަލުތަކަށް ޖާގަ ނުދޭން ގޮވައިލެއްވި އެވެ.\n"އަޅުގަނޑުމެންގެ ތުއްތު ދަރިންގެ މުގައްރަރުތަކުން މި ލާދީނީ ފިކުރަށް ޖާގަ ނުދެއްވާ. އަޅުގަނޑުމެން މަދަރުސާތައް ބޮއިކޮޓް ކުރަން ވެއްޖެ ކަމަށް ވަންޏާ މަދަރުސާތައް ވެސް ބޮއިކޮޓް ކުރަން ތައްޔާރުވާން ވާނެ. މި ފިކުރަކަށް ހެޔޮ ނުވާނެ ޖާގަ ދޭކަށް،" ޔާމީން ވިދާޅުވި އެވެ.\nމި ސަރުކާރު ހިންގާ ކޯލިޝަންގެ މައި ޕާޓީ، އެމްޑީޕީއަށް ޚަރަދު ކުރަނީ އިސްލާމްދީން ފޮހެލަން މަސައްކަތް ކުރާ ބޭރުގެ ޖަމާއަތްތަކުން ކަމަށް ވިދާޅުވެ، ޔާމީން މިރޭ ވަނީ މިދިޔަ އަހަރުގެ ރިޔާސީ އިންތިޚާބުގައި ވެސް މިހާރުގެ ސަރުކާރު ގެންނަން ޚަރަދު ކުރީ ބޭރުގެ ފަރާތްތަކުން ކަމަށް ވިދާޅުވެފަ އެވެ. އަދި ވިދާޅުވީ މިއަދު ފެންނަ ނަތީޖާތަކަކީ ދިވެހިންނާ ގުޅިގެން ބޭރު ބަޔަކު ކުރަމުންދާ ކަންތައްތަކެއް ކަމަށެވެ.\nއިތުރު ލިޔުންތައް އިސްލާމް އިދިކޮޅު ފަރާތްތައް މޯލްޑިވިއަން ޑިމޮކްރެސީ ނެޓްވޯކް ރައީސް އަބްދުﷲ ޔާމީން ދީން މުޙައްމަދު، ޞައްލަﷲ ޢަލައިހި ވަސައްލަމް އެމްޑީޕީ ދިވެހި ސަރުކާރު ޕީޕީއެމް ޕީޕީއެމް/ޕީއެންސީ އިއްތިހާދު މުޒާހަރާ ރެލީ\nއެމްޑީއެން އުވާލުމުގެ ނިޔަތެއް ނުގެންގުޅޭ: ޝިޔާމް


Dhivehi :: Quran > Ibrahim\nފަހަތަށް ابراهيم ކުރިއަށް\n﴿١﴾ الر ۚ كِتَابٌ أَنزَلْنَاهُ إِلَيْكَ لِتُخْرِجَ النَّاسَ مِنَ الظُّلُمَاتِ إِلَى النُّورِ بِإِذْنِ رَبِّهِمْ إِلَىٰ صِرَاطِ الْعَزِيزِ الْحَمِيدِ\nل ر (މި އަކުރުތަކުގެ مراد ދެނެވޮޑިގެންވަނީ اللَّه އެވެ.) (މިއީ) ފޮތެކެވެ. އެ ފޮތް ކަލޭގެފާނަށް ތިމަންރަސްކަލާނގެ ބާވައިލެއްވީ، އެއުރެންގެ ވެރިރަސްކަލާނގެ إذن ފުޅާއެކު، އަނދިރިކަމުގެ ތެރެއިން އަލިކަމުގެ ތެރެއަށް ކަލޭގެފާނު، މީސްތަކުން ނެރުއްވުމަށެވެ. ގަދަފަދަވަންތަ، حمد ލިބިވޮޑިގެންވާ ރަސްކަލާނގެ (ދެއްކެވި) މަގަށެވެ.\n﴿٢﴾ اللَّهِ الَّذِي لَهُ مَا فِي السَّمَاوَاتِ وَمَا فِي الْأَرْضِ ۗ وَوَيْلٌ لِّلْكَافِرِينَ مِنْ عَذَابٍ شَدِيدٍ\nاللَّه ގެ މަގެވެ. އެކަލާނގެއީ، އުޑުތަކުގައި ވާހާ އެއްޗަކާއި، ބިމުގައި ވާހާ އެއްޗެއް މިލްކުވެގެންވާ ރަސްކަލާނގެއެވެ. އަދި كافر ންނަށް ގަދަފަދަވެގެންވާ عذاب އަކުން ހަލާކު ހުށްޓެވެ.\n﴿٣﴾ الَّذِينَ يَسْتَحِبُّونَ الْحَيَاةَ الدُّنْيَا عَلَى الْآخِرَةِ وَيَصُدُّونَ عَن سَبِيلِ اللَّهِ وَيَبْغُونَهَا عِوَجًا ۚ أُولَٰئِكَ فِي ضَلَالٍ بَعِيدٍ\nއެއުރެންނީ، آخرة އަށްވުރެ ބޮޑަށް ދުނިޔޭގެ ދިރިއުޅުމަށް ލޯބިކުރާ މީހުންނެވެ. އަދި اللَّه ގެ މަގުން (މީސްތަކުން) އެއްކިބާކޮށް، އެ މަގު ގުދުވުމަށް އެދޭ މީހުންނެވެ. އެއުރެންވަނީ، ދުރުވެގެންވާ މަގުފުރެދުމެއްގައެވެ.\n﴿٤﴾ وَمَا أَرْسَلْنَا مِن رَّسُولٍ إِلَّا بِلِسَانِ قَوْمِهِ لِيُبَيِّنَ لَهُمْ ۖ فَيُضِلُّ اللَّهُ مَن يَشَاءُ وَيَهْدِي مَن يَشَاءُ ۚ وَهُوَ الْعَزِيزُ الْحَكِيمُ\nތިމަންރަސްކަލާނގެ އެއްވެސް رسول އަކު އެބޭކަލެއްގެ قوم ގެބަހުން މެނުވީ ނުފޮނުއްވަމެވެ. (އެއީ) އެއުރެންނަށް ސާފުކޮށް ބަޔާންކޮށްދެއްވުމަށްޓަކައެވެ. ފަހެ، اللَّه އިރާދަކުރައްވާ އަޅަކު، މަގުފުރައްދަވަތެވެ. އަދި އެކަލާނގެ އިރާދަކުރައްވާ އަޅަކަށް ތެދުމަގު ދައްކަވަތެވެ. އެކަލާނގެއީ، عزيز ވަންތަ، حكيم ވަންތަ ރަސްކަލާނގެއެވެ.\n﴿٥﴾ وَلَقَدْ أَرْسَلْنَا مُوسَىٰ بِآيَاتِنَا أَنْ أَخْرِجْ قَوْمَكَ مِنَ الظُّلُمَاتِ إِلَى النُّورِ وَذَكِّرْهُم بِأَيَّامِ اللَّهِ ۚ إِنَّ فِي ذَٰلِكَ لَآيَاتٍ لِّكُلِّ صَبَّارٍ شَكُورٍ\nހަމަކަށަވަރުން، ތިމަންރަސްކަލާނގެ آية ތަކާއިގެން، موسى ގެފާނު ފޮނުއްވީމެވެ. (އަދި އެންގެވީމެވެ.) ކަލޭގެފާނުގެ قوم ގެމީހުން އަނދިރިކަމުގެ ތެރެއިން، އަލިކަމުގެ ތެރެއަށް ނެރުއްވާށެވެ! އަދި އެއުރެންނަށް اللَّه ގެ ދުވަސްތައް ހަނދުމަކޮށްދެއްވާށެވެ! ހަމަކަށަވަރުން، ކެތްތެރިކަން ބޮޑު، شكر ވެރިވުން ގިނަ ކޮންމެ މީހަކަށް، އެކަންތަކުގައި ހެކިތަކެއްވާކަން ކަށަވަރެވެ.\n﴿٦﴾ وَإِذْ قَالَ مُوسَىٰ لِقَوْمِهِ اذْكُرُوا نِعْمَةَ اللَّهِ عَلَيْكُمْ إِذْ أَنجَاكُم مِّنْ آلِ فِرْعَوْنَ يَسُومُونَكُمْ سُوءَ الْعَذَابِ وَيُذَبِّحُونَ أَبْنَاءَكُمْ وَيَسْتَحْيُونَ نِسَاءَكُمْ ۚ وَفِي ذَٰلِكُم بَلَاءٌ مِّن رَّبِّكُمْ عَظِيمٌ\nموسى ގެފާނު އެކަލޭގެފާނުގެ قوم ގެމީހުންނަށް ވިދާޅުވިހިނދު (ހަނދުމަކުރާށެވެ!) ތިޔަބައިމީހުންނަށް اللَّه ދެއްވި نعمة ތައް، ތިޔަބައިމީހުން ހަނދާންކުރާށެވެ! فرعون ގެ މީހުންގެ ކިބައިން އެކަލާނގެ ތިޔަބައިމީހުން ސަލާމަތް ކުރެއްވި ހިނދެވެ. އެއުރެން ތިޔަބައިމީހުންނަށް ގަދަފަދަވެގެންވާ عذاب ގެ ރަހަ ދައްކަމުން ގެންދެެތެވެ. އަދި އެއުރެން ތިޔަބައިމީހުންގެ ފިރިހެންދަރިން ކަތިލައި، އަދި ތިޔަބައިމީހުންގެ އަންހެންދަރިން ނުމަރައި ބައިތިއްބަތެވެ. އަދި އެކަންތަކުގައި ތިޔަބައިމީހުންގެ ވެރިރަސްކަލާނގެ حضرة ން އައިސްފައިވާ ބޮޑު امتحان އެއް ވެއެވެ.\n﴿٧﴾ وَإِذْ تَأَذَّنَ رَبُّكُمْ لَئِن شَكَرْتُمْ لَأَزِيدَنَّكُمْ ۖ وَلَئِن كَفَرْتُمْ إِنَّ عَذَابِي لَشَدِيدٌ\nއަދި ތިޔަބައިމީހުންގެ ވެރިރަސްކަލާނގެ އެންގެވިހިނދު ހަނދުމަކުރާށެވެ! ހަމަކަށަވަރުން، ތިޔަބައިމީހުން شكر ކޮށްފިނަމަ، ހަމަކަށަވަރުން، ތިމަންރަސްކަލާނގެ ތިޔަބައިމީހުންނަށް އިތުރުކޮށްދެއްވާހުށީމެވެ. އަދި ތިޔަބައިމީހުން (شكر ނުކޮށް) كافر ވެއްޖެނަމަ (ދަންނާށެވެ!) ހަމަކަށަވަރުން، ތިމަންރަސްކަލާނގެ عذاب ގަދަފަދަވެގެންވާކަން ކަށަވަރެވެ.\n﴿٨﴾ وَقَالَ مُوسَىٰ إِن تَكْفُرُوا أَنتُمْ وَمَن فِي الْأَرْضِ جَمِيعًا فَإِنَّ اللَّهَ لَغَنِيٌّ حَمِيدٌ\nއަދި موسى ގެފާނު ވިދާޅުވިއެވެ. ތިޔަބައިމީހުންނާއި، ބިމުގައި ވާހާ އެންމެން (شكر ނުކޮށް) كافر ވިޔަސް، ފަހެ، ހަމަކަށަވަރުން، اللَّه އީ، ފުދިވޮޑިގެންވާ، حمد ލިބިވޮޑިގެންވާ ރަސްކަލާނގެކަން ކަށަވަރެވެ.\n﴿٩﴾ أَلَمْ يَأْتِكُمْ نَبَأُ الَّذِينَ مِن قَبْلِكُمْ قَوْمِ نُوحٍ وَعَادٍ وَثَمُودَ ۛ وَالَّذِينَ مِن بَعْدِهِمْ ۛ لَا يَعْلَمُهُمْ إِلَّا اللَّهُ ۚ جَاءَتْهُمْ رُسُلُهُم بِالْبَيِّنَاتِ فَرَدُّوا أَيْدِيَهُمْ فِي أَفْوَاهِهِمْ وَقَالُوا إِنَّا كَفَرْنَا بِمَا أُرْسِلْتُم بِهِ وَإِنَّا لَفِي شَكٍّ مِّمَّا تَدْعُونَنَا إِلَيْهِ مُرِيبٍ\nތިޔަބައިމީހުންގެ ކުރިން އުޅުނު މީހުންގެ خبر ތިޔަބައިމީހުންނާ ހަމަޔަކަށް ނާދޭހެއްޔެވެ؟ (އެއީ) نوح ގެފާނުގެ قوم ގެމީހުންނާއި، عاد ބާގައިމީހުންނާއި، ثمود ބާގައިމީހުންނާއި، އެއުރެންގެ ފަހުން އުޅުނު މީހުންނެވެ. اللَّه އަށް މެނުވީ، އެއުރެންނެއް ނޭނގެތެވެ. އެއުރެންގެ ގާތަށް އެއުރެންގެ رسول ން ބަޔާންވެގެންވާ ހެކިތަކާއިގެން ވަޑައިގަތެވެ. ފަހެ، އެއުރެންގެ އަނގަތަކުގައި، އެއުރެންގެ އަތްތައް އެޅޫއެވެ. އަދި އެއުރެން ބުނެފޫއެވެ. ހަމަކަށަވަރުން، ތިޔަބޭކަލުން އެކަމަކާއިގެން ފޮނުއްވެވި ކަންތަކަށް ތިމަންމެން كافر ވެއްޖައީމެވެ. އަދި ހަމަކަށަވަރުން، ތިޔަބޭކަލުން އެކަމަކަށް ތިމަންމެންނަށް ގޮވައިލައްވާ ކަމަކާމެދު، ހަމަކަށަވަރުން، ތިމަންމެންވަނީ ވަސްވާސްތެރިކަމުން ފުރިގެންވާ شك އެއް ގައެވެ.\n﴿١٠﴾ ۞ قَالَتْ رُسُلُهُمْ أَفِي اللَّهِ شَكٌّ فَاطِرِ السَّمَاوَاتِ وَالْأَرْضِ ۖ يَدْعُوكُمْ لِيَغْفِرَ لَكُم مِّن ذُنُوبِكُمْ وَيُؤَخِّرَكُمْ إِلَىٰ أَجَلٍ مُّسَمًّى ۚ قَالُوا إِنْ أَنتُمْ إِلَّا بَشَرٌ مِّثْلُنَا تُرِيدُونَ أَن تَصُدُّونَا عَمَّا كَانَ يَعْبُدُ آبَاؤُنَا فَأْتُونَا بِسُلْطَانٍ مُّبِينٍ\nއެއުރެންގެ رسول ން ވިދާޅުވޫއެވެ. އިސްވެދިޔަ مثال އަކާނުލައި އުޑުތަކާއި ބިން އުފެއްދެވި اللَّه އާމެދު، شك އެއް ވޭހެއްޔެވެ؟ އެކަލާނގެ ތިޔަބައިމީހުންނަށް ގޮވައިލައްވަނީ، ތިޔަބައިމީހުންނަށް ތިޔަބައިމީހުންގެ ފާފަތައް ފުއްސަވައިދެއްވުމަށާއި، ކަނޑައެޅިގެންވާ މުއްދަތަކަށް ތިޔަބައިމީހުން ފަސްކުރެއްވުމަށްޓަކައެވެ. އެއުރެން ދެންނެވޫއެވެ. ތިމަންމެންކަހަލަ އިންސާނުން ކަމުގައި މެނުވީ ތިޔަބޭކަލުން ނުވަމުއެވެ. ތިޔަބޭކަލުން އެދިވަޑައިގަންނަވަނީ، ތިމަންމެންގެ ކާބަފައިން އަޅުކަންކޮށް އުޅުނު ތަކެތިން ތިމަންމެން ދުރުކުރެއްވުމަށެވެ. ފަހެ، ބަޔާންވެގެންވާ حجّة އެއް ތިމަންމެންނަށް ތިޔަބޭކަލުން ގެނެސްދެއްވަ ބައްލަވާށެވެ!\n﴿١١﴾ قَالَتْ لَهُمْ رُسُلُهُمْ إِن نَّحْنُ إِلَّا بَشَرٌ مِّثْلُكُمْ وَلَٰكِنَّ اللَّهَ يَمُنُّ عَلَىٰ مَن يَشَاءُ مِنْ عِبَادِهِ ۖ وَمَا كَانَ لَنَا أَن نَّأْتِيَكُم بِسُلْطَانٍ إِلَّا بِإِذْنِ اللَّهِ ۚ وَعَلَى اللَّهِ فَلْيَتَوَكَّلِ الْمُؤْمِنُونَ\nއެއުރެންގެ رسول ން އެއުރެންނަށް ވިދާޅުވޫއެވެ. ތިޔަބައިމީހުން ކަހަލަ އިންސާނުން ކަމުގައި މެނުވީ، ތިމަންމެން ނުވަމުއެވެ. އެހެނެއްކަމަކު، اللَّه، އެކަލާނގެ އަޅުންކުރެ އިރާދަކުރެއްވި ބަޔަކަށް نعمة ދެއްވަތެވެ. އަދި اللَّه ގެ إذن ފުޅާލައިގެން މެނުވީ، ތިޔަބައިމީހުންނަށް حجّة އެއް ގެނެސްދިނުމަކީ، ތިމަންމެންނަށް އޮތްކަމެއް ނޫނެވެ. އަދި مؤمن ތަކުން ހަމައެކަނި اللَّه އަށް وكيل ކުރާހުށިކަމެވެ!\n﴿١٢﴾ وَمَا لَنَا أَلَّا نَتَوَكَّلَ عَلَى اللَّهِ وَقَدْ هَدَانَا سُبُلَنَا ۚ وَلَنَصْبِرَنَّ عَلَىٰ مَا آذَيْتُمُونَا ۚ وَعَلَى اللَّهِ فَلْيَتَوَكَّلِ الْمُتَوَكِّلُونَ\nއަދި ހަމަކަށަވަރުން، އެކަލާނގެ ތިމަންމެންނަށް ތިމަންމެންގެ މަގުތައް ދައްކަވާފައިވާއިރު، اللَّه އަށް ތިމަންމެން وكيل ނުކުރަންވީ ކީއްވެގެން ހެއްޔެވެ؟ އަދި ތިޔަބައިމީހުން ތިމަންމެންނަށް ދިން އުނދަގޫތަކަށް ހަމަކަށަވަރުން، ތިމަންމެން ކެތްކުރާހުށީމުއެވެ. އަދި وكيل ކުރާމީހުން، ހަމައެކަނި اللَّه އަށް وكيل ކުރާހުށިކަމެވެ!\n﴿١٣﴾ وَقَالَ الَّذِينَ كَفَرُوا لِرُسُلِهِمْ لَنُخْرِجَنَّكُم مِّنْ أَرْضِنَا أَوْ لَتَعُودُنَّ فِي مِلَّتِنَا ۖ فَأَوْحَىٰ إِلَيْهِمْ رَبُّهُمْ لَنُهْلِكَنَّ الظَّالِمِينَ\nكافر ވި މީހުން، އެއުރެންގެ رسول ންނަށް ދެންނެވޫއެވެ. ހަމަކަށަވަރުން، ތިމަންމެންގެ ބިމުން ތިޔަބޭކަލުން ނެރެލާހުށީމުއެވެ. ނޫންނަމަަ ތިޔަބޭކަލުން ތިމަންމެންގެ دين އަށް އެނބުރިވަޑައިގަންނަވާހުށިކަމެވެ! ފަހެ، އެބޭކަލުންގެ ވެރިރަސްކަލާނގެ، އެބޭކަލުންނަށް وحى ކުރެއްވިއެވެ. ހަމަކަށަވަރުން، ތިމަންރަސްކަލާނގެ އަނިޔާވެރިން ހަލާކުކުރައްވާހުށީމެވެ.\n﴿١٤﴾ وَلَنُسْكِنَنَّكُمُ الْأَرْضَ مِن بَعْدِهِمْ ۚ ذَٰلِكَ لِمَنْ خَافَ مَقَامِي وَخَافَ وَعِيدِ\nއަދި ހަމަކަށަވަރުން، އެއުރެންގެ ފަހުގައި، ތިމަންރަސްކަލާނގެ ތިޔަބައިމީހުން، ބިމުގައި ވަޒަންވެރި ކުރައްވާ ހުށީމެވެ. އެކަންއޮތީ، ތިމަންރަސްކަލާނގެ (މަތިވެރި) مقام އަށް ބިރުވެތިވެ، ތިމަންރަސްކަލާނގެ وعيد އަށް ބިރުވެތިވި މީހުންނަށެވެ.\n﴿١٥﴾ وَاسْتَفْتَحُوا وَخَابَ كُلُّ جَبَّارٍ عَنِيدٍ\nއަދި އެބޭކަލުން نصر އަށް އެދި ދެންނެވޫއެވެ. އަދި ހަރުކަށި، ކޮންމެ جبّار އަކު ގެއްލި ހަލާކުވިއެވެ.\n﴿١٦﴾ مِّن وَرَائِهِ جَهَنَّمُ وَيُسْقَىٰ مِن مَّاءٍ صَدِيدٍ\nއޭނާގެ ކުރިމަތީގައިވަނީ، ނަރަކައެވެ. އަދި އޭނާއަށް ބޯންދެއްވާނީ، ފާ ދިޔަފަދަ ފެނަކުންނެވެ.\n﴿١٧﴾ يَتَجَرَّعُهُ وَلَا يَكَادُ يُسِيغُهُ وَيَأْتِيهِ الْمَوْتُ مِن كُلِّ مَكَانٍ وَمَا هُوَ بِمَيِّتٍ ۖ وَمِن وَرَائِهِ عَذَابٌ غَلِيظٌ\nއޭނާ އެ ދިރުވައިލާނެތެވެ. އޭނާއަށް އެ ދިރުވައިލެވޭނީ، ވަރަށް އުނދަގުލުންނެވެ. އަދި ހުރިހާ ފަރާތަކުން އޭނާގެ ގާތަށް މަރު އަންނާނެތެވެ. (އެކަމަކު) އޭނާ މަރެއް ނުވާނެތެވެ. އަދި އޭނާގެ ކުރިމަތީގައިވަނީ، ގަދަފަދަވެގެންވާ عذاب އެވެ.\n﴿١٨﴾ مَّثَلُ الَّذِينَ كَفَرُوا بِرَبِّهِمْ ۖ أَعْمَالُهُمْ كَرَمَادٍ اشْتَدَّتْ بِهِ الرِّيحُ فِي يَوْمٍ عَاصِفٍ ۖ لَّا يَقْدِرُونَ مِمَّا كَسَبُوا عَلَىٰ شَيْءٍ ۚ ذَٰلِكَ هُوَ الضَّلَالُ الْبَعِيدُ\nއެއުރެންގެ ވެރިރަސްކަލާނގެއަށް كافر ވި މީހުންގެ عمل ތަކުގެ مثال، އަޅިތަކެއް ފަދައެވެ. ވިއްސާރަގަދަ ދުވަހެއްގައި، އެއަށް ގަދަ ވައިޖެހި، އެ އަޅިތައް ބުރުއްސައިލިއެވެ. އެއުރެން ހޯދައިގަތް އެއްވެސްކަމެއްގެ މައްޗަށް، އެއުރެންގެ އެއްވެސް ބާރެއް ނެތެވެ. ދުރުވެގެންވާ މަގުފުރެދުމަކީ ހަމައެއީއެވެ.\n﴿١٩﴾ أَلَمْ تَرَ أَنَّ اللَّهَ خَلَقَ السَّمَاوَاتِ وَالْأَرْضَ بِالْحَقِّ ۚ إِن يَشَأْ يُذْهِبْكُمْ وَيَأْتِ بِخَلْقٍ جَدِيدٍ\nހަމަކަށަވަރުން، اللَّه، حق ގޮތުގައި އުޑުތަކާއި ބިން ހައްދަވާފައިވާކަން ތިބާއަކަށް ނޭނގޭ ހެއްޔެވެ؟ އެކަލާނގެ އިރާދަކުރައްވާނަމަ، ތިޔަބައިމީހުން ނެތިކޮށްލައްވައި، އާ مخلوق ންތަކެއް ގެންނަވައިފާނެތެވެ.\n﴿٢٠﴾ وَمَا ذَٰلِكَ عَلَى اللَّهِ بِعَزِيزٍ\nއަދި އެކަންތައް اللَّه އަށް އުނދަގޫކަމަކަށް ނުވެތެވެ.\n﴿٢١﴾ وَبَرَزُوا لِلَّهِ جَمِيعًا فَقَالَ الضُّعَفَاءُ لِلَّذِينَ اسْتَكْبَرُوا إِنَّا كُنَّا لَكُمْ تَبَعًا فَهَلْ أَنتُم مُّغْنُونَ عَنَّا مِنْ عَذَابِ اللَّهِ مِن شَيْءٍ ۚ قَالُوا لَوْ هَدَانَا اللَّهُ لَهَدَيْنَاكُمْ ۖ سَوَاءٌ عَلَيْنَا أَجَزِعْنَا أَمْ صَبَرْنَا مَا لَنَا مِن مَّحِيصٍ\nއެ އެންމެން (ކަށްވަޅުތަކުން) ނުކުމެ، اللَّه ގެ حضرة އަށް އަންނާނެތެވެ. އަދި (އޭގެތެރެއިން) ނިކަމެތިން ބޮޑާވެގަތް މީހުންނަށް ބުނާނެތެވެ. ހަމަކަށަވަރުން، ތިމަންމެން މިތިބީ، ތިޔަބައިމީހުންނަށް تبع ވެގެންނެވެ. ފަހެ، ތިޔަބައިމީހުންނަށް اللَّه ގެ عذاب ން ކުޑަމިންވަރެއްނަމަވެސް ތިމަންމެންގެ ކިބައިން ދުރުކޮށްދެވިދާނެ ހެއްޔެވެ؟ އެއުރެން ބުނާނެތެވެ. اللَّه ތިމަންމެންނަށް ތެދުމަގު ދެއްކެވިނަމަ، ތިޔަބައިމީހުންނަށް ތިމަންމެން ތެދުމަގު ދެއްކީމުހެވެ. ތިމަންމެން ކެތްނުކުރިޔަސް، ނުވަތަ ކެތްކުރިޔަސް، ތިމަންމެންގެ މައްޗަށް ހަމަހަމަވެގެންވެއެވެ. ފިލަންދާނެ ތަނެއް ތިމަންމެންނަކަށް ނުވެއެވެ.\n﴿٢٢﴾ وَقَالَ الشَّيْطَانُ لَمَّا قُضِيَ الْأَمْرُ إِنَّ اللَّهَ وَعَدَكُمْ وَعْدَ الْحَقِّ وَوَعَدتُّكُمْ فَأَخْلَفْتُكُمْ ۖ وَمَا كَانَ لِيَ عَلَيْكُم مِّن سُلْطَانٍ إِلَّا أَن دَعَوْتُكُمْ فَاسْتَجَبْتُمْ لِي ۖ فَلَا تَلُومُونِي وَلُومُوا أَنفُسَكُم ۖ مَّا أَنَا بِمُصْرِخِكُمْ وَمَا أَنتُم بِمُصْرِخِيَّ ۖ إِنِّي كَفَرْتُ بِمَا أَشْرَكْتُمُونِ مِن قَبْلُ ۗ إِنَّ الظَّالِمِينَ لَهُمْ عَذَابٌ أَلِيمٌ\nއަދި ކަންތައް ނިޔާކުރައްވައި ނިމޭހިނދު، شيطان އާ ބުނާނެތެވެ. ހަމަކަށަވަރުން، اللَّه، ތިޔަބައިމީހުންނަށް وعد ކުރައްވާފައިވަނީ، حق ތެދު وعد އެވެ. އަދި ތިމަންވެސް ތިޔަބައިމީހުންނަށް وعد ކުރީމެވެ. ފަހެ، ތިޔަބައިމީހުންނަށް ތިމަންކުޅަ وعد އާ خلاف ވީމެވެ. އަދި ތިޔަބައިމީހުންނަށް ތިމަން ގޮވައިލުން ފިޔަވައި، ތިޔަބައިމީހުންގެ މައްޗަށް އެއްވެސް ބާރެއް ތިމަންނާއަކަށް ލިބިގެނެއް ނުވެއެވެ. ފަހެ، ތިޔަބައިމީހުން ތިމަންނާގެ ގޮވައިލުމަށް އިޖާބަދިނީއެވެ. ފަހެ، ތިޔަބައިމީހުން ތިމަން ކުށްވެރިކޮށް ވާހަކަ ނުދައްކާށެވެ! އަދި ތިޔަބައިމީހުންގެ އަމިއްލަ نفس ތައް ކުށްވެރިކޮށް ވާހަކަ ދައްކާށެވެ! ތިޔަބައިމީހުންގެ އެހީތެރިޔަކަށް ތިމަން ނުވަމެވެ. އަދި ތިޔަބައިމީހުންވެސް ތިމަންގެ އެހީތެރިންނަކަށް ނުވަމުއެވެ. ހަމަކަށަވަރުން، މީގެކުރިން ތިޔަބައިމީހުން ތިމަން ބައިވެރިކުރި ކަންތަކަށް ތިމަން كافر ވީމެވެ. ހަމަކަށަވަރުން، އަނިޔާވެރިންނަށް ވޭންދެނިވި عذاب ހުށްޓެވެ.\n﴿٢٣﴾ وَأُدْخِلَ الَّذِينَ آمَنُوا وَعَمِلُوا الصَّالِحَاتِ جَنَّاتٍ تَجْرِي مِن تَحْتِهَا الْأَنْهَارُ خَالِدِينَ فِيهَا بِإِذْنِ رَبِّهِمْ ۖ تَحِيَّتُهُمْ فِيهَا سَلَامٌ\nإيمان ވެ صالح عمل ތައް ކުޅަމީހުން، އެތާނގެ ދަށުން ފެން ކޯރުތައް ހިނގަހިނގާ ހުންނަ ސުވަރުގެތަކަށް ވައްދަވާހުށްޓެވެ. އެއުރެންގެ ވެރިރަސްކަލާނގެ إذن ފުޅާއެކު، އެތާނގައި އެއުރެން ދެމިތިބެނިވި ގޮތުގައެވެ. އެތާނގައި، އެއުރެންގެ تحيّة އަކީ، سلام އެވެ.\n﴿٢٤﴾ أَلَمْ تَرَ كَيْفَ ضَرَبَ اللَّهُ مَثَلًا كَلِمَةً طَيِّبَةً كَشَجَرَةٍ طَيِّبَةٍ أَصْلُهَا ثَابِتٌ وَفَرْعُهَا فِي السَّمَاءِ\nاللَّه، ރަނގަޅު ބަހެއްގެ مثال ޖެއްސެވީ ކޮންފަދައަކުންކަން ކަލޭގެފާނު ދެކެވަޑައި ނުގަންނަވަމުތޯއެވެ؟ އެއީ، އެ ގަހެއްގެ މޫތައް (ބިމުގައި) ހަރުލާފައި ހުންނަ، އަދި އެ ގަހެއްގެ ގޮފިތައް (ބިޔަކޮށްހެދި) މައްޗަށް އުފުލިފައިވާ ގަހެއްގެ مثال އެވެ.\n﴿٢٥﴾ تُؤْتِي أُكُلَهَا كُلَّ حِينٍ بِإِذْنِ رَبِّهَا ۗ وَيَضْرِبُ اللَّهُ الْأَمْثَالَ لِلنَّاسِ لَعَلَّهُمْ يَتَذَكَّرُونَ\nއެ ގަހުގެ ވެރިރަސްކަލާނގެ إذن ފުޅާއެކު، ހުރިހާ ހިނދެއްގައި އެ ގަހުގެ މޭވާ ލިބިދެއެވެ. اللَّه، މީސްތަކުންނަށް مثال ޖައްސަވަނީ، އެއުރެން ހަނދުމަކުރުމަށްޓަކައެވެ.\n﴿٢٦﴾ وَمَثَلُ كَلِمَةٍ خَبِيثَةٍ كَشَجَرَةٍ خَبِيثَةٍ اجْتُثَّتْ مِن فَوْقِ الْأَرْضِ مَا لَهَا مِن قَرَارٍ\nއަދި ނުބައި ބަހެއްގެ مثال އަކީ، ބިންމަތިން އުފުރާލި (އަދި) އެ ގަހަކަށް އެއްވެސް ސާބިތުކަމެއްނުވާ، ނުބައި ގަހެއްގެ مثال އެވެ.\n﴿٢٧﴾ يُثَبِّتُ اللَّهُ الَّذِينَ آمَنُوا بِالْقَوْلِ الثَّابِتِ فِي الْحَيَاةِ الدُّنْيَا وَفِي الْآخِرَةِ ۖ وَيُضِلُّ اللَّهُ الظَّالِمِينَ ۚ وَيَفْعَلُ اللَّهُ مَا يَشَاءُ\nދުނިޔޭގެ حياة ގައްޔާއި، آخرة ގައި ސާބިތުވެގެންވާ (حق) ބަހުން إيمان ވި މީހުންނަށް، اللَّه ސާބިތުކަން ދެއްވަތެވެ. އަދި اللَّه، އަނިޔާވެރިން މަގުފުރައްދަވަތެވެ. އަދި اللَّه، އެކަލާނގެ އިރާދަކުރައްވާ ކަމެއް ކުރައްވަތެވެ.\n﴿٢٨﴾ ۞ أَلَمْ تَرَ إِلَى الَّذِينَ بَدَّلُوا نِعْمَتَ اللَّهِ كُفْرًا وَأَحَلُّوا قَوْمَهُمْ دَارَ الْبَوَارِ\nاللَّه ގެ نعمة، كافر ކަމަށް ބަދަލުކޮށް، އެއުރެންގެ قوم ހަލާކުގެ ގޮވައްޗަށްލީ މީހުން ކަލޭގެފާނު ދެކެވަޑައި ނުގަންނަވަމުތޯއެވެ؟\n﴿٢٩﴾ جَهَنَّمَ يَصْلَوْنَهَا ۖ وَبِئْسَ الْقَرَارُ\n(އެއީ) ނަރަކައެވެ. އެއުރެން އެތަނަށްވަދެ އަނދާނެތެވެ. އަދި އެއީ، ތިބުމަށް ހާދަހާ ނުބައި ތަނެކެވެ!\n﴿٣٠﴾ وَجَعَلُوا لِلَّهِ أَندَادًا لِّيُضِلُّوا عَن سَبِيلِهِ ۗ قُلْ تَمَتَّعُوا فَإِنَّ مَصِيرَكُمْ إِلَى النَّارِ\nއަދި އެއުރެން اللَّه އަށް شريك ން ލޫއެވެ. (އެއީ) އެއުރެން އެކަލާނގެ މަގުން މީސްތަކުން ފުރެއްދުމަށްޓަކައެވެ. ކަލޭގެފާނު ވިދާޅުވާށެވެ! ތިޔަބައިމީހުން (ދުނިޔެމަތީގައި) އަރާމުކޮށްލަން ތިބޭށެވެ! ފަހެ، ހަމަކަށަވަރުން، ތިޔަބައިމީހުން އެނބުރިދިއުންވަނީ ނަރަކައަށެވެ.\n﴿٣١﴾ قُل لِّعِبَادِيَ الَّذِينَ آمَنُوا يُقِيمُوا الصَّلَاةَ وَيُنفِقُوا مِمَّا رَزَقْنَاهُمْ سِرًّا وَعَلَانِيَةً مِّن قَبْلِ أَن يَأْتِيَ يَوْمٌ لَّا بَيْعٌ فِيهِ وَلَا خِلَالٌ\nإيمان ވި، ތިމަންރަސްކަލާނގެ އަޅުންނަށް ކަލޭގެފާނު ވިދާޅުވާށެވެ! އެއުރެން ނަމާދު قائم ކުރާހުށިކަމެވެ! އަދި ތިމަންރަސްކަލާނގެ އެއުރެންނަށް ދެއްވި ތަކެތިން ސިއްރާއި ފާޅުގައި އެއުރެން ހޭދަކުރާހުށިކަމެވެ! އެ ދުވަހެއްގައި ވިޔަފާރިއެއް ނުވަތަ ރައްޓެހިކަމެއް ނޯންނާނޭ ދުވަހެއް އައުމުގެ ކުރިންނެވެ.\n﴿٣٢﴾ اللَّهُ الَّذِي خَلَقَ السَّمَاوَاتِ وَالْأَرْضَ وَأَنزَلَ مِنَ السَّمَاءِ مَاءً فَأَخْرَجَ بِهِ مِنَ الثَّمَرَاتِ رِزْقًا لَّكُمْ ۖ وَسَخَّرَ لَكُمُ الْفُلْكَ لِتَجْرِيَ فِي الْبَحْرِ بِأَمْرِهِ ۖ وَسَخَّرَ لَكُمُ الْأَنْهَارَ\nاللَّه އީ، އުޑުތަކާއި ބިން ހެއްދެވި ރަސްކަލާނގެއެވެ. އަދި އެކަލާނގެ އުޑުން ވާރޭ ވެއްސެވިއެވެ. ފަހެ، އެ ފެނުގެ ސަބަބުން ތިޔަބައިމީހުންނަށް رزق އެއް ކަމުގައި މޭވާތައް ނެރުއްވިއެވެ. އަދި އެކަލާނގެ إذن ފުޅާއެކު، އެ ތަކެތި ކަނޑުގައި ދަތުރުކުރުމަށް ތިޔަބައިމީހުންނަށްޓަކައި ނާފަހަރު خدمة ތެރި ކުރެއްވިއެވެ. އަދި އެކަލާނގެ ތިޔަބައިމީހުންނަށްޓަކައި، ކޯރުތައް خدمة ތެރިކުރެއްވިއެވެ.\n﴿٣٣﴾ وَسَخَّرَ لَكُمُ الشَّمْسَ وَالْقَمَرَ دَائِبَيْنِ ۖ وَسَخَّرَ لَكُمُ اللَّيْلَ وَالنَّهَارَ\nއަދި އެކަލާނގެ ތިޔަބައިމީހުންނަށްޓަކައި، އިރާއި ހަނދު خدمة ތެރި ކުރެއްވިއެވެ. ކެނޑިނޭޅި ހިނގާގޮތުގައެވެ. އަދި އެކަލާނގެ ތިޔަބައިމީހުންނަށްޓަކައި، ރޭދުވާ خدمة ތެރި ކުރެއްވިއެވެ.\n﴿٣٤﴾ وَآتَاكُم مِّن كُلِّ مَا سَأَلْتُمُوهُ ۚ وَإِن تَعُدُّوا نِعْمَتَ اللَّهِ لَا تُحْصُوهَا ۗ إِنَّ الْإِنسَانَ لَظَلُومٌ كَفَّارٌ\nއަދި އެކަލާނގެ حضرة އަށް ތިޔަބައިމީހުން ދެންނެވި ކޮންމެ އެއްޗެއް އެކަލާނގެ ތިޔަބައިމީހުންނަށް ދެއްވިއެވެ. اللَّه ގެ نعمة ތައް ތިޔަބައިމީހުން ގުނާނަމަ، ތިޔަބައިމީހުންނަކަށް އެ نعمة ތައް عدد އެއް ނުކުރެވޭހުށްޓެވެ. ހަމަކަށަވަރުން، އިންސާނާއަކީ، އަނިޔާވެރިވުން ބޮޑު، شكر ކުރުން ނެތްމީހެކެވެ.\n﴿٣٥﴾ وَإِذْ قَالَ إِبْرَاهِيمُ رَبِّ اجْعَلْ هَٰذَا الْبَلَدَ آمِنًا وَاجْنُبْنِي وَبَنِيَّ أَن نَّعْبُدَ الْأَصْنَامَ\nإبراهيم ގެފާނު ވިދާޅުވި ހިނދު، ހަނދުމަކުރާށެވެ! އަޅުގެ ވެރިރަސްކަލާކޮ! މި ރަށަކީ، أمان ވެގެންވާ ރަށެއްކަމުގައި ލައްވާނދޭވެ! އަދި އަޅާއާއި، އަޅުގެ ދަރިން ބުދަށް އަޅުކަންކުރުމުން ދުރުކުރައްވާނދޭވެ!\n﴿٣٦﴾ رَبِّ إِنَّهُنَّ أَضْلَلْنَ كَثِيرًا مِّنَ النَّاسِ ۖ فَمَن تَبِعَنِي فَإِنَّهُ مِنِّي ۖ وَمَنْ عَصَانِي فَإِنَّكَ غَفُورٌ رَّحِيمٌ\nއަޅުގެ ވެރިރަސްކަލާކޮ! ހަމަކަށަވަރުން، އެ ބުދުތައް މީސްތަކުންކުރެ ގިނަބަޔަކު މަގުފުރައްދައިފިއެވެ. ފަހެ، މި އަޅާޔަށް تبع ވެއްޖެ މީހަކީ، ހަމަކަށަވަރުން، އަޅުގެ (دين ގެ) މީހެކެވެ. އަދި އަޅާޔަށް އުރެދިއްޖެމީހާ (ދަންނާށެވެ!) ފަހެ، ހަމަކަށަވަރުން، އިބަރަސްކަލާނގެއީ، ގިނަގިނައިން ފާފަފުއްސަވާ، رحيم ވަންތަ ރަސްކަލާނގެއެވެ.\n﴿٣٧﴾ رَّبَّنَا إِنِّي أَسْكَنتُ مِن ذُرِّيَّتِي بِوَادٍ غَيْرِ ذِي زَرْعٍ عِندَ بَيْتِكَ الْمُحَرَّمِ رَبَّنَا لِيُقِيمُوا الصَّلَاةَ فَاجْعَلْ أَفْئِدَةً مِّنَ النَّاسِ تَهْوِي إِلَيْهِمْ وَارْزُقْهُم مِّنَ الثَّمَرَاتِ لَعَلَّهُمْ يَشْكُرُونَ\nއަޅަމެންގެ ވެރިރަސްކަލާކޮ! ހަމަކަށަވަރުން، އަޅުގެ ދަރިންކުރެ ބަޔަކު، ގަހެއް ރުކެއް ނެތް وادى އެއްގައި، حرمة ތެރި ކުރައްވާފައިވާ އިބަރަސްކަލާނގެ ގެފުޅު އަރިހުގައި، ވަޒަންވެރިކޮށްފީމެވެ. އަޅުގެ ވެރިރަސްކަލާކޮ! އެއުރެން ނަމާދު قائم ކޮށް އުޅުމަށްޓަކައެވެ. ފަހެ، މީސްތަކުންކުރެ ބަޔެއްގެ ހިތްތައް އެއުރެންގެ ފަރާތަށް ލަންބަވާނދޭވެ! އަދި މޭވާތަކުން އެއުރެންނަށް رزق ދެއްވާނދޭވެ! (އެއީ) އެއުރެން شكر ވެރި ވުމަށްޓަކައެވެ.\n﴿٣٨﴾ رَبَّنَا إِنَّكَ تَعْلَمُ مَا نُخْفِي وَمَا نُعْلِنُ ۗ وَمَا يَخْفَىٰ عَلَى اللَّهِ مِن شَيْءٍ فِي الْأَرْضِ وَلَا فِي السَّمَاءِ\nއަޅަމެންގެ ވެރިރަސްކަލާކޮ! ހަމަކަށަވަރުން، އަޅަމެން ވަންހަނާކުރާ ކަންތަކާއި، އަޅަމެން ފާޅުކުރާ ކަންތައް، އިބަރަސްކަލާނގެ ދެނެވޮޑިގެންވަމުއެވެ. އަދި ބިމުގައްޔާއި، އުޑުގައިވާ އެއްވެސް އެއްޗެއް، اللَّه އަށް ވަންހަނާވެގެނެއް ނުވެއެވެ.\n﴿٣٩﴾ الْحَمْدُ لِلَّهِ الَّذِي وَهَبَ لِي عَلَى الْكِبَرِ إِسْمَاعِيلَ وَإِسْحَاقَ ۚ إِنَّ رَبِّي لَسَمِيعُ الدُّعَاءِ\nحمد ހުރީ، اللَّه އަށެވެ. އެކަލާނގެއީ، އަޅު، މުސްކުޅިވެފައިވަނިކޮށް، އަޅާއަށް إسماعيل އާއި، إسحاق ދެއްވި ރަސްކަލާނގެއެވެ. ހަމަކަށަވަރުން، އަޅުގެ ވެރިރަސްކަލާނގެއީ، دعاء އައްސަވާވޮޑިގެންވާ ރަސްކަލާނގެކަން ކަށަވަރެވެ.\n﴿٤٠﴾ رَبِّ اجْعَلْنِي مُقِيمَ الصَّلَاةِ وَمِن ذُرِّيَّتِي ۚ رَبَّنَا وَتَقَبَّلْ دُعَاءِ\nއަޅުގެ ވެރިރަސްކަލާކޮ! އަޅާއީ، ނަމާދު قائم ކޮށްއުޅޭ މީހެއްކަމުގައި ލައްވާނދޭވެ! އަދި އަޅާގެ ދަރިންކުރެންވެސްމެއެވެ. އަޅަމެންގެ ވެރިރަސްކަލާކޮ! އަދި އަޅުގެ دعاء قبول ކުރައްވާނދޭވެ!\n﴿٤١﴾ رَبَّنَا اغْفِرْ لِي وَلِوَالِدَيَّ وَلِلْمُؤْمِنِينَ يَوْمَ يَقُومُ الْحِسَابُ\nއަޅަމެންގެ ވެރިރަސްކަލާކޮ! حساب قائم ވާ ދުވަހު، އަޅާއަށާއި، އަޅުގެ މައިންބަފައިންނަށާއި، مؤمن ތަކުންނަށް ފާފަފުއްސަވާނދޭވެ!\n﴿٤٢﴾ وَلَا تَحْسَبَنَّ اللَّهَ غَافِلًا عَمَّا يَعْمَلُ الظَّالِمُونَ ۚ إِنَّمَا يُؤَخِّرُهُمْ لِيَوْمٍ تَشْخَصُ فِيهِ الْأَبْصَارُ\nއަނިޔާވެރިން ކުރާ ކަންތަކާމެދު، اللَّه، غافل ވެ ވޮޑިގެންވާކަމަށް ކަލޭގެފާނު ހީފުޅުނުކުރައްވާ ހުށިކަމެވެ! އެކަލާނގެ އެއުރެން ފަސްކުރައްވާކަން ކަށަވަރީ (ކަންތައް ބޮޑުވެ) ލޯތައް ހުޅުވޭ ދުވަހަކަށެވެ.\n﴿٤٣﴾ مُهْطِعِينَ مُقْنِعِي رُءُوسِهِمْ لَا يَرْتَدُّ إِلَيْهِمْ طَرْفُهُمْ ۖ وَأَفْئِدَتُهُمْ هَوَاءٌ\nއެއުރެން އިސްއުފުލައި އަވަސްއަވަހަށް ހިނގާފައި ދާނެތެވެ. އެއުރެންގެ ލޮލުގެ އެސްފިޔަވެސް ޖަހައިނުލެވޭހުށްޓެވެ. އަދި އެއުރެންގެ ހިތްތައް ވާނީ، އެކައްޗެއްވެސް ނެތި ހުސްވެފައެވެ.\n﴿٤٤﴾ وَأَنذِرِ النَّاسَ يَوْمَ يَأْتِيهِمُ الْعَذَابُ فَيَقُولُ الَّذِينَ ظَلَمُوا رَبَّنَا أَخِّرْنَا إِلَىٰ أَجَلٍ قَرِيبٍ نُّجِبْ دَعْوَتَكَ وَنَتَّبِعِ الرُّسُلَ ۗ أَوَلَمْ تَكُونُوا أَقْسَمْتُم مِّن قَبْلُ مَا لَكُم مِّن زَوَالٍ\nއެއުރެންނަށް عذاب އަންނަ ދުވަހާމެދު، ކަލޭގެފާނު މީސްތަކުންނަށް إنذار ކުރައްވާށެވެ! ފަހެ، އަނިޔާވެރިވި މީހުން ބުނާނެތެވެ. އަޅަމެންގެ ވެރިރަސްކަލާކޮ! ކައިރި މުއްދަތަކަށް އަޅަމެން ފަސްކުރައްވާނދޭވެ! އޭރުން އިބަރަސްކަލާނގެ ގޮވައިލެއްވުމަށް އަޅަމެން އިޖާބަދޭ ހުށީމުއެވެ. އަދި رسول ންނަށް تبع ވާ ހުށީމުއެވެ. (ޖަވާބުގައި ބުނެވޭނެތެވެ.) ތިޔަބައިމީހުންނަށް (ދުނިޔެއިން) ނެތިދިއުމެއް ނާންނާނެކަމަށް މީގެކުރިން ތިޔަބައިމީހުން ހުވާކޮށް ނޫޅެމުހެއްޔެވެ؟\n﴿٤٥﴾ وَسَكَنتُمْ فِي مَسَاكِنِ الَّذِينَ ظَلَمُوا أَنفُسَهُمْ وَتَبَيَّنَ لَكُمْ كَيْفَ فَعَلْنَا بِهِمْ وَضَرَبْنَا لَكُمُ الْأَمْثَالَ\nއަދި އެއުރެންގެ އަމިއްލަ نفس ތަކަށް އަނިޔާވެރިވި މީހުން އުޅުނު ތަންތާނގައި ތިޔަބައިމީހުން އުޅުނީމުއެވެ. އަދި އެއުރެންނާމެދު ތިމަންރަސްކަލާނގެ ކަންތައްކުރެއްވިގޮތް ތިޔަބައިމީހުންނަށް ބަޔާންވެ އެނގިފައިވެއެވެ. އަދި ތިޔަބައިމީހުންނަށް ތިމަންރަސްކަލާނގެ مثال ތައް ޖައްސަވައިދެއްވީމެވެ.\n﴿٤٦﴾ وَقَدْ مَكَرُوا مَكْرَهُمْ وَعِندَ اللَّهِ مَكْرُهُمْ وَإِن كَانَ مَكْرُهُمْ لِتَزُولَ مِنْهُ الْجِبَالُ\nހަމަކަށަވަރުން، އެއުރެންގެ ރޭވުންތައް ރޭވޫއެވެ. އަދި އެއުރެންގެ ރޭވުންތައްވަނީ، اللَّه ގެ حضرة ގައެވެ. (އެބަހީ: އެ ރޭވުންތައް اللَّه ދެނެވޮޑިގެންވެތެވެ.) އަދި އެއުރެންގެ ރޭވުންތަކުން ފަރުބަދަތައް ނެއްތައިނުލެވޭހުށްޓެވެ.\n﴿٤٧﴾ فَلَا تَحْسَبَنَّ اللَّهَ مُخْلِفَ وَعْدِهِ رُسُلَهُ ۗ إِنَّ اللَّهَ عَزِيزٌ ذُو انتِقَامٍ\nފަހެ، اللَّه، އެކަލާނގެ رسول ންނަށް ކުރައްވާފައިވާ وعد އާ خلاف ވެ ވޮޑިގަންނަވާނެކަމަށް ކަލޭގެފާނު ހީފުޅުނުކުރައްވާ ހުށިކަމެވެ! ހަމަކަށަވަރުން، اللَّه އީ، ބަދަލުހިއްޕެވުމުގެވެރި، عزيز ވަންތަ ރަސްކަލާނގެއެވެ.\n﴿٤٨﴾ يَوْمَ تُبَدَّلُ الْأَرْضُ غَيْرَ الْأَرْضِ وَالسَّمَاوَاتُ ۖ وَبَرَزُوا لِلَّهِ الْوَاحِدِ الْقَهَّارِ\nއެދުވަހުން، ބިން އެހެން ބިމަކަށް، އަދި އުޑުތައް (އެހެން އުޑުތަކަކަށް) ބަދަލުކުރައްވާނެތެވެ. އަދި އެއްކައުވަންތަ، ބާރުވެރިވަންތަ اللَّه ގެ حضرة އަށް އެންމެން ނުކުންނާނެތެވެ.\n﴿٤٩﴾ وَتَرَى الْمُجْرِمِينَ يَوْمَئِذٍ مُّقَرَّنِينَ فِي الْأَصْفَادِ\nއަދި އެދުވަހުން، ކުށްވެރިންތައް އެކުއެކުގައި ކަސްތަޅު އެޅިފައިވާތީ ކަލޭގެފާނު ދެކެވަޑައިގަންނަވާނޫއެވެ.\n﴿٥٠﴾ سَرَابِيلُهُم مِّن قَطِرَانٍ وَتَغْشَىٰ وُجُوهَهُمُ النَّارُ\nއެއުރެންގެ ފޭރާން ވަނީ ކަތުރާނުންނެވެ. އަދި އަލިފާން، އެއުރެންގެ މޫނުތައް ފޮރުވައިލާނެތެވެ.\n﴿٥١﴾ لِيَجْزِيَ اللَّهُ كُلَّ نَفْسٍ مَّا كَسَبَتْ ۚ إِنَّ اللَّهَ سَرِيعُ الْحِسَابِ\n(އެއީ) اللَّه، ކޮންމެ نفس އަކަށްމެ، އެ نفس އެއް ހޯދިކަމެއްގެ ޖަޒާ ދެއްވުމަށްޓަކައެވެ. ހަމަކަށަވަރުން، اللَّه އީ، حساب ބެއްލެވުން އަވަސްވެވޮޑިގެންވާ ރަސްކަލާނގެއެވެ.\n﴿٥٢﴾ هَٰذَا بَلَاغٌ لِّلنَّاسِ وَلِيُنذَرُوا بِهِ وَلِيَعْلَمُوا أَنَّمَا هُوَ إِلَٰهٌ وَاحِدٌ وَلِيَذَّكَّرَ أُولُو الْأَلْبَابِ\nމި قرآن އަކީ (އެންމެހާ) މީސްތަކުންނަށް އެއިން إنذار ކުރެއްވުމަށްޓަކައި އޮތް އެންގެވުމެކެވެ. އަދި ހަމަކަށަވަރުން، އެކަލާނގެއީ، އެއްކައުވަންތަ ކަލާނގެކަން އެއުރެން ދެނެގަތުމަށާއި، އަދި ބުއްދީގެ أهل ވެރިން نصيحة ލިބިގަތުމަށްޓަކައެވެ.


ފަތުރުވެރިކަމުގެ މައިގަނޑު ހުރިހާ ވައުދެއް2އަހަރުތެރޭ ނިމޭނެ - އަލީ ވަހީދު ފަތުރުވެރިކަމުގެ މައިގަނޑު ހުރިހާ ވައުދެއް2އަހަރުތެރޭ ނިމޭނެ - އަލީ ވަހީދު\nފަތުރުވެރިކަމުގެ މައިގަނޑު ހުރިހާ ވައުދެއް2އަހަރުތެރޭ ނިމޭނެ - އަލީ ވަހީދު\nޓޫރިޒަމް މިނިސްޓަރ އަލީ ވަހީދު - ފޮޓޯ: ޕީއެސްއެމް ނިއުސް\nމި ސަރުކާރުން ފަތުރުވެރިކަމުގެ ސިނާއަތް ކުރިއެރުވުމަށް ވައުދުވި މައިގަނޑު ހުރިހާ ކަމެއް ފުރަތަމަ2އަހަރު ދުވަހުގެ ތެރޭގައި ނިންމާނެކަމަށް ޓޫރިޒަމް މިނިސްޓަރ އަލީ ވަހީދު ވިދާޅުވެއްޖެއެވެ.\nމިނިސްޓަރ އަލީ ވަހީދު ވިދާޅުވީ، މި ސަރުކާރުގެ ފުރަތަމަ އަހަރުގެ ތެރޭގައިވެސް ފަތުރުވެރިކަމުގެ ސިނާއަތުގެ ކަންކަން ރަނގަޅުކުރުމަށް މަސައްކަތްތަކެއް ކުރަމުންދާކަމަށެވެ. އެގޮތުން5އަހަރުގެ ތެރޭގައި ކުރުމަށް ވައުދުވި މައިގަނޑު ހުރިހާކަމެއް ފުރަތަމަ2އަހަރުގެ ތެރޭގައި ނިންމާނެކަމަށާއި، މިކަންކަން ހާސިލްކުރުމަށް ސިނާއަތުގެ ހުރިހާ ފަރާތްތަކެއްގެ ފުރިހަމަ އެއްބާރުލުން ލިބެމުންއަންނަކަމަށް މިނިސްޓަރ ވިދާޅުވިއެވެ. އޭގެތެރޭގައި ސިނާއަތުގެ ހުރިހާ އެސޯސިއޭޝަންތަކާއި، ރިސޯޓްތަކާއި ގެސްޓްހައުސްތައް ހިމެނެއެވެ.\n"އިރާދަ ކުރެއްވިއްޔާ މިއަންނަ އަހަރުގެ މޭމަހުގެ 1 ވަނަ ދުވަހު އަޅުގަނޑުމެން ރިސޯޓް މުވައްޒަފުންގެ ދަފްތަރު ނިންމައި މުވައްޒަފުންގެ ފޯނާއި ހިސާބަށް ގެނެސްދޭނަން. އެއިރުން އަޅުގަނޑުމެން ކުރީދުވަހު އިފްތިތާހްކުރި މާސްޓަރ ޕްލޭންގެ މަސައްކަތް ނިންމައި ޑެލިވަރ ކުރާނަން. އަޅުގަނޑު އުންމީދުކުރަނީ5އަހަރުތެރޭގައި ރައީސް އިބްރާހިމް މުޙައްމަދު ޞާލިޙް ވިދާޅުވި ވައުދުތަކުގެ ތެރެއިން މައިގަނޑު ހުރިހާ ކަމެއް ފުރަތަމަ2އަހަރުތެރޭ އަޅުގަނޑުމެން ނިންމާނަން." އަލީ ވަހީދު ވިދާޅުވިއެވެ.\nރާއްޖޭގެ ފަތުރުވެރިކަމުގެ ސިނާއަތް ކުރިއަރުވައި ރާއްޖެ އަންނަ ފަތުރުވެރިންގެ އަދަދު އިތުރުކުރުމަށް މި ސަރުކާރުން އަންނަނީ ގިނަ މަސައްކަތްތަކެއް ކުރަމުންނެވެ. އޭގެތެރޭގައި ރާއްޖޭގައި ޙިދުމަތްދޭ ހުރިހާ ތަނެއް އިންސްޕެކްޓް ކުރުމާއި، 2020 އަހަރުން 2025 އަހަރަށް އެކުލަވާލާ ޓޫރިޒަމް މާސްޓަރ ޕްލޭން އިފްތިތާހްކުރުމާއި، ބޭރުގެ މަޝްހޫރު ފަރާތްތައް މެދުވެރިކޮށް ރާއްޖެ އިޝްތިހާރުކުރުމާއި، ކަލްޗަރަލް ޓޫރިޒަމްއާއި ސްޕޯޓްސް ޓޫރިޒަމް ފަދަ ކޮންޕޯނަންޓް ފަތުރުވެރިކަމަށް އިތުރުކުރުން ފަދަ ކަންކަން ހިމެނެއެވެ.\nމިއަހަރުގެ މިހާތަނަށް ރާއްޖެ ޒިޔާރަތްކުރި ފަތުރުވެރިންގެ އަދަދުވެސް ވަނީ ބޮޑުތަނުން އިތުރުވެފައެވެ. ޓޫރިޒަމް މިނިސްޓްރީގެ ތަފާސް ހިސާބުތައް ދައްކާގޮތުން ޖުލައިމަހުގެ ނިޔަލަށް9ލައްކަ ނުވަދިހަ ހަތަރުހާސް ހަތްސަތޭކަ ތެއްތިރީސް ފަތުރުވެރިން ވަނީ ރާއްޖެ ޒިޔާރަތްކޮށްފައެވެ. މިއީ މިދިޔަ އަހަރާއި އަޅާބަލާއިރު 17.2 އިންސައްތައިގެ ކުރިއެރުމެކެވެ.


Hoama dhuvahu dhanvaru gaanoonu asaasee ge islaahah vote ah ahanee\nހޯމަ ދުވަހު ދަންވަރު ގާނޫނު އަސާސީގެ އިސްލާހަށް ވޯޓަށް އަހަނީ\nރައްޔިތުންގެ މަޖިލީހުގެ ރައީސް މުހައްމަދު ނަޝީދު: ހޯމަ ދުވަހުގެ ދަންވަރު ޖަލްސާ ބާއްވައިގެން ގާނޫނު އަސާސީ އިސްލާހު ކުރުމުގެ މަސައްކަތް ނިންމާނެ ކަމަށް ވިދާޅުވި -- ފޮޓޯ: މަޖިލީސް\nއަންނަ ހޯމަ ދުވަހުގެ ދަންވަރު ރައްޔިތުންގެ މަޖިލީހުގެ ޖަލްސާ ބާއްވައި އާ ކައުންސިލަރުން މަގާމުގައި ތިބެވޭ ގޮތަށް ގާނޫނު އަސާސީއަށް ގެންނަ އިސްލާހަށް ވޯޓަށް އަހާނެ ކަމަށް ރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nސުޕްރީމް ކޯޓުގެ ލަފައަށް ރިޔާއަތްކޮށް ސަރުކާރުގެ ފަރާތުން ބިލެތްދޫ ދާއިރާގެ މެންބަރު އަހުމަދު ހަލީމް ހުށަހެޅުއްވި ބިލު ބަދަލުކޮށް ގާނޫނު އަސާސީގެ ލާމަރުކަޒީ ބާބުގައި ކައުންސިލަރުން މަގާމުގައި ތިބެވޭނެ ކަމަށް އިންތިގާލީ މާއްދާއެއް ހިމަނަން މުޅި މަޖިލީހުގެ ކޮމިޓީއަކުން ރޭ ފާސްކުރި އެވެ.\nކޮވިޑް-19 ގެ ބަލިމަޑުކަމުގެ ހާލަތުގެ ސަބަބުން ކައުންސިލް އިންތިހާބު ނުބޭއްވޭއިރު، މިހާރު ތިބި ކައުންސިލަރުންގެ ދައުރު އަންނަ ބުދު ދުވަހަށް ހަމަވެ އެވެ. މުޅި މަޖިލީހުގެ ކޮމިޓީން ރޭ ފާސްކުރީ އިންތިގާލީ މާއްދާގައި އެ ދުވަހުގެ ފަހުން އާ ކައުންސިލަރުން އިންތިހާބު ކުރެވެން ދެން މިހާރު ތިބި ކައުންސިލަރުން މަގާމުގައި ތިބޭނެ ކަމަށެވެ.\nމަޖިލީހުގެ ގަވާއިދު ބުނާ ގޮތުން ކޮމިޓީގެ ރިޕޯޓެއްގެ ބަހުސް ފެށޭނީ އެ ރިޕޯޓެއް ފާސްކޮށް މެންބަރުންނަށް ރިޕޯޓު ފޮނުވާތާ ތިން ދުވަސް ފަހުންނެވެ. އެ ނޫން ގޮތަކަށް އަމަލު ކުރެވޭނީ މަޖިލީހުގެ މެޖޯރިޓީ ލީޑަރާއި މައިނޯރިޓީ ލީޑަރު އެއްބަސްވެވަޑައިގެން ކަމަށް މަޖިލީހުގެ ގަވާއިދުގައި ބުނެ އެވެ.\nމަޖިލީހުގެ މައިނޯރިޓީ ލީޑަރު، އޭދަފުށި ދާއިރާގެ ޕީޕީއެމްގެ މެންބަރު އަހުމަދު ސަލީމް (ރެޑްވޭވް ސަލީމް) ވަނީ ގަވާއިދުގައިވާ މުއްދަތުގެ ކުރިން ކޮމިޓީ ރިޕޯޓް ތާވަލު ކުރަން އެއްބަސްނުވާ ކަމަށް މަޖިލީހުގެ އިދާރާއަށް އަންގަވައިފަ އެވެ.\nމަޖިލީހުގެ މިއަދުގެ ޖަލްސާ ނިންމާލައްވަމުން ރައީސް ނަޝީދު ވިދާޅުވީ ގާނޫނު އަސާސީ އިސްލާހު ކުރުމުގެ ބިލުގެ ކޮމިޓީ ރިޕޯޓު ތާވަލުކޮށް ވޯޓަށް އެހެން ގަވާއިދުގެ ތެރެއިން ޖާގަ ލިބޭ އެންމެ އަވަސް ވަގުތަކީ އަންނަ ހޯމަ ދުވަހުގެ ދަންވަރު ކަމަށެވެ. އެހެންކަމުން އެ ދުވަހުގެ ރޭގަނޑު 11:00 ގައި މަޖިލީހުގެ ޖަލްސާ ބާއްވާނެ ކަމަށެވެ.\nމި މަސައްކަތް އެންމެ ފުރަތަމަ ލަސްވީ އެމްޑީޕީގެ މެންބަރުންގެ މެދުގައި މި ކަމުގައި ހިޔާލު ކަފިވުން ބޮޑުވުމާ ގުޅިގެނެވެ. ބައެއް މެންބަރުން ގާނޫނު އަސާސީ އިސްލާހު ކުރަން ވަރަށް ބޮޑަށް ދެކޮޅު ހެއްދެވި އެވެ. ބައެއް މެންބަރުން ބޭނުންވީ ގާނޫނު އަސާސީ އިސްލާހު ކުރުމަށެވެ. ސުޕްރީމް ކޯޓުގެ ލަފައަކަށް އެދުނީ ވެސް މި ކަމާ ގުޅިގެނެވެ.\nސުޕްރީމް ކޯޓުގެ ލަފާ ދީފައި ވަނީ ގާނޫނު އަސާސީގެ 13 ވަނަ ބާބުގެ ފަހަތަށް އިންތިގާލީ މާއްދާއެއް ނުވަތަ ގާނޫނު އަސާސީގެ ލާމަރުކަޒީ ބާބުގައި އިންތިގާލީ މާއްދާއެއް ހިމެނުމަށެވެ. އެމްޑީޕީގެ ހުރިހާ މެންބަރުންނަށް އެ ގޮތަށް ގާނޫނު އަސާސީ އިސްލާހު ކުރަން އެއްބަސްވެވުނެވެ.\nއެމްޑީޕީ ރައީސް މުހައްމަދު ނަޝީދު ޕީޕީއެމް + ރައްޔިތުންގެ މަޖިލިސް އަހުމަދު ސަލީމް (ރެޑްވޭވް) ލޯކަލް ކައުންސިލްތަކުގެ އިންތިހާބު ޕީޕަލްސް ނޭޝަނަލް ކޮންގްރެސް - ޕީއެންސީ އަލީ އާޒިމް ޕޮލިޓިކްސް ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު ދިވެހިރާއްޖޭގެ ގާނޫނު އަސާސީ ގާނޫނު އަސާސީ އިސްލާހު ކުރުން


Notice nattaalaa nama alhaa fiyavalhu harukashi\nގައިޑްލައިންއާ ހިލާފަށް ހިންގި ފިހާރައެއް ބަންދުކޮށްފައި--\nނޯޓިސް ނައްޓާލާ ގަވާއިދާ ހިލާފަށް ހިންގާނަމަ ފަސް ދުވަހަށް ހިދުމަތް ނުދެވޭނެ\n01 ސެޕްޓެމްބަރ 2020 - 08:54:17\nހެލްތް ޕްރޮޓެކްޝަން އެޖެންސީން އަންގާފައިވާ އުސޫލުތަކާއި ހިލާފަށް ހިންގާ ތަންތަނުގައި ނޯޓިސް ހަރުކުރުމުން ނޯޓިސް ނައްޓާލާ ގަވާއިދާ ހިލާފަށް ހިންގާނަމަ އެތަނެއް ފަސް ދުވަހަށް ބަންދުކުރެވޭނެ ކަމަށް ހެޑް އޮޕް ޓްރެފިކް މެނޭޖްމަންޓް ޑިޕާޓްމަންޓް، ސްޕްރިންޓެންޑެންޓް އޮފް ޕޮލިސް ހުސައިން ސަމީރު ވިދާޅުވެއްޖެ އެވެ.\nއެޗްއީއޯސީން ބޭއްވި ނޫސްވެރިންގެ ބައްދަލުވުމުގައި ސަމީރު ވިދާޅުވީ އިންސްޕެކްޓް ކުރަންދާ ޓީމުން އެޗްޕީއޭގެ ގައިޑްލައިނާ އެއްގޮތަށް ނުހުންނަ ތަންތަން ބަންދުކުރުމަށް ފަހު އެނބުރި އައުމުން އެތަންތާ ތިބޭ ފަރާތްތަކުން ހަރުކޮށްފައިވާ ނޯޓިސް ނައްޓާލުމަށްފަހު އަނެއްކާ ހިދުމަތް ދޭކަން ފާހަގަކުރެވޭ ކަމަށެވެ.\nގަވާއިދާ ހިލާފުވާ ކެފޭ ފަދަ ތަންތަން ބަންދު ކުރުމަށްފަހު އެތަންތަނުގެ ބޭރުގައި ހަރުކުރާ ނޯޓިސް ނައްޓާލައި އެގޮތަށް ހިދުމަތްދޭ ފަރާތްތަކުން އެކަން ނަސޭހަތް ދިނުމަށްފަހު ވެސް ތަކުރާރު ކުރާނަމަ އިތުރު އެންގުމަކާއި ނުލައި އެފަދަ ތަންތަން ފަސް ދުވަހަށް ބަންދުކުރާނެ ކަމަށާއި އަދި އެތަން 1000 ރުފިޔާއިން ޖޫރިމަނާ ކުރާނެ ކަމަށް ވެސް ސަމީރު ވިދާޅުވިއެވެ.\n"ފުރަތަމަ ފަހަރަށް އެޓެންޑްވެ މިއިންނަނީ 48 ގަނޑިއިރަށް ބަންދުކުރުމަށް ފަހު 1000 ރުފިޔާގެ ޖޫރިމަނާ ކުރުން. އަދި ދެވަނަ ފަހަރަށް ތަކުރާރު ވެއްޖެއްޔާ 72 ގަޑިއިރަށް ތަން ބަންދުކުރުމަށް ފަހު 1000 ރުފިޔާ ކުރެވޭނެ. އަދި ތިންވަނަ ފަހަރަށް މި އިންނަނީ ފަސް ދުވަހަށް ތަން ބަންދުކުރުމަށް ފަހު 1000 ރުފިޔާއިން ޖޫރިމަނާ ކުރަން،" އޭނާ ވިދާޅުވި އެވެ.\nސަމީރު ވިދާޅުވީ ނޯޓިސް ނައްޓާލާ ފަސް ދުވަހަށް ތަން ބަންދުކުރަނީ ދެ ފުރުސަތު ދިނުމަށް ފަހުގައި ކަމަށް ވުމުން ތިންވަނަ ފިޔަވަޅަކަށް ނުގޮސް އެކަން ހައްލުކުރުމުގެ އިހްތިޔާރު އޮތީ ރައްޔިތު މީހާގެ އަތުގައި ކަމަށެވެ. އެހެންވުމުން އެޗްޕީއޭގެ ގައިޑްލައިނާ އެއްގޮތަށް ހިދުމަތް ދޭކަމުގައި ވާނަމަ ތަނުގެ އިންތިޒާމްތައް ކަނޑައެޅިފައި ހުރުން އެއީ ވަރަށް މުހިންމު ކަމެއް ކަމަށާއި ފިޔަވަޅެއް އަޅަންޖެހޭ ގޮތަށް ކަންތަށް ނުކުރެއްވުމަށް އިލްތިމާސް ކުރާ ކަމަށެވެ.\nސަމީރު ވިދާޅުވީ ގަވާއިދާ ހިލާފަށް ހިދުމަތްދޭކަން އެންމެ ބޮޑަށް ފާހަގަވެފައި ވަނީ ކެފޭ ރެސްޓޯރަންޓްތަކުން ކަމަށާއި މިހާރު ރޭގަނޑު 9:30 ގެ ފަހުން ހިދުމަތް ދިނުން މަނާ ނަމަވެސް، ފުލުހުން އެތަންތަނަށް ވަދެ އަންގަންދެން ބައެއް ފަރާތްތަކުން ބަންދުނުކޮށް ތިބޭކަން ފާހަގަވެފައިވާކަން ސަމީރު ވިދާޅުވިއެވެ.


Member Yaugoob ge gondi gellifaivaakamah hushahelhi massalaige aduehunthah nimmaalaifi - One Online\nސުޕްރީމް ކޯޓުގައި މިއަދު ކުރިއަށްދިޔަ ޝަރީއަތުގެ މަޖިލީހުގެ ތެރެއިން\nރައްޔިތުންގެ މަޖިލީހުގެ ދާންދޫ ދާއިރާގެ މެންބަރު ޔައުގޫބު އަބްދުﷲ ގެ ގޮނޑި ގެއްލިފައިވާ ކަމަށް ކަނޑައަޅައި ދިނުމަށް އެދި ސުޕްރީމް ކޯޓަށް ހުށަހެޅި މައްސަލައިގެ އަޑުއެހުންތައް ދެންމެ ނިންމާލައިފިއެވެ.\nއެ މައްސަލައިގެ މިއަދުގެ ޝަރީއަދުގެ މަޖިލިސް ނިންމަވައިލައްވަމުން ސުޕްރީމް ކޯޓުގެ ފަނޑިޔާރުންގެ ބެންޗުގައި އިންނެވި، އިސް ފަނޑިޔާރު ހުސްނުއް ސުއޫދު ވިދާޅުވީ، އިތުރުކަމެއް ސާފުކުރަން ނެތްކަމަށް ވާނަމަ ދެން އޮންނާނީ މި މައްސަލައިގެ ހުކުމް އިއްވުން ކަމަށެވެ.\nޔައުގޫބުގެ މެންބަރުކަމުގެ ގޮނޑިއާ މެދު ސުވާލު އުފައްދައި އެ ގޮނޑި ގެއްލިފައިވާކަމަށް ކަނޑައަޅައިދިނުމަށް އެދި ސުޕްރީމް ކޯޓަށް ހުށަހެޅީ ޗާޓަޑް އެކައުންޓެންޓުންގެ ގާނޫނުގެ ދަށުން އުފެދުނު އިންސްޓިޓިއުޓް އޮފް ޗާޓަޑް އެކައުންޓެންޓްސްގެ ކައުންސިލް މެންބަރުކަން ގަބޫލު ކުރެއްވުމުންނެވެ.\nއެ މައްސަލަ ސުޕްރީމް ކޯޓަށް ހުށަހެޅުއްވީ ސިވިލް ކޯޓުގެ ކުރީގެ ގާޒީ މުހައްމަދު ހަލީމެވެ. ހަލީމުގެ އިތުރުން ޕީޕީއެމްގެ ކައުންސިލް މެންބަރު އަސްއަދު ޝަރީފް، ވެސް އިތުރު މައްސަލައެއްގެ ގޮތުގައި މި މައްސަލަ ހުށަހަޅުއްވާފައިވެއެވެ.\nމި ދެ މައްލަލަ ސުޕްރީމް ކޯޓުގައި ކުރިއަށް ގެންދަނީ އެއް މައްސަލައެއްގެ ގޮތުގައެވެ.\nމި މައްސަލަ ކޯޓަށް ހުށަހެޅުއްވި ހަލީމު ވިދާޅުވީ އެ މައްސަލަައަކީ ގާނޫނުއަސާސީގެ 73 ވަނަ މާއްދާގެ (ރ)ގެ ތިންވަނަ ނަންބަރާއި އަށްވަނަ ނަންބަރާ ޔައުގޫބު ހިލާފުވެފައިވާތީ ގޮނޑި ގެއްލިއްޖެ ކަމަށް ކަނޑައަޅައި ދިނުމަށް އެދި ހުށަހެޅި މައްސަލައެއް ކަމަށެވެ.\nގުޅޭ ޓެގު ސުޕްރީމް ކޯޓް ރައްޔިތުންގެ މަޖިލިސް މަޖިލިސް މެންބަރު ޔައުގޫބު އަބްދުﷲ\nދައުލަތާއެކު ޒިޔަތު އިއުތިރާފުގެ އެއްބަސްވުމެއް ހަދައި، 32 ދައުވާއަށް އެއްބަސްވެއްޖެ\nއިތުބާރު ނެތްކަމުގެ މައްސަލަ: މީކާއިލް ގޮވައިގެން މަލީހު ސުޕްރީމް ކޯޓަށް ވަޑައިގަންނަވަނީ\nމެންބަރު ޔައުގޫބުގެ ގޮނޑި ގެއްލިއްޖެ ކަމަށް ކަނޑައަޅައެއް ނުދިން\nދައުލަތުން ދީބާޖާއަށް 348 މިލިއަން ރުފިޔާ ދޭންޖެހޭ މައްސަލަ ހުކުމާ ހިސާބަށް\nރައީސް ޔާމީންގެ މައްސަލައާ ބެހޭގޮތުން އަޅުގަނޑަށް ކަމެއްކުރެވޭނީ، ސުޕްރީމް ކޯޓުން ގޮތަކަށް ނިމުނީމަ: ރައީސް


Kudakujjakah Jinsee Goanaa kurumuge Massalayaki eggothakavves Balaiganeveyne kameh noon: MNP - AO News\nކުޑަކުއްޖަކަށް ޖިންސީ ގޯނާކުރުމުގެ މައްސަލައަކީ އެއްގޮތަކަށްވެސް ބަލައިގަނެވޭނެ ކަމެއް ނޫން: އެމްއެމްޕީ\nކުޑަކުއްޖަކަށް ޖިންސީ ގޯނާކުރުމުގެ މައްސަލައަކީ އެއްގޮތަކަށްވެސް ބަލައިގަނެވޭނެ ކަމެއް ނޫން ކަމަށް މޯލްޑިވްސް ނެޝަނަލް ޕާޓީ (އެމްއެމްޕީ) އިން ބުނެފިއެވެ.\nއެޕާޓީން ނެރުނު ނޫސް ބަޔާނެއްގައި ބުނެފައިވަނީ ރާއްޖޭގެ އެކި ކަންކޮޅުތަކުން ހިނގަމުންދާ ކުޑަކުދިންނަށް ކުރެވޭ އަނިޔާގެ ތަފާތު އެކި މައްސަލަތަކުގައި އެކަށީގެންވާ އިންސާފު ޤާއިމް ނުކުރެވުމަކީ އެ ޕާޓީން ނުހަނު ކަންބޮޑުވާ ކަމެއް ކަމަށެވެ.\nއެގޮތުން އައްޑޫސިޓީގައި ގިނަ ޢަދަދެއްގެ ރައްޔިތުން ކަންބޮޑުވުން ފާޅުކުރަމުންދާ ކުޑަ ކުއްޖަކަށް ޖިންސީ ގޯނާކުރުމުގެ މައްސަލައަކީ އެއްގޮތަކަށް ވެސް އެ ޕާޓީއަށް ބަލައިގަނެވޭނެ ކަމެއް ނޫން ކަމަށް ވަނީ ބުނެފައެވެ. އަދި އެމައްސަލައިގައި ޤާނޫނުތަކުން އެކަށައަޅާފައިވާ އިންސާފާއި ރައްކާތެރިކަން ޤާއިމްކުރުމަށް ދައުލަތުގެ އެންމެހާ މުއައްސަސާތަކުން އަޅަންޖެހޭ ފިޔަވަޅުތައް ހަލުވިމިނެއްގައި އެޅުމަށް ވެސް އެ ޕާޓީން ވަނީ ގޮވާލާފައެވެ.\nމިފަދަ ހައްސާސް މައްސަލަތަކުގައި ކުޑަ ކުއްޖަކަށް ރައްކާތެރިކަން ކަށަވަރުކުރުމަށް ކުރަންޖެހޭ އެއްވެސް ކަމެއްގައި ލަސްކަމެއް އައުމަކީ އެ ޕާޓީއަށް ގަބޫލުކުރެވޭނެ ކަމެއް ނޫން ކަމަށް ވެސް އެމްއެންޕީގެ ބަޔާނުގައި ބުނެފައިވެއެވެ.\nއެމްއެންޕީން ބުނީ އެ ޕާޓީން އަބަދުވެސް މަސައްކަތްކުރާނީ ކުޑަކުދިންގެ ހައްގުތައް ކުރިއަރުވައި ލިބެންޖެހޭ ހިމާޔަތާއި ރައްކާތެރިކަން ހޯދައިދިނުމަށް ކަމަށެވެ.\nމަޑަވެލި ހޯޑެއްދޫއަށް މިފަހަރު އުދަ އެރުމުގެ އެންމެ ބޮޑު އަސްލަކީ ކޯސްވޭ: ނާޒިމް\nމަޖިލިހުގެ ކުރީގެ މެމްބަރުންނަށް ދެމުން އަންނަ އިނާޔަތްތައް ކަނޑާލުމަށް ހުށަހަޅައިފި\nސިޔާސީ ޕާޓީގެ ގާނޫނަށް އިސްލާހު ގެނައުމުގެ ބިލެއް އެމްއެންޕީން މަޖިލީހަށް ހުށަހަޅައިފި\nރާއްޖޭގައި ބާއްވާ އެންމެ އަގުބޮޑު ގޭމިންގ މުބާރާތް އެމްއެންޕީ ޔޫތު ވިންގގެ ފަރާތުން ފަށައިފި


Dhahnamutha: Apple ge Magical Vaguthu!\nއެޕަލްއަކީ ދުނިޔޭގެ ސްމާޓްފޯން ވިޔަފާރީގައި އެންމެ ކުރިއަރަމުން އަންނަ ކުންފުންޏެވެ. މިކަމާއި ދެބަސްވާނެ ބަޔަކު މަދުވާނެއެވެ. އެޕަލްގެ ޕްރޮޑަކްޓް ލޯންޗިން ތަކަކީ އެއްމެންވެސް ވަރަށް ފޮލޯ ކުރާ އިވެންޓްތަކެކެވެ. އެގޮތުން އެންމެ ގިނަ ބައެއްގެ ލޯ އަމާޒުވެފައިވަނީ އެޕަލްގެ ފްލޭގްޝިޕް ފޯން އައިފޯންގެ ލޯންޗިންގް އިވެންޓްތަކަށެވެ. އެޕަލް އައިފޯން ވުޖޫދަށް އައި ދުވަހުއްސުރެ މިއަދާ ހަމައަށްވެސް ލޯންޗްކުރާ ކޮންމެ ފޯނަކުން ވެސް ބަދަލު ނުވާ އެއްކަމެއް އެބައޮތެވެ.\nއެޕަލްގެ ލޯންޗިންގްސް ތަކުގައި ބޭނުންކުރާ އައިފޯންގެ ލޯންޗިންގް ފޮޓޯތަކާއި ވީޑިއޯތަކުގައި ގަޑިއެއްގެ ގޮތުގައި ޑިސްޕްލޭއިން ދައްކަނީ 9:41 am އެވެ. މިކަން މިހެން ވާކަމަށް އެޕަލްއިން ބުނާ ސަބަބަކީ ދުނިޔެއަށް އަލަށް އައިފޯން ލޯންޗްކުރި ވަގުތަށް އެވަގުތު ވުމެވެ.\nދެހާސް ހަތްވަނަ ވަނަ އަހަރު އައިފޯންގެ ފުރަތަމަ އެޑިޝަން ދުނިޔެއަށް ދައްކާލީ އެކުންފުނީގެ އެއްބާނީ ކަމުގައިވާ ސްޓީވް ޖޮބްސް އެވެ. ސްޓީވް ޖޮބްސްއަށް މި ފޯނު ދުނިޔެއަށް ދައްކާލެވުނު ކަމަށް ވަނީ އެދުވަހު ހެދުނު 9:41 ގައެވެ. އެގޮތުން ފޯނު ދައްކާލުން 9:41 ކަށް ވީ ނަމަވެސް ސްޓީވްޖޮބްސް ދުނިޔެއަށް ފޯނު ރަސްމީކޮށް އިއުލާން ކޮށްލެވުނީ 9:42 ހިނގިތަނާހެނެވެ.\nއެޕަލްއިން އޭގެ ފަހުން ބާޒާރަށް ނެރުނު ހުރިހާ ޕްރޮޑަކްޓެއްގައި ވެސް ޑިސްޕްލޭ ކުރެވުނު ވުގަތަކަށް ވީ 9:41 am އެވެ. އޭގެ ތެރޭގައި އެޕަލް މެކްބުކް، އައިޕޮޑް އަދި އެހެނިހެންވެސް ޕްރޮޑަކްޓްތައް ވެސް ހިމެނެއެވެ. އޭގެ ފަހުން ކޮންމެ އަހަރަކުވެސް އެޕަލްއިން އަންނަނީ ދުނިޔޭގެ ބާޒާރަށް މޮޅު ފޯނުތަކެއް ނެރެމުންނެވެ.\nއެހެންކަމުން 9:41 am މިއީ ކޮންމެއަކަސް އެޕަލްއަށް ވަރަށް މުހިންމު ވަގުތުކޮޅެކެވެ. އެޕަލްގެ މުވައްޒިފުން ދެކޭގޮތުގައި އެއީ އެޕަލްގެ މެޖިކަލް ވަގުތެވެ.


India gai baahvaa republic campugai baiverivaa cadate kudhinna...\nއިންޑިޔާގައި ބާއްވާ ރިޕަބްލިކް ޑޭ ކޭންޕުގައި ބައިވެރިވާ ކެޑޭޓް ކުދިންނާ އެޑިއުކޭޝަން މިނިސްޓަރ ބައްދަލުކުރައްވައިފި\n11 މަސް,5ދުވަސް, 12 ގަޑި, 13 މިނެޓް, 22 ސިކުންތު ކުރިން 2190ފާތިމަތު ރިފާއަތު\nއިންޑިޔާގެ ދިއްލީގައި ބާއްވާ ރިޕަބްލިކް ޑޭ ކޭންޕުގައި ބައިވެރިވާ ކެޑޭޓް ކުދިންނާ އެޑިއުކޭޝަން މިނިސްޓަ އައިޝަތު ޝިހާމް ބައްދަލުކުރައްވައިފިއެވެ.\nއިންޓަރނޭޝަނަލް އެކްސްޗޭންޖް ޕްރޮގްރާމުގެ ދަށުން އެކި ސަރަހައްދުތަކުގެ ކެޑޭޓް ކުދިންގެ މެދުގައި ބޭއްވޭ މި ކޭންޕުގައި ރާއްޖެ ތަމްސީލުކުރާ ކުދިންނާ އަދި އެކުދިންގެ ބެލެނިވެރިންނާ ބައްދަލުކުރުމަށްޓަކައި ބޭއްވި ރަސްމިއްޔާތުގައި ކުދިންނާ މުޙާތަބު ކޮށް ވާހަކަ ދައްކަވަމުން އެޑިއުކޭޝަން މިިސްޓަރ އައިޝަތު ޝިހާމް ވިދާޅުވީ މި ފަދަ ކޭންޕް ތަކުގެ ސަބަބުން ކެޑޭޓް ކުދިންގެ ކުރިއެރުން ވަރަށް ބޮޑަށް ފާހަގަވާ ކަމަށެވެ.\nއަދި ކުދިންގެ އަޙްލާގާއި އުޅުމަށްވެސް ބޮޑެތި ފައިދާތަކެއް ކުރާކަމަށް ވިދާޅުވިއެވެ. އަދި ބޭރު ގައުމުތަކުގެ ވެރިންވެސް ރާއްޖޭގެ ކިޔަވާ ކުދިންގެ އަޙުލާގު ރަނގަޅުކަން ފާހަގަކުރައްވާ އެ ވާހަކަ ދައްކާކަމަށް މިނިސްޓާރ ވިދާޅުވިއެވެ. ކެޑޭޓް ކޯ ގެ ޑެޕިއުޓީ ޑިރެކްޓަރ ޖެނެރަލް ކާނަލް އިޝާން ވިދާޅުވީ މި ކޭންޕުގައި ބައިވެރިވާ ހަތަރު ކުދިންނަށް އިންޑިޔާގެ އިސްވެރިންނާ ބައްދަލުކުރުމުގެ ފުރުސަތުލިބިގެންދާނެ ކަމަށާއި ރާއްޖޭގެ ސަގާފީ ކުޅިވަރުތަކާއި ސަގާފީ އެކިއެކި ހަރަކާތްތަށް މި ކޭންޕުގައި ބައިވެރިވާ އެހެނިހެން ގައުމުތަކުގެ ކެޑޭޓުންނަށް ދައްކާލުމުގެ ފުރުސަތު ލިބިގެންދާނޭކަމަށެވެ.\nމިގެ އިތުރުން އިޝާން ވިދާޅުވީ ރާއްޖޭގެ ސްކޫލުތަކުގައި ކެޑޭޓްގެ ހަރަކާތްތަށް އުފެދިފައިވާ ހުރިހާ ސްކޫލުތަކަށް ކޮންމެ ފަހަރަކުވެސް ފުރުސަތުދޭކަމަށެވެ. އެގޮތުން މި ފަހަރުވެސް މި ކަމަށް ޝައުގުވެރިވާ ކުދިންގެ މެދުގައި އިންޓަވިއު ބޭއްވުމަށް ފަހު ކުދިން ހޮވީ ކަމަށް އިޝާން ވިދާޅުވިއެވެ. މި ކޭންޕުގައި ބައިވެރިވާ ކުދިން ފުރުމަށް ހަމަޖެހިފައިވަނީ މި މަހުގެ ފަނަރަ ވަނަ ދުވަހުއެވެ. ކޭންޕު ނިންމާލުމަށްފަހު މި ކުދިން އެނބުރި އައުމަށް ހަމަޖެހިފައިވަނީ މި މަހުގެ ތިރީސް ވަނަ ދުވަހުކަމަށް ކާނަލް އިޝާން ވިދާޅުވިއެވެ.\nކެޑޭޓް ކޯ ކޭންޕް އިންޑިޔާ ދަރިވަރުން\n7 ގަޑި ކުރިން 86 0\n11 ގަޑި ކުރިން 164 0\n14 ގަޑި ކުރިން 24 0\n14 ގަޑި ކުރިން 73 0


Raajjey Gai Firihenaku, Anhenakah Vegen, Huhtuvaane Meehaku Nei! - Vaguthu\n1 އަހަރު ކުރިން ( ފެބުރުއަރީ 11, 2019 )\nވީޑިއޯ އާއްމު ކުރަމުންދާ މީހާގެ ވީޑިއޯއެއްގެ ސްކްރީން ޝޮޓް\nދިވެހިންގެ ތެރޭގައި ނުރަނގަޅު އާދަތައް ހަރުލާ ވާހަކަ އަބަދުވެސް ދެކެވެއެވެ. ނަމަވެސް އެކަންތައް ޙައްލު ކުރުމަށް ކޮންމެވެސް ބަޔަކު ނިކުންނަތަން ފެނެއެވެ. ލަޓޯ ފަޓޯ ވެގެން އުޅޭ ޒުވާނުންނަށް މަގު ދައްކައިދިނުމަށްވެސް ބަޔަކު މަސައްކަތް ތަކެއް ކުރެއެވެ. ނަމަވެސް މިއަދު މިބުނަން އުޅޭ މައްސަލައާމެދު އެއްވެސް މީހަކު އެއްޗެއް ނުބުނެ، އެކަން ހުއްޓުވުމަށް މަސައްކަތް ނުކުރާތީ އެކަމާ ލައްކަ ލަދު ގަންނަމެވެ. ނަންގަންނަން މިއުޅެނީ މިހާރަކަށް އައިސް ވަރަށް ބޮޑަށް ދައުރުވަމުން އަންނަ މީހެއްގެ ވީޑިއޯ ތަކެއްގެ ވާހަކައެވެ.\nޓިކްޓޮކް ކިޔާ އެޕްލިކޭޝަންއެއް ރާއްޖެއަށް ތަޢާރަފްވެ، އޭގެ އަވައިގައި ދިވެހިން ޖެހުނު ދުވަހު އެވާހަކަވެސް އަޅުގަނޑުވާނީ ދައްކާފައެވެ. އެކަމުން މުޖުތަމަޢަށް ކުރާނެ ނުރަނގަޅު އަސަރުތަކާއި އެކަމުގެ ސަބަބުން މީހާގެ "ހަޔާތް" ކެނޑި އެކްޓިންގްގެ ނަމުގައި ބޭނުން ގޮތަކަށް އުޅޭ ވާހަކަވެސް އޭރު ދެއްކީމެވެ. ގިނަ ބަޔަކަށް އެދުވަހު އެ ދެއްކި ވާހަކަ ޖޯކަކަށް ވިޔަސް މިއަދު މިވަނީ އެކަން ލޯމަައްޗަށް ފެންނަން ފަށާފައެވެ.\nޒެޑް (އަސްލު ނަމެއް ނޫން) ދިވެހިންގެ ތެރެއަށް މަޝްހޫރު ވެގެން ދިޔައީ ނިއުމާގެ "ސިހުރު ފަދަވި ކަމަނާ" ގެ ލަވައަށް އެކްޓްކޮށް ޓިކްޓޮކްގައި ހެދި ވީޑިއޯއަކުންނެވެ. މިވީޑިއޯ ރާއްޖޭގެ ގިނަ ވައިރަލް ޕޭޖްތަކުން އާއްމުންނާ ހަމައަށް ހިއްސާ ކުރި އިރު، މިކަން ގިނަ ބަޔަކަށްވީ މަޖާ ކަމަށެވެ. އަންހެން ދުޅާ ގޮތް ގަނޑަކަށް ހަދާފައިވާ މިވީޑިއޯއާއެކު މިމީހާގެ އިތުރު ވީޑިއޯ ތަކެއް އަނެއްކާވެސް އާއްމުވާން ފެށިއެވެ. މީގެ ތެރެއިން ބައެއް ވީޑިއޯތަކުގައި ބޭރުގެ އަންހެނުން ލައްވާ ބަޑިތައް ލައްވާފައި ހުރިއިރު، ލިވާތު (އެއްޖިންސުން ގުޅުން ހިންގުމަށް) ތަރުޙީބު ލިބޭ ގޮތަށްވެސް ގިނަ ވީޑިއޯތަކެއް ހަދާފައި އެބަހުއްޓެވެ. އަދި މިކަމަށް ތަރުޙީބު ލިބޭ ގޮތަށް ފޮޓޯތައްވެސް އާއްމުކޮށްފައި އެބަހުއްޓެވެ. އެއްވެސް ހާލެއްގައި މި ލިޔުން މިގެނެސްދެނީ އޭނާ އިތުރަށް މަޝްހޫރު ކުރާކަށް ނޫނެވެ. މިފަަދަ ކަންކަން އާއްމުވަމުންދާއިރު، މިކަން ހުއްޓުވުމަށް މަސައްކަތް ކުރާނެ ފަރާތްތަކެއް ނެތުމުން އެކަން އާއްމުންނަށް އެންގުމަށެވެ.\nﷲ ސުބްޙާނަޙޫ ވަތަޢާލާ އިންސާނުން އުފައްދަވާފައިވަނީ ދެ ޖިންސަކަށެވެ. އަދި ދެ ޖިންސުގެ ދެމެދުގައި ތަފާތުތަކެއްވަނީ ލައްވާފައެވެ. އަދި އަންހެނުން ފިރިހެނުންގެ ހެދުން އަޅާ އަންހެނުންވުންވަނީ ވަނީ ޙަރާމް ކުރައްވާފައެވެ. އަންހެނުންނަށްވެސް މިޙުކުމް އޮތީ މިގޮތަށެވެ. އަދި އަންހެން މީހާގެ ގޮތް ނަކަލު ކޮށް ފިރިހެނުން މިގޮތަށް އުޅުމަކީވެސް ޙަރާމް ކަމެކެވެ. ރަސޫލާވަނީ މިގޮތަށް އުޅޭ މީހުންނަށް ލަޢުނެތް ލެއްވިގެންވާ ކަމަށް ބަޔާން ކުރައްވާފައެވެ. (ޞަޙީޙުލް މުސްލިމް، ހަދީޘް 3013(\nސައްތައިން ސައްތަ މުސްލިމުން ދިރިއުޅޭ މުސްލިމް ޤައުމެއްގައި މިފަދަ ނުބައި ޢަމަލެއް އާއްމުވަމުން އަންނައިރު، މިކަމާ ބަހެއް ބުނެލާނެ، މިކަން މަނާ ކުރާނެ ދުލެއް ނެތުމަކީ ދެރަ ކަމެކެވެ. މިފަދަ މީހުންގެ މިފަދަ ކަންކަން ހުއްޓުވުމަކީ ފަރުދީ އަދި ދީނީ ވާޖިބެއް ކަމުގައި ދެކެމާ ހިނގާށެވެ.\nއިންޑިއާގައި ޓިކްޓޮކް މަނާކޮށްފި\nއިންޒާރު ލިބެމުންދިޔަ ޓިކްޓޮކް ތަރި ސިޔާ އަމިއްލައަށް މަރުވެއްޖެ\nފެބުރުއަރީ 11, 2019 23:58\nފެބުރުއަރީ 12, 2019 01:50\nފެބުރުއަރީ 11, 2019 23:59\nވ. މުނާސަބު ލިއުން ކޮޅެއް ނަމަވެސް ފޯކަސްކުރެވިފަވާ ދާއިރާއާމެދު އިތުރަށް މަުލޫމާތު ހުށަހެޅުނު ނަމަ. އަޅުގަނޑަށް މިރެއާހަމައަށް ހީވެފަ މިއޮތީ ޓިކްޓޮކްގަ މިކަން އޮންނަނީ މިހިންކަމަށް.މުޅިންވެސް ފިރިހެނުން މިތެޅިބާލަނީ އަންހެން ނުވެގެން.\nފެބުރުއަރީ 12, 2019 00:01\nފެބުރުއަރީ 12, 2019 01:55\nސާބަހޭ މަވެސް ޓިކް ޓޮކް އާ ދެކޮޅައް …..\nފެބުރުއަރީ 12, 2019 00:05\nމިރާއްޖެއަކު ދީނީ އިލމުވެރިންނެއް ނެއް ތިބީ ސިޔާސީ އިލްމުވެރިން ތިމަގެ އެދުން ހާސިލްކުރުމައް ރައްޔިތުންނައް ދީން ކިޔާދޭމީހުން އެހެންވީމާ އެފަދަ މުޖުތަމައެއްގަ ކަންތައްހިނގާނެ އުސޫލުން ކަންތައް ހިނގަމުންް ދާމަންޒަރު މިފެންނަނީ\nފެބުރުއަރީ 12, 2019 00:10\nޕްރައުޑް އޮފް ޔޫ ވަގުތު ނޫސް. އެކަހަލަ މީހުންގެ ވާހަކަ ހަމަ ކިޔަންވީ\nފެބުރުއަރީ 12, 2019 02:12\nއާނޮ ތި ކަހަލަ މީހުންގެ ވާހަކަ ހާމަ ކުރަންވީ އެކަމަކު ތި ކަހަލަ ވާހަކަ ތައް ހާމަ ކުރުމުގެ ކުރިން ކަމުގެ ދެކޮޅު ބަލާފަ ވާހަކަތައް ހާމަ ކުރުން އެދެން ގާނަ ކުރުމުގެ ނިޔަތުގާ ތިކަހަލަ ވާހަކަ އާމު ނުކުރެއްވުން އެދެން …..\nފެބުރުއަރީ 12, 2019 15:35\nއެވީ ގަނާ ކުރުމަށް. އަޖައިބެއްފަހެ ނުވާނެތަ\nފެބުރުއަރީ 12, 2019 00:19\nފެބުރުއަރީ 12, 2019 05:05\nއާން ދޯ އެކަމަކު ކިކުރާނި ދޯ މީ އެބައެއްގެ ވަހަކާ ދެކުމުގެ ބަޙުރުވަހުންނަން ގޮތް\nފެބުރުއަރީ 12, 2019 00:24\nތިޔައީކީ ޓިކްޓޮކް އުފެދިގެން ފިޔަފެޅި ސޮރެއް ނޫން. ވަރަށް ކުޑަ އިރުއްސުރެ ތިހެން އުޅޭ ސޮރެއް.ހިސާބުގަނޑުގެ މީހުންގެ ތަރުހީބުން އަންހެންދުޅާ ވުމާއި،އަންހެން ނެށުމަށް ހިއްވަރު ލިބުނީ. މިކަން ހުއްޓުވަން ކުރަންވީ މަސައްކަތް ނުކުރެވި،މުޖުތަމަޢުގެ ގިނަ ޅަ ދަރިންތަކެއް ހަލާކުވެއްޖެ އަދިވަމުން އެބަދޭ. މިކަން ހުއްޓުވަން މުޅި ފުވައްމުލައް އަދި ރާއްޖެ ތެދުވާން ލަސްވެސްވެއްޖެ.ޖެންޑާ އަދި ޕޮލިހުންނަށް މިކަން ނުހުއްޓުވުނީ ކީއްވެ؟\nފެބުރުއަރީ 12, 2019 00:29\nކޮބާ އޭނާ އެހެން އުޅުނެކޭ ކިޔާފަ އެހެން ދިވެއްސަކްށް ލިބޭނެ ގެއްލުމަކީ؟؟\nފެބުރުއަރީ 12, 2019 00:47\nހޫމްް ދޯ، ދެން ދޯ. އުޅޭފާޑެއް. މަށެއްނޫޅެމޭ އެގޮތަކަށް، އެކަހަލަ ހިނގުމެއްހުއްޓަކަސް. އެއީ ނެޗުރަލީ މަހުންނަގޮތޭ ނޯމަލީ.\nފެބުރުއަރީ 12, 2019 06:57\nޢެހެންމީހަކަށް އެކަމުން ކަމެއް ނުވިޔަސް އެއީ އިސްލާމްދީނުގަ ރަސޫލާ މަނާކުރައްވާފަވާ ކަމެއް އަންހެނުން ފިރިހެން ވެގެން އުޅުން އަދި ފިރިހެނުން އަންހެން ވެގެން އުޅުން ދެން މަގުމަތީގަ ޒިނޭ ކުރަން ތިއްބަސް ބުނަން ވީތަ އެކަމުން އަހަރެމެނަށް ވަނީ ކީއްހޭ އާ!ބެލީމަތާ ފެންނާނީވެސް ނުބަލާ ދިޔައިމަވީނު ދީނީކަން ތައް ތަކުގަ މިއުސޫލުހުރެގެން ނުވާނެ އެފަދަ ކަންތައް ހުއްޓު ވަން އެމީހަކަށް ކުރެވުނު ކަމެއް ކުރަން ޖެހޭނެ\nފެބުރުއަރީ 12, 2019 00:41\nމިހާރު މިއޮތީޖަޒީރާވެފަ. އެއްޗެއްބުނެ ހުއްޓުވަން އުޅޭމީހާވާނީއަވަދި. ޢަނެއްދުވަހުއަނގާއިގެތެރެއަށް އަތްބާނާފަ ގޮހޮރުދަމައިނުގަންނާނެ ކަމުގެ އެއްވެސްޔަގީންކަމެއްނެތް. ތިޔަފެްނަނީކިތައް އެކްސިޑެންޓްތޯ؟ ދެންވެސްއެބުނީ މީތިސަޅިއޭ.. އަޅެސަޅިތަ؟\nފެބުރުއަރީ 12, 2019 07:11\nޔާނުވެރިކަމުގަވެސް އެސޮރު އުޅުނީ ހަމަ އެގޮތަށް ދެން ކިހިނެއްތަ އިސްލާހުކުރާނީ\nފެބުރުއަރީ 12, 2019 00:53\nމިހާރުވެސް މާލޭގައި އުޅޭ ދިވެއްސެއް އަންހެނަކަށް ވެގެން. އޭނާ ދަނީ އެކަމަށް ބޭސްވެސް ކުރަމުން. ޢޮޕަރޭޝަންވެސް ކުރޭ ބޭރު ގައުމަކަށް ގޮސްގެން. ހުއްޓުވާނެ މީހަކު ނެއް\nފެބުރުއަރީ 12, 2019 00:55\nއޭނަ ކުރަނީ ރަނގަޅު ކަމެކޭ ނޫން މި ބުނަނީ، އެކަމަކު ވަގުތު ނޫހަށް ނޭނގެނީތަ އެއީ 17 އަހަރުގެ ކުއްޖެއްކަން؟ 18 އަހަރު ނުވަންޔާ ކުޑަ ކުއްޖެއް ކަމަށް ބަލާނީ. އޭނަ ނޭނގޭ މީހެއް ނުހުންނާނެ ކަންނޭގެ ސޯޝަލް މީޑިއާގަ. އެހެންވީމާ ވަގުތު އިން ތި ފަލީހަތް ކުރީ ކުޑަ ކުއްޖެއް. ތިކަހަލަ އިޝޫސް ތަކަށް ހަބަރު ލިޔުމަކީ ރަނގަޅު ކަމެއް. އެކަމަކު މިގޮތަށް ލިޔުނީމަ ވަކި މީހަކަށް ތި އަމާޒު ކުރެވެނީ. ވަގުތު އިން ގަނާ ކުރުމާ ދެކޮޅަށް ގޮވާލާ އިރު ވަގުތު އިންވެސް ހަމަ ގަނާ އެއް ނޫންތޯ ތި ކުރަނީ؟\nފެބުރުއަރީ 12, 2019 01:58\nއާނޮ ވަގުތު އޮންލައިނުން ތި ކުރީ ގަނާ އެއް …..\nފެބުރުއަރީ 12, 2019 18:48\nއަޖައިބެއް. ދެން ކުޑަކުއްޖެކޭ ކިޔާފަ ހުންނަންވީތަ. މީއޭ މި ގައުމުގެ މައްސަލައަކީ. ކުޑަކުއްޖެއް ވެއްޖިއްޔާ ނޯވޭ އެއްވެސް އެއްޗެކޭ ކިޔޭކަށް. އިނގިލި ކުރިވެސް ދިއްކޮށްލެވޭކަށް. އެކަމަކު ބުނަން. ކުޑަކުއްޖަކަސް ވިޔަސް ގޯސް ކަމެއް ކޮށްފިއްޔާ އެވީ ގޯސްކަމަކަށް. އަދަބު ދޭން ޖެހިއްޖެއްޔާ އަދަބު ވެސް ދޭން ޖެހޭނެ. ގޯސް ކަމެއް ކުރީމަ ވެސް އަޅާނުލާ އަދިވެސް ލޯބިން ފިރުމާތީ މި ކަހަލަ ކަންތައް މި ވަނީ.\nފެބުރުއަރީ 12, 2019 19:17\nފެބުރުއަރީ 13, 2019 00:11\n17 އަހަރޭ!!؟؟؟ކުޑަކުއްޖަކަސް އެ ގޮތަށް އުޅެން ނުވާނެ ދޯ.ކުޑަކުދިން ހަލާކު ވެގެން އެ ދަނީ ތިކަހަލަ މީހުން އެ ކުޑަކުދިންނޭ ކިޔައިގެން އެކުދިން ކުރާ ގޯސް ކަންތައް ނުހުއްޓުވާ ދޮންފުތު ކުރާތީ.ގޯސް ކަމެއް ކުރީމަ އެކަން ހުއްޓުވަން ރީތިކޮށް ބުނެގެން ނުހުއްޓިއްޔާ ހަރުކަށިކޮއް ބުނެގެންވެސް ހުއްޓުވަން ޖެހޭނީ.މި ރިޕޯޓަކުން މީހަކަށް ގަނާ ކޮށްފަ އޮތް ތަނެއް ނުފެނެ.??\n17 އަހަރު ވީމަކުޑަކުއްޖެއްގެ ގޮތުގައި ދެކުނަސް ހެޔޮ ވިސްނުން ނުލިބޭ ވަރު ކުޑައެއް ނުވާނެ.. އެހެންވީމަ އެކަހލަ ކަންތައް މަނާކުރަން އޭނާގެން ނަން ހަމަކޮށްގެން ވިޔަސ ްމިކަހަލަ ކަންތައްހުއްޓުވުނިއްޔާ މާ ރަނގަޅު.. އެކުރަނީ ހަމ ކަނޑައެޅިގެން ނުބައި ކަމެއް.. އޭނާގެއެ އަމަލުގެ ސަބަބުން އެކމށް ހިތްޖެހިދާނެ ކުދިން މި ދިވެހި ފަސްގަނޑުގައި އެބަ އުޅޭ ހަމަ.. އެއްވެސް މީހަކު އޭނާގެއަމލަށް ތަރުހޯބު ނުދެއްވުން އެދެން\nމާޗް 7, 2019 08:16\nވަގުތު ނޫހުން ކުރަންޖެހޭ ކަމެއްނޫން މީކީ. ކަލޭ ކޮންފަ ހުރިފާފައިގެ ލިސްޓް ދީބަލަ ވަގުތަށް ނަމާ އެކީ ހާމަކުރަން\nފެބުރުއަރީ 12, 2019 01:12\nMujthamaa aai farudhun ihai baithihba bae dhw..koba bandu alhai vihee mai meehaa Meena huhtuvan...noony kobaa dhari tharubiyyathu kurumuge bafaage zinmaa?\nފެބުރުއަރީ 12, 2019 01:49\nތިސޮރު ފަޟީހަތްކުރަން ލަސްވެއްޖެ މަށަކީވެސް ތިސޮރުގެ ރަށަށް ނިސްބަތްވާ މީހެއް ލަދުން ބޯހަލާކު. ގިނައިން ލައިއުޅެނީވެސް އަންހެން ހެދުން. ތިއީ ފުވައްމުލަކު ދޫނޑިގަން އަވަށު ކުއްޖެއް.\nފެބުރުއަރީ 12, 2019 11:45\nމީނަގެ މައިންބަފައިންނަށް މިކަން ބޮޑުނުވޭބާއޭ ހިތައްއަރާ... ކިހިނެއްބާ މި ތަރުބިއްޔަތުކުރަނީ ؟މައިންބަފައިންގެ އަތްދަށުގަ ހުންނަކަމައްވަންޏާ ހުއްޓުވެންވާނޭދޯ\nފެބުރުއަރީ 12, 2019 01:51\nވަގުތު މީހުން ތހިކަން ހުއްޓުވަން މޮޅުގޮތެއް އަޅެ ބުނެލަބަލަ އެއިރައް އެގޮތަކައް މަމެން އަމަލުކުރަން ތައްޔާރު ރަންގަޅު ހައްލެއް އެކަމު ބުނާތި ވިސްނާފަ\nތަފާތު ދިވެހި ދަރިއެއް\nފެބުރުއަރީ 12, 2019 02:19\nއާން މި ރާއްޖޭ ގައި ފިރިހެނަކު އަންހެނަކައް ވެގެން ހުޓުވާނެ އެކަކު ވެސް ނެތް މިރާއްޖެގައި އޮތީ ސިޔާސީ ހަލަބޮލި ކަން…..\nފެބުރުއަރީ 12, 2019 03:07\nލަދެއް ހަޔާތެއް ނުހުރޭ ތި ޓިކްޓޮކެއް ކުޅޭ ގިނަ މީހުން\nފެބުރުއަރީ 12, 2019 04:18\nމަވެސް ޓިކް ޓޮކް އާ ދެކޮޅައް\nފެބުރުއަރީ 12, 2019 04:54\nމިގައުމަކީ ސަދޫމްގެ2ވަނަ ތަން. ސަރުކާރަކީ ފިރިހެންކުޅި ކުޅެން ބޭނުންވާ މީޙުން އުޅޭތަނެއް\nފެބުރުއަރީ 12, 2019 06:19\nއޭނަގެ ނަމަކީ ރާފިއު.މީހުން ކިޔާ އުޅޭ ނަމަކީ ރެފް.\nފެބުރުއަރީ 12, 2019 06:36\nވަގުތު ވިޔަސް ރަނގަޅު ވަަހަކަ އެއް ދެއްކިއްޔާ ހަމަ ރަނގަޅު. ތިޔަ ބުނާ ޓިކްޓޮކް އެއް ތިއީ އަންހެނުންނާއި ފިރިހެނުން ހަޔާތްކުޑަވާ ޕްލެޓްފޯމަކަށް ވަނީ ވެފަ. މަވެސް އެޔާއި ދެކޮޅު\nފެބުރުއަރީ 12, 2019 06:48\nމިއޮތީ އެއްކަލަ ތަން އައިސްފަ އެމީހަކު އުޅެން ބޭނުން ގޮތަކަށް އުޅުމުގެ މިނިވަންކަން ލިބެންވާނެ ކަމަށް ބުނެ އަންނިގެ ވެރިކަމުގަ މަދުބަޔަކު ނަމަވެސް މުޒާހަރާވެސް ކުރި އެދުވަހުވެސް އެކަން ސަރުކާރު ގެ ފަރާތުން ހުއްޓުވާފައެއްނުވޭ\nފެބުރުއަރީ 12, 2019 07:19\nތީ ވަރަށް ބޮޑުވެއްޖެ ކަމެއް. އަވަށްޓެރި ލަންކާގައިވެސް ދިވެހި އަންހެންދުޅާ ފިރިހެނުން އަންހެންވެގެން ގުނަވަންތަކަށް ބަދަލުގެނެސް އުޅޭކަމުގެ މަޢުލޫމާތު ދަނބީ ލިބެމުން. މިއީ ވަރަށް ދެރަ ކަމެއް. މިފަދަ މީހުން ރާއްޖެ ގެނެސް އެންމެންގެ ކުރިމަތީ ލަދުގަންނަވާލަންފެނޭ. ލަދު ނުގަންނަންޏާ އުމުރަށް ޖަލަށް ނުވަތަ ގަދަކަމުން އަންހެނަކާ ކާވެނި ކޮށްދޭންވީ.\nފެބުރުއަރީ 12, 2019 09:20\nއޭނަ ކޮންތާކަށް ލާނީ އަޅެ. ޖަލަށް ލީއްޔާ އެތަންވެސް ހަލާކު ކުރާނެ.\nފެބުރުއަރީ 12, 2019 07:20\nވަރަށް މުހިއްމު ލިޔުމެއް. މަހައަސްލުވެސް އެއްވެސް ބަޔަކު އަޅާނުލާ ދޫކޮށްލާފައިވާ ކަމެއް، އެކަން ހުއްޓުވަން ޖެހޭ.\nފެބުރުއަރީ 12, 2019 07:30\nއަތެއްޔޭ ތި މީހުންނަކާ ކީކީ؟ ބައްޔެއްނޫން ތި ބިހެނީ...\nފެބުރުއަރީ 12, 2019 08:42\nފިރިހެން ކުޅިޔާއި ތަރަގަރި ތަޅާމީހުންވެސް އިންތިހާއަށް އެބައުޅޭ\nފެބުރުއަރީ 12, 2019 08:46\nވަރިހަމަ ދޯ ދިވެހިން އުފައްދާ ފިލްމް ތަކުގައި އެކަހަލަ ކެރެކްޓަރ އެއް އުޅުނަސް. ލަދުހަޔާތް ގޮވާ ފިލްމް ތައް ހެދިޔަސް ހަމަ އޯކޭ ބޮލީވޫޑް ހޮލީވޫޑް ގެ ހަޔާތްކުޑަ މަންޒަރުތައް ބަލަން މި ލިޔުން މީހާ އަށްވެސް އޯކޭވާނެ\nފެބުރުއަރީ 12, 2019 08:57\nފެބުރުއަރީ 12, 2019 09:04\nމާތްވެގެންވާ އިސްލާމްދީނުގައި ނަހީކުރައްވާފައިވާކަމެއް މިމުސްލިމްގައުމްގައި ފާޅުގައި ހިންގަމުން\nދާއިރު ކަމާބެހޭފަރާތުން މިކަންނުހުއްޓުވާފިޔަވަޅުނާޅުއްވަނީ މިއީ ރަގަޅުކަމަކަށްވާތީތޯ ނޫނީ ދީނީ\nގޮތުން މިފަދަޢަމަލުތައް ހިންގާފަރާތްތަކަށް ހިތްވަރުދިނުމަށްތޯ ނޫނީ މިއަމަލުހިންގާފަރާތަކީ ރުހޭ\nފަރާތަކީތޯ ރުހޭފަރާތެއްކަމުގައިވިޔަސް ދީނީގޮތުން ހުއްދަނޫންކަމަކަށް ފުރުސަތުދެވިގެންނުވާނެ\nދީނީޢިލްމުވެރިންނެތް ސިޔާސީޢިލްމުވެރިންތިއްބެވިކަމަށް ދެކޭފަރާތުންދެކެނީމިހެންވެ\nފެބުރުއަރީ 12, 2019 09:43\nވ. ފުރިހަމަ ވާހަކަތަކެއް އަހަރެން އެކަން ހުއްޓުވަން ކޮމެންޓް ކުރުމުން ބައެއްމީހުންނަށް މަޖާވެގެން އަހަންނަށް މަލާމާތްކޮށް ހީފަވެސް އެބަހުރި. ޢެންމެންނަށް ހެޔޮވިސްނުން ދެއްވާށި އާމީން.\nފެބުރުއަރީ 12, 2019 09:49\nއެއީ ނެޗުރަލް ކަމެކޭ. މިކަހަލަ ނެޗުރަލް ކަންތައްތައް ކިތަންމެ ވަރަކަށް ހުއްޓުވަން އުޅުނަސް ނުހުޓުވޭނެ.\nފެބުރުއަރީ 12, 2019 09:52\nއެއީ އަދި 18 އަހަރު ނުވާ ކުޑަ ކުއްޖެއް\nފެބުރުއަރީ 12, 2019 09:58\nމިކަން ހުއްޓުވަން ވަގުތު ނޫސް ވެސް ރަނގަޅުވާނެ،\nފެބުރުއަރީ 12, 2019 10:10\nދުނިޔެ ފަސާދަވެ، ނިމިދިއުމާދިމާލަށް އަބަދުވެސް ދުވާނެއެވެ. މިހިރަމިހިރީކީ އާދައިގެ ކަންތަކެއްނޫނެވެ. ވިސްނާލީމައި އެނގޭނެއެވެ. މިފަދަކަންތައް ބަޔަކަށްކުރެވޭނީ މުޖުތަމަޢަކާއިމެދު ވިސްނައި، ޢަޤީދާވަރުގަދަ މުސްލިމުންތަކަކަށް ވާންއެދޭބަޔަކު އުޅޭންމަތާއެވެ! މިޤައުމުގައިއޮތީ ފަސާދައެވެ. ކަމުވޮށިގެންވާބަޔަކުވިއްޔާ ގެންގުޅެނީ މުއްސަނދިވުމާއި، ޖަމަޢަކުރުމުގެވިސްނުމެވެ. ސިޔާސީކޯޅުންތަކާއިހުރެ ފޮރުއްޕާކަށްނެތެވެ. ޢާންމުން ތިބެންޖެހިފައިވަނީ، ޢިއްޒަތްތެރީންގެ ސަފުގައި މޯބައިލްފޯނުތަކުގެތެރެެއަށް ގެނބި، މީޑިއާއާއި، އެޕްލިކޭޝަންތަކާއި، ގޭމްތަށްފަދަ ކަންތައްތެރެއަށްވަދެ ވަޤުތުހުސްވެފައެވެ. ނޫނިއްޔާ ކޮންމެސް ކޮފީޝޮޕަކަށްވަދެ، މިލިއަންޑޮލަރުން ވާހަކައޮލަކުރުމުގައި، ނޫނީ ނެތިމޮށުމާއި "ތިއީވަރަށްރަނގަޅުވާހަކައެއް" ބުނަން ސިޔާސީވެފައެވެ. މިފަދަކަމަކާއިމެދު ވިސްނާލަން، ނޫނީ މިފަދަކަމަކާއިމެދު މީހަކުދައްކާވާހަކައަކަށް ވިސްނާނެވަގުތެއް ކޮބައިހެއްޔެވެ؟\nފެބުރުއަރީ 12, 2019 11:43\nކުރީއްސުރެ ހިނގާކަމެއް މީ ފިލްމު ތަކާ އެއްޗެހިވެސް މަދެއްނޫން. ތަޖުއްޓޭމެން ވެސް އަންހެންދުޅާވެގެން ކުޅެފަ ހުރި އެއްޗެހި މަދެއްނޫން. ޙަގީގަތުގަ މަޖަލައްވުރެބޮޑަށް އެދެވެނީ ޅަދަރިންނަށް މެސެޖެއް. ފިލްމާ ޑްރާމާއާ ލަވައިގެ އަވައިގަ ޖެހި ފަސާދަވެފަ އޮތް މުޖުތަމައެއް. މިފަދަ އެއްޗެހިފެނި އެ ފޮލީކުރަމުން ދާމީހުން މަދެއްނޫން. މިކަންކަން ހުއްޓުވެން ޖެހޭ\nފެބުރުއަރީ 12, 2019 11:50\nއަހަންނަކީ ޓިކްޓޮކް ބަރާބަރަށް ބަލާ މީހެއް. ފާހަގަވި2ކަމެއް ހިއްސާކޮއްލާނަން. ޓިކްޓޮކްގަ އުޅޭ އަންހެން ކުދިން ވަރަށް ފަލަކަން ފާހަގަވޭ. ދުވަހަކށްވުރެ ދުވަހެއް މިކުދިން ބަރަހާނާވާކަން\nފެބުރުއަރީ 12, 2019 12:02\nމަ ބޭނުން މިމީހާގެ އެކިޔާ ވީޑިޔޯއެއް ބަލާލަން . ޢެނގޭމީހަކު ލިންކް ލާދީބަ\nފެބުރުއަރީ 12, 2019 12:25\nލަދެއްގެ ކަންފުޅެއް ވެސް ނެތް ދޯ!!??\nފެބުރުއަރީ 12, 2019 12:26\nއީދު ކުޅިވަރު ތެރޭގައި ވަރަށް އާންމު ކަމެއް ފިރިހެނުން އަންހެން ހެދުން އެޅުން\nފެބުރުއަރީ 12, 2019 12:27\nކޮބާ އަލީރަމީޒްމެން ގެ ސިޔާސީ ޕާޓީ ސަލަފު ޖަމިއްޔާ ؟\nއަލީ މެނަށް ދުވެވޭނީ މިއަދުގެ ސަރުކާރުގެ ފަހަތހުން އެއީވެސް ވައްކަމާ ލޫޓުވުމަށް ނޫނެކޭ ބުނާތީވެ ނުކެރޭނެ ތިއިން މީހެއްގެ ފަހަތުން ދާކަށް ޔަގީން\nފެބުރުއަރީ 12, 2019 13:34\nތިކަން ހުއްޓުވަން ބޭނުންވާ ބައިވަރު މީހުން އެބަ ތިބި. އެކަމަކު ތި މީހެއްގެ ދިފާޢުގައި މި ރާއްޖޭގެ ރައީސް ވަނީ ގިނަ ކަމިޝަންތަކެއް އުފައްދާފައި! މީހަކު ކަމެއްކޮށްލާއިރަށް ހިއުމެން ރައިޓް ކަމިޝަނަކާއި، ޑިމޮކްރަސީ ކަމިޝަނަކާއި އަދި ނުއުފަންނަ ގޭ ކަމިޝަނެއް ހީވާނީ ފަޔަށް ހިނިއަރައިގެން އުޅޭހެން! އަޅެ މީ ދޮގެއްތަ؟\nފެބުރުއަރީ 12, 2019 13:53\nނުޖެހޭ އޭނަ ހުއްޓުވާކަށް. ޓުވާކް އިޓް މައި ބްރޯ.\nފެބުރުއަރީ 12, 2019 14:51\nޢަންސަލް ގެ ނަމުގައި ފޮނުވި ކޮމެންޓް ޕަބްލިޝް ނުކުރާނެކަން ކަށަވަރު.\nފެބުރުއަރީ 12, 2019 15:51\nކޮންމެ މީހަކުވެސް ދީނީ އިލްމުވެރީންނޭ މިކިޔަނީ ކީއްވެބާ؟\nބަލަ ދީނީ އިލްމުވެރިން އެކަނިތަ މި ކަންކަން ހުއްޓުވަންވީ. މުސްލިމް ކޮންމެ މީހެއްގެ ޒިންމާއެއް ނޫންތޯ މީ؟.ކޮންމެ މީހަކުވެސް އަމިއްލަ ޒިންމާ ނަގާނަމަ މިފަދަ ކަންކަން މުޖުތަމައު ތެރޭގައި މަދުވާނެ.އެހެންމީހުންގެ ކުއް ދެއްކުމުގެ ބަދަލުގައި ތިމާ މުސްލިމަކައް ވީތީ އަދާ ކުރަންޖެހޭ ވާޖިބުތައް އަދާކުރަމާ.\nފެބުރުއަރީ 12, 2019 17:00\nފެބުރުއަރީ 12, 2019 17:12\nފެބުރުއަރީ 12, 2019 17:46\nމިރާއްޖޭގައި އެއްވެސް ކަމެއް ރަގަޅުކުރަން އުޅޭ ބަޔަކު ނޫޅޭ ! އުޅެނީ ކޮންމެ ގޮތަކުންވެސް ލާރިގަޑެއް ދަމާލެވޭނެ ގޮތެއް ފެނޭތޯ !\nފެބުރުއަރީ 12, 2019 19:56\nއަންހެނަކަށް ވެގެން އަޅުގަނޑަކަށް ނުފެނޭ އޭނަ އަންހެން ހެދުމެއްލާފަ ހުއްޓަކާ\nތިބުރުގާ އަޅައިގެން ފާޑުފާޑަށް އޮރިޔާމުން ނަށާ ދިވެހިންގެ ވާހަކަ ލިޔުނުނަމަ މާ ތާހިރުވީސް\nފެބުރުއަރީ 13, 2019 01:29\nބޭފުޅާާއަށް ނުފެނި ހުރެދާނެ. ފުވައްމުލަކުގަ ނެތް ނުފެންނަ މީހެއް. ޓިކް ޓޮކް ގަ އަންހެން ވިޔަސް ފިރިހެން ވިޔަސް ނެތް ސަހަލު ބައެއް.\nދެންވެސް ކިޔަނީ އިސްލާމުންނޯ\nފެބުރުއަރީ 13, 2019 00:17\nވަރަށް ފަހުރުވެލާފައި ބުނެލާ ދޫމަތީ ބަަހަކަށް މި އޮންނަ "ސައްތައިން ސައްތަ މުސްލިމް ގައުމެކޭ" ބުނުން ދިވެހިން މިހާރު ހުއްޓާލަން ވެއްޖެއްނު. ތިޔަ މީހާ ނޫނަސް ކިހާ ބައިވަރު ތިކަހަލަ މީހުން އެބައުޅޭ. ގާނޫނެއްގަ ދިވެހިރާއްޖޭގެ ދީނަކީ ހަމައެކަނި އިސްލާމް ދީނޭ އޮންނާތީ ހައްތަހާވެސް މަޑުމަޑުން މީހުން ތިބެނީނު. ޢެހެންނޫން ނަމަ ފާޅުގައި ނުކުންނާނެ އެތީސްޓުންނާ އެހެން ދީންތަކަށް ތަބާވާ އެތަށް ބައިވަރު ކާފަރުންނެއް ރާއްޖޭގައި އެބަ އުޅޭ. ހަމަ ނަން ވެގެން. 100/100 އަށް ވެސް ހުތުރު.... ވަﷲ އަޢުލަމް!\nފެބުރުއަރީ 13, 2019 09:30\nދިވެހިންގެ ތެރޭން ކޮންބައެއްތަ މާތްވެގެންވާ އިސްލާމްދީނާ އެއްގޮތަށް އުޅެނީ. ރަންނަމާރު ކަނޑު ފެއްތިފަހުން އުފަންވާހާ އެންމެން ވާނެތަ މާތްވެގެންވާ އިސްލާމްދީނުގެ މީހުންނަށް. އެމީހުންވެސް އުފަންވަނީ އެހެނިހެން އިންސާނުންނެކޭ އެއްފަދަ ސިކުނޑިއަކާއިގެން. އެމީހުންނަށް އެނގޭނެ ހަގީގަތާ ފުލޯކު ވަކިކުރަން ބޮޑެތިވީމަ. މަޖްބޫރީހާލަތުގައި ބުނެފާނެ މިތިބީ މާތްވެގެންވާ އިސްލާމްދީން މަތީގައޭ. އެންމެންވެސް ދަންނަކަމެއް އެނޫން ގޮތަކަށް ބުނާ މީހަކަށް ހަމަ ނޭވައެއް ލިޔަ ނުދޭނެކަން.\nމާތްވެގެންވާ އިސްލާން ދީންމަތީގައި ތިބޭ ބަޔަކު ނުޖެހޭނެ ޒަމާނީ ފޯނާއި އިންޓަރނެޓް ފަދަ ތަކެތި ބޭނުން ކުރާކަށް. ޔަހޫދީން ދެކެ ރުޅިއަންނާނެ. އެކަމަކު ޑޮލަރާހެދި ހޭކުޑަވެފަ ނެތީ ކާކު؟ އެމީހުންގެ އުފެއްދުން އެއްގޮތަކުން ނޫނީ އަނެއްގޮތަކުން ބޭނުންނުކުރަނީ ކާކު؟\nފެބުރުއަރީ 13, 2019 09:34\nމީގަ ހަމަ އެކަނި އެއްމެ މީހަކައް ފޯކަސް ކުރުން ބުއްދި ވެރިޔެއް ނޫން .އޭނަ އެއީ 18 ނުވާ ކުއްޖެއް ކަން އެން ގެނީ. ވަކި މީހަކައް ފޯކަސް ނުކޮތް އޮތް ނަމަ އޯކޭ.\nފެބުރުއަރީ 13, 2019 11:11\nމިކަން ހުއްޓުވަން ވެއްޖެ..........މިކަން ހުއްޓުވަން މުޅި ފުވައްމުލައް އަދި ރާއްޖެ ތެދުވާން ލަސްވެސް ވެއްޖެ.\nފެބުރުއަރީ 13, 2019 16:43\nފެބުރުއަރީ 13, 2019 20:25\nއެކަމަކު މިމީހުން ހިތުން މީ 1400 ވަނަ އަހަރުއޭ\nފެބުރުއަރީ 13, 2019 19:33\nޢެއީ ޓިކްޓޮކް ގަ އުޅޭ ގުޑުމީނަ ކަމަށް ވެސް ވެދާނެ!!!\nފެބުރުއަރީ 13, 2019 20:41\nދިވެހި ދައުލަތުގެ ޓީވީން " ސާޒު /ޔސ ...\n" އިސްތިހާރު ކުރީ\nފެބުރުއަރީ 13, 2019 20:54\nދައުލަތުގެ ޓީވީން " އަންހެންދުޅާ " ގޮތަށް ކިތަށް ފިރިހެނުން މަސްހޫރު ކުރި ... "ކޮމަޑީ" ނަމުގަ ...އޮފީސް ތަކުގެ ޑުރާމާ އާއި އަމިއްލަ މީހުން ތައްޔާރު ޑުރާމާ އަދި އިސްތިހާރު އަދިވެސް ދައްކަން ޖެހިލުމެއްނުވޭ...އެއްމެންވެސް ބަލަންތިބީ...\nއޭރު ޝޭހަކު އެއްޗެކޭ ބުނެފިއްޔާ ލަނީ ޖަލަށް... އިސްލާމް ޓީޗަރ ކުދިން ގާތު ނަމާދު ކުރަން ބުނުމުން ކިޔަވާދޭން ހުއްޓަ ގެންދިޔައީ ޖަލަށް..މީ އޭރުގެ ހާލަތު... އަދިވެސް އެޓީޗަރ ދުނިޔޭގަ އެބަހުރި..\nފެބުރުއަރީ 13, 2019 21:16\nކޮންމެ މީހަކަށް ވެސް އެމީހަކު ބޭނުން ގޮތަކައް އުޅެވޭނެ\nފެބުރުއަރީ 14, 2019 09:18\nކަލޭމެން ވެއްޖެއެއްނު ޓިކްޓޮކްތެރެއަށް ޖާނުން ފިދާވާން\nފެބުރުއަރީ 15, 2019 21:25\nސާބަހޭ މަވެސް ޓިކް ޓޮކް އާ ދެކޮޅައް\nފެބުރުއަރީ 21, 2019 10:21\nމިނިވަން ކަން ދޯ ، ނުބެހެވޭނެ\nޖުލައި 18, 2019 19:02\nސައްތާއިން ސައްތަ އޯ!!\nއޫރުމަސް، ރާ، މިއުޒިކް،ޑާންސް،ރިބާ، މިނެ ކިރުމުގެ ވަގުހެދުން، މިހެން ކިޔާނެ ކަމެއްނެތް ހުސް ހަރާމް ކަންތަށް މި ގައުމުގަ... ދެން ތިކިޔަނީ ސައްތާއިން ސައްތަ އިސްލާމީ ގައުމެކޭ!!! ތި ބޮޑު ޖޯކެއްނު\nޖުލައި 19, 2019 10:13\nކޮންމެ މީހަކައްވެސް އިސްދީން އެގޭނެ މީހަކު ބުނެދޭކަށް ނުޖެހެ


81,000 kudhinnaa eku mi aharuge kiyevun fashaifi | Mihaaru\nދިރާސީ އާ އަހަރުގެ ކިޔެވުން ފެށުމަށް އިމާދުއްދީން ސްކޫލްގެ ދަރިވަރުން މިއަދު ތައްޔާރުވެގެން.---ފޮޓޯ: ހުސެއިން ވަހީދު/މިހާރު\nއެޑިއުކޭޝަން މިނިސްޓްރީން ބުނީ، ޕްރީ ސްކޫލުން ފެށިގެން ގްރޭޑް 12 އާ ހަމައަށް މުޅި ރާއްޖޭގައި މި އަހަރު 81،000 ދަރިވަރުން ތައުލީމް ހާސިލް ކުރާނެ ކަމަށެވެ.\nދިރާސީ އާ އަހަރުގެ ކިޔެވުމަށް ސްކޫލްތަކުގެ މެނޭޖްމަންޓުން ވަނީ ތައްޔާރީތައް ވެފައި ކަމަށާއި ޓީޗަރުން ހަމަވާނެ ކަމަށް އެޑިއުކޭޝަން މިނިސްޓްރީން ވަނީ ބުނެފަ އެވެ.\nމިދިޔަ ހަފުތާގައި ނޫސްވެރިންނާ ވާހަކަ ދައްކަވަމުން އެޑިއުކޭޝަންް މިނިސްޓަރު ޑރ. އާއިޝަތު ޝިހާމް ވިދާޅުވީ ސްކޫލުތައް ފެށުމަށް ވާންޖެހޭ ހުރިހާ ކަމެއް ނިންމާފައިވާ ކަމަށާއި ދިރާސީ އާ އަހަރަށް މަރުހަބާ ކިޔަން ތައްޔާރު ކަމަށެވެ.\nރާއްޖޭގެ 200 އަށް ވުރެ ގިނަ ސްކޫލުގައި މި އަހަރު 6،000 އެއްހާ ޓީޗަރުން މަސައްކަތް ކުރާނެ އެވެ.\nދިރާސީ އާ އަހަރާ ރާއްޖެ މި ކުރިމަތިލީ ތައުލީމީ ދާއިރާއަށް އިންގިލާބީ ބޮޑު ބަދަލެއް އަންނާނެ ކަމުގެ ފޮނި އުންމީދާއެކު އެވެ. ހުރިހާ ސްކޫލެއް ޑިޓިޓަލްކޮށް، ޓެބްލެޓް ބޭނުންކޮށްގެން ކުދިން މި އަހަރު ކިޔަވަން ފަށާނެ އެވެ.\nއެޑިއުކޭޝަން މިނިސްޓްރީން ބުުނިގޮތުގައި މި އަހަރުގެ މޭ ހަތެއްގެ ފަހުން ދަރިވަރުން ކިޔަވާނީ ޓެބްލެޓުގަ އެވެ.\nމީގެ އިތުރުން އެއްވެސް ދަރިވަރަކު ބާކީ ނުކުރުމުގެ ސިޔާސަތުގެ ދަށުން ރާއްޖޭގެ ހުރިހާ ސްކޫލެއްގައި، ނުކުޅެދުންތެރިކަން ހުންނަ ކުދިންނަށް ކިޔަވައިދޭން ހާއްސަ ޓީޗަރުން ތަމްރީނު ކުރުން ހިމެނެ އެވެ. އަދި ޕްރީ ސްކޫލުގެ ޓީޗަރުން ވެސް މި އަހަރު ދާއިމީ ކުރަން އެޑިއުކޭޝަނުން ވަނީ ނިންމައިފަ އެވެ.\nސްކޫލް ތައުލީމް އެޑިއުކޭޝަން މިނިސްޓްރީ ކިޔަވާކުދިން ދިރާސީ އާ އަހަރު ކުރީގެ މިނިސްޓަރު ޑރ. އައިޝަތު ޝިހާމް\nމާނައީ ކުރިއަށް އޮތް 14 އަހަރުގެ ތެރޭގައި އެންމެ މަދުވެގެން 80 ހާސްވަޒީފާ ބޭނުންވާނެ ،،،،،، 80 ހާސް ކޮފީބޯމީޙުނާއި 80 ހާސް ސައިކަލް ބޭނުންވާނޭ ،،،، އެހެންވީމައި ރާއްޖޭގެ ކުރިމަގު އޮތީ ހާދަހާ ވާ އުޖާލާކޮށޭ ،،، މައައްސަލާމާ\nކިޔަވައިގެން ނިކުމެ ބޭރުމީހުންނައް ހުރިހާ ވަޒީފާއެއް ރިސޯޓު ތަކައްވެސް ހަރުދަނާ ގަވައިދު ތަކެއް ދައުލަތުން ހަމަޖައްސާފަކާނެތް ސެކިޔުރިޓީ ނޭޕާލު ފައިނޭސް ލަންކާ ކޯޑިނޭޓަރުން ފިލިޕީންސް އަންހެނުން ސްޕާ ތައިލެންޑް ރޫމްބޯއި 24 ގަޑިއިރު ވަޒީފާ ދިވެހި އާދައިގެ ގޮތަކައް އިނގިރެސިން5ބަސްބުނިއްޔާ އެއްބަސް އެނގޭމީހުން ރިސޯޓު ހިއްސާ ހަނދާނަކުނެތް އަނބިދަރިން ގާތައް އަހަރަކު އެއްފަހަރު އީދެއްހުކުރެއް ހައްޖެއް އަހަރީ ބޯނަހެއް ނުލިބޭ މިބުނީ ދޮގެއްނޫން ޗެކުކޮއްލުމައް ފޯސީސަން ވަންއެންއޮންލީ އަނަންތަރާ ކިހަވައް ބަލާލަން ނޫސްވެރިން ގޮސްބަލަ ކުކުޅުކައިގެން މެނޭޖަރުން ބުނާހާ އެއްޗަކައްބޯނުޖަހަ ހުރިހާ މީހުންނާވެސް ބައްދަލު ކުރަންވާނެ އޭރުން ސާފުވާނެ މިބުނީ ކީކޭކަން ސާވިސްޗާޖުގެ އެއްބައި ވާނުވާ ނޭނގޭ\nރާއްޖޭގެ ސްކޫލް ތަކުގައި 81 ހާސް ކުދިން ކިޔަވަމުން ދާނަމަ އޭގެ %25 ކިޔަވައިގެން މާރކެޓް ތެރެެއަށް އެންގޭޖް ވާނެއޭ އެމެން އެންމެންނަކީ އެއީ އަމިއްލަ އަތުން ފައިން މަސައްކަތް ކޮށްގެން ބިއުޓިފުލް ލައިފެއް މޭކް ކުރާނެ ގޮތް ހެދުމަކީ އެއީ ސަރުކާރުގެ ޒިންމާއެކޭ. އެކަން އެހެންވާނީ މާލެ ސަރަހައްްދުގައި އަހަރަކު2ކޮޓަރީގެ އެޕާރޓްމެންޓްސް ހިމެނޭ ފްލެޓްސް ތައް މާލެ ސަރަހައްދުގައި އަޅާ އެމެންނަށް ކުއްޔަށް ދޭން ވިސްނަންވީއޭ. އެއިރުންނޭ އެމެންނަށް މަސައްކަތް ކޮށްގެން ދުނިޔޭގައި އުޅެން މަޖްބޫރުވާނީ މިހެން ވުމުން ރާއްޖޭގެ ރިސޯރޓްސް ތަކުގައި ހުރި މެދު ފަންތިއާއި އަދި މަތީ ފަންތީގެ ވަޒީފާ ތަކަށް ދާން ދިވެހިން ދާން މަޖްބޫރުވާނެއޭ ސަރުކާރުގެ ވަޒީފާ ތަކަށް ހަންޓް ކުރުމުގެ ބަދަލުގައި. މިކަން ކުރެވޭނީ މިހާރު ވަޒީފާ އަދާ ކުރާ ކުދިން ތައް މަމެން ޕިންކީން ނާއި އެކު އެއިޓީން މޫން ސީން ރޭހުގައި ބައިވެރިވެގެންނޭ. ކޭންވީބީ އީޗް އަދަރސް ކޮމްޕެނީ އޯއް މޭބީ ވީ ކޭންބީ އީޗް އަދަރސް ކޮމްޕެނީ އޯ ކޮމްޕެނީ. ކޭންވީ ބީ...\nކުދިން އަވީގެ އުޅުމުން ލިބޭގެއްލުންތަކާއި މެދު ވިސްނާބައެއް އެބައުޅޭތަ؟؟؟ ޜެހެންދި ސްކޫލުގަ ބޭރުގަ ކުދިން ކުޅެންތިބެނީ އެހާ އަވީގައި....ބޭރުގައި ދާކޮޅެއް ދަމާލާވަރެއްވެސްނުވޭ... އެކަމަކު ދާދަމަން ލާރިވެސް ހޯދި އެއަށްވީގޮތެއްވެސް ނޭނގެ..\nތައުލީމީ ހަޔާތް ކުރު ގޮތަކަށް. އިކޮނޮމިކްސް ކްލާހުގައި "އިކޮނޮމައިޒިން އިސް މޭކިންގ ދަ މޯސްޓް އޮފް ވަޓް ވީ ހޭވް"، އިސްލާމް ފިލާވަޅުގައި "ލިބޭ މިންވަރުން ފުއްދަން އާދަކުރަން ޖެހޭ ކަމަށް އަދި އިސްރާފް ކުރަން ނުވާނޭ ކަމަށް" ކުދިން ކިޔަވާނެއެވެ، ނަމަވެސް، މިދިޔަ އަހަރު ބޭނުން ކުރި އެއްވެސް އެއްޗެއް މި އަހަރު ބޭނުން ކުރާކަށް ނުވާނެއެވެ. ހުރިހާ އެއްޗެހި އާކުރަން ވާނެއެވެ. ސްކޫލަށް ބޭނުންވާ ތަކެތިން ކުރާ ބޭނުމަށްވުރެ އިސްކަން ދޭންވާނީ އޭގެ ކުލަޔަށާއި ކިތަންމެ އަގުބޮޑަސް އޭގެ ބްރޭންޑަށެވެ. ދެން ކުދިންނާ ބެލެނިވެރިންނާ ދިމާވާނެ ވަގުތަކަށް ލިބޭނީ ކޮންމެވެސް ތަނަކަށް ގެންދަން ތައްޔާރު ކުރާ ވަގުތާއި އެ ތަނަކަށް ގެންދާ ވަގުތާއި ނިދާ ވަގުތެވެ. ސްކޫލުން ޤުރްއާން ކްލާހުން، އިނގިރޭސި، ހިސާބު ކްލާހުން، ފަތާ ކްލާހުން ... އުމުުރުން 16 - 18 އަހަރު ވަންދެން މި ހާލެއްގައި. ދެން އެވީ ލޯނު ނަގައިގެން މަތީ ތަޢުލީމު ފަށަން. ކިޔަވާ ނިމިގެން ކުލި ދައްކަމުން ލޯނު ދެއްކީމަ ނިމުނީ..\nމަގޭ އަންހެންދަރިފުޅަށް ބޭނުންކުރީ މުޅިންވެސް މިދިޔަ އަހަރުގެ އެއްޗެހި ހަމައެކަނި ޔުނިފޯރމް ފަހާލީ..


Dhogu bayaan dheegen "Empire" in Jussie Smollet vakikoffi | Mihaaru\nޖަސީ ސްމޮލެޓް: "އެމްޕަޔާ" އިން ވަނީ އޭނާ ވަކިކޮށްފައި.\n24 ފެބުރުއަރީ 2019 - 07:01\nދެހާސް ފަނަރައިން ފެށިގެން ދައްކަމުން އަންނަ "އެމްޕަޔާ" ގެ ފަސް ވަނަ ސީޒަން އަދި ފަހުން ސީޒަނުން ޖަސީ ވަކި ކުރުމަށް ފަހު، އޭގެ ޕްރޮޑަކްޝަން ޓީމުން މިހާރު އަންނަނީ ޖަމާލްގެ ރޯލަށް އެހެން އެކްޓަރަކު ގެންނަން މަސައްކަތް ކުރަމުންނެވެ.\nޖަސީ ފުލުހުންނަށް ދީފައިވާ ބަޔާނުގައި ބުނެފައި ވަނީ މިދި މަހުގެ 29 ވަނަ ދުވަހުގެ ހެނދުނުގެ ވަގުތެއްގައި ޝިކާގޯގައި މޫނު ނިވާކޮށްގެން ތިބި ދެ މީހަކު އޭނާއާ ނަސްލީ ގޮތުން ދިމާކޮށްލައި، ކަޅު މީހަކަށްވާތީ ހަމަލާ ދީފައިވާ ކަމަށެވެ. އަދި އެ ހާދިސާގައި ކަރުގައި ވާ ފަށެއް އައްސައި ނޭވާ ހާސްކުރުމުގެ އިތުރަށް ގަޔަށް ކެމިކަލެއް އެޅި ކަމަށް ވެސް ބުނެފައިވެ އެވެ.\nމިކަން ފުލުހުންނަށް ރިޕޯޓް ކުރުމުން ތަހުގީގު ތެރޭގައި ފުލުހުން ވަނީ ހާދިސާ ހިނގި ކަމަށް ޖަސީ ބުނާ ސަރަހައްދުގައި ހުރި ސީސީޓީވީ ކެމެރާތަކުގެ ފުޓޭތްތައް ވެސް ބަލައިފަ އެވެ. އެކަމަކު ކެމެރާތަކަށް އެފަދަ ހާދިސާއެއްގެ މަންޒަރެއް ރިކޯޑް ކުރެވިފައެއް ނެތެވެ. ތަހުގީގުން ފުލުހުންނަށް ފަހުން އެނގުނު ގޮތުގައި ބަޔަކު ހަމަލާ ދިން ކަމަށް ބުނާ ހާދިސާއަކީ ޖަސީ އަމިއްލަ އަށް ރާވައިގެން ދެ މީހަކަށް 3،500 ޑޮލަރު ދީގެން ކުރުވި ކަމެކެވެ.\nWe're still saying OMG to these moments! Relive the #Empire fall finale anytime on Hulu or @FOXTV: https://t.co/vctkpYB8rg pic.twitter.com/jzItANkeQf\n— Empire (@EmpireFOX) January 2, 2019\nފުލުހުން ތުހުމަތުކުރާ ގޮތުގައި އޭނާ އެފަދަ ކަމެއް އަމިއްލަ އަށް ކުރީ ކެރިއަރު ކުރިއަށްދާ ގޮތާ ދޭތެރޭ ހިތްހަމަނުޖެހި، ލިބޭ އާމްދަނީ ވެސް ކުޑަވެގެން "ކެރިއަރު ބޫސްޓް ކުރަން ޖެއްސި ސްޓަންޓެއް" ގެ ގޮތުގަ އެވެ. މި ތުހުމަތުތައް އޭނާގެ މައްޗަށްކޮށް މިދިޔަ ބުރާސްފަތި ދުވަހު، ޖަސީ ހައްޔަރު ވެސް ކުރި އެވެ. އެކަމަކު ކަފާލާތުގެ ދަށުން އޭނާ ދޫކޮށްލީ ޕާސްޕޯޓް ވެސް ހިފަހެއްޓުމަށް ފަހު އެވެ.\n"އެމްޕަޔާ" އިން ޖަސީ ވަކިކޮށްފައިވާ އިރު، އޭނާ ވަނީ އެ ސިލްސިލާގެ ޓީމުގެ ކިބައިން މައާފަށް އެދިފަ އެވެ. އެކަމަކު ޖަސީ ވަނީ ރާވައިގެން އަމިއްލަ އަށް އެއްވެސް ކަމެއް ނުކުރާ ކަމަށާއި އޭނާއަކީ މައުސޫމު މީހެއް ކަމަށް ބުނެފަ އެވެ.\nޖަސީ އަށް ހަމަލާ ދިން ކަމަށް ބުނާ ހާދިސާއަކީ އޭނާ އަމިއްލަ އަށް ރާވައިގެން ކުރުވި ކަމެއް ކަމަށް ފުލުހުންގެ ތަހުގީގަށް ފަޅާއެރުމުން، ޖަަސީގެ ދިފާއުގައި ކުރިން ވާހަކަ ދެއްކި ވަރަށް ގިނަ ބަޔަކު ވަނީ އޭނާ އަށް ފާޑު ކިޔައިފަ އެވެ. އަދި ޖަސީގެ އެ އަމަލަކީ އެމެރިކާގެ މިހާރުގެ ރައީސް ޑޮނަލްޑް ޓްރަމްޕްގެ ޒައާމަތުގައި އެމެރިކާގައި ބޮޑުވެފައިވާ ނަސްލީ ތަފާތު ކުރުންތަކުގެ މައްސަލަތަކުން ނާޖާއީޒު ފައިދާތަކެއް ނަގަން އުޅުން ކަމަށް ގިނަ ބަޔަކު ސިފަކޮށްފައިވެ އެވެ.\nއުމުރުން 36 ގެ އަހަރު ޖަސީއަކީ ބައެއް ފިލްމުތަކުގައި ވެސް އެކްޓްކޮށްފައިވާ ފަންނާނެކެވެ. އޭނާ އެންމެ ފަހުން ކުޅުނު ފިލްމަކީ 2017 ގެ "މާޝަލް" އެވެ.


Ooredoo ge Air Fibre Plan Thakah Bodethi Badhaluthakeh Genesfi އުރީދޫގެ އެއަރފައިބަރ ޕްލޭންތަކަށް ބޮޑެތި ބަދަލުތަކެއް ގެނެސްފި – Huvadhoo News Ooredoo ge Air Fibre Plan Thakah Bodethi Badhaluthakeh Genesfi Huvadhoo News\nއުރީދޫގެ އެއަރފައިބަރ ޕްލޭންތަކަށް ބޮޑެތި ބަދަލުތަކެއް ގެނެސްފި\nއުރީދޫ މޯލްޑިވްސްއިން ރާއްޖެއަށް އަލަށް ތައާރަފްކޮށްފައިވާ 5ޖީ ހޯމް ބްރޯޑްބޭންޑް އެއަރ ފައިބަރ ޕްލޭންތައް އިތުރު ޑާޓާއެކީ ހަލުވި ސްޕީޑުގައި ލިބޭގޮތަށް ބަދަލުތަކެއް ގެނެސްފިއެވެ.\nއެއަރ ފައިބަރ ޕެކޭޖްތަކަށް އުރީދުން މިއަދު ގެނައި ބަދަލާއެކީ އިންޓަރނެޓް ލަސްވުމުގެ މައްސަލަތަކަށް ހައްލެއް ލިބިގެންދާނެކަމަށް އުރީދޫއިން ވަނީ ބުނެފައެވެ. ދުރު ރަށްރަށާއި ގޭގައި މަސައްކަތް ކުރިޔަށްގެންދާ ކުދި އަދި މެދު ފަންތީގެ ވިޔަފާރިތަކަށް ފަސޭހަކަމާއެކު 5ޖީ އެއަރފައިބަރގެ ޚިދުމަތް ދިނުމުގެގޮތުން 12 މަހުގެ ކޮންޓްރެކްޓްއަކާއެކު ޑިވައިސް ޕްލޭންއެއްވެސް އުރީދޫ މޯލްޑިވްސްއިން ފޯރުކޮށްދެއެވެ.\nއުރީދޫ 5ޖީ އެއަރ ފައިބަރ އަލަށް ނަންގަވާ ހުރިހާ ކަސްޓަމަރުންނަށް ހާއްސަ އޮފާތަކެއްވެސް އުރިދޫން ވަނީ ތާރަފްކޮށްފައެވެ. އުރިދޫއިން އަބަދުވެސް މަސައްކަތްކުރަމުން އަންނަނީ ހައި ސްޕީޑް އިންޓަނެޓް ހެޔޮ އަގުގައި ރައްޔިތުންނަށް ފޯރުކޮށްދިނުމަށެވެ.


ތ. މަޑިފުއްޓާއި ވިލުފުށީގެ ޕޮލިސް ސްޓޭޝަންގެ އައު އިމާރާތް ހުޅުވައިފި ތ. މަޑިފުއްޓާއި ވިލުފުށީގެ ޕޮލިސް ސްޓޭޝަންގެ އައު އިމާރާތް ހުޅުވައިފި\nތ. މަޑިފުއްޓާއި ވިލުފުށީގެ ޕޮލިސް ސްޓޭޝަންގެ އައު އިމާރާތް ހުޅުވައިފި\nހޯމް މިނިސްޓަރ ޢިމްރާން ޢަބްދުﷲ ތ. އަތޮޅުގެ ރަށްތަކަށް ކުރެއްވި ދަތުރުފުޅުގެ ތެރެއިން / ފޮޓޯ: ހޯމް މިނިސްޓްރީ\nތ. މަޑިފުއްޓާއި ވިލުފުށީގައި އިމާރާތްކޮށްފައިވާ ޕޮލިސް ސްޓޭޝަންގެ އައު އިމާރާތް ހޯމް މިނިސްޓަރ ޢިމްރާން ޢަބްދުﷲ ހުޅުއްވައިދެއްވައިފިއެވެ.\nހޯމް މިނިސްޓަރ ތ. އަތޮޅަށް ކުރެއްވި ދަތުރުފުޅުގައި ތ. އަތޮޅުގައި ފުލުހުން ތިއްބަވާ ހުރިހާ ރަށަކަށް ވަޑައިގެން އެރަށްރަށުގައި މަސައްކަތްކުރައްވާ ފުލުހުންނާއި، ފުލުހުންގެ އިދާރާތަކުގައި މަސައްކަތްކުރައްވާ ޢާއްމު މުވައްޒަފުންގެ އިތުރުން ކައުންސިލްތަކުގެ މެމްބަރުންނާއި ވަނީ ބައްދަލުކުރައްވާފައެވެ. އެގޮތުން ތ. އަތޮޅުގެ ރަށްތަކަށް މިނިސްޓަރ ޢިމްރާން ކުރެއްވި މި ދަތުރުފުޅުގައި ވަނީ ތ.ވިލުފުށި، މަޑިފުށި، ދިޔަމިގިލި، ގުރައިދޫ، ތިމަރަފުށި، ކިނބިދޫ، ވޭމަންޑޫ، އަދި ހިރިލަންދުއަށް ވަޑައިގެން އެރަށްތަކުގައި މަސައްކަތްކުރައްވާ ފުލުހުންގެ އިތުރުން ކައުންސިލް މެމްބަރުންނާ ބައްދަލުކުރައްވާފައެވެ. މިބައްދަލުކުރެއްވުންތަކުގައި ޚިދުމަތްތައް ފުޅާކުރުމާއި، ޚިދުމަތް ދިނުމުގައި ހުރި ދަތިތަކާއި ގުޅޭގޮތުން މަޝްވަރާކުރެއްވިއެވެ.\nމިނިސްޓަރގެ މިދަތުރުފުޅުގައި މަޑިފުއްޓާއި ވިލުފުށްޓަށް ވަޑައިގެން އެދެރަށުގައި އިމާރާތްކޮށްފައިވާ ޕޮލިސް ސްޓޭޝަންގެ އައު އިމާރާތް ވަނީ ހުޅުއްވައިދެއްވާފައެވެ. ދެ ރަށުގެ ޕޮލިސް ސްޓޭޝަން ހުޅުއްވައިދެއްވުމުގައި ކޮމިޝަނަރ އޮފް ޕޮލިސް މުޙައްމަދު ހަމީދުވެސް ބައިވެރިވެވަޑައިގެންނެވިއެވެ. އަދި ފުލުހުންނާއި، ކައުންސިލްތަކާއެކު ބޭއްވެވި ބައްދަލުކުރެއްވުންތަކުގައިވެސް ކޮމިޝަނަރ އޮފް ޕޮލިސް ބައިވެރިވެވަޑައިގެންނެވިއެވެ.\nވިލުފުށި ޕޮލިސް ސްޓޭޝަންގެ އައު އިމާރާތް ހުޅުއްވައިދެއްވުމަށްފަހު ވާހަކަފުޅުދައްކަވަމުން މިނިސްޓަރ ޢިމްރާން ޢަބްދުﷲ ވިދާޅުވީ، ކޮންމެ ރައްޔިތެއްގެ ނުވަތަ މުޖުތަމައެއްގެ އެންމެ ބޮޑު އުއްމީދަކީ އެރަށަކަށާއި، އަތޮޅަކަށް އަދި މުޅި ޤައުމަށް ހިތްހަމަޖެހުމާއި އުފަލާ ކުރިއެރުން ލިބި އަމާންކަމާއި ރައްކާތެރިކަމާއެކުގައި ހަޔާތް ވޭތުކުރުމުގެ ފުރުޞަތު ލިބުންކަމަށެވެ.\nމިނިސްޓަރ ވިދާޅުވީ، މުޖުތަމައުއެއް ކުރިއަރާ ތަރައްޤީވެގެން ދިއުމުގެ އެންމެ މުޙިއްމު އެއް ބަހާއަކީ އެބައެއްގެ މެދުގައި އޮންނަ ސުލުހަވެރިކަމާއި، އެކުވެރިކަމާއި، އެއްބައިވަންތަކަންކަމަށެވެ. އަދި ކޮންމެ ސަބަބަކާހުރެ ނަމަވެސް އެމުޖުތަމައެއްގެ އެކުވެރިކަމާއި އެއްބައިވަންތަކަން ގެއްލި މުޖުމަތަމައެއްގެ ތެރޭގައި ސުލުހަވެރިކަމާއި ސުލުހަމަސަލަސްކަން ގެއްލި ނާމާންކަމާއި ބައިބައިވުން އުފެދިއްޖެނަމަ އެމުޖުތަމައުއަކީ ކުރިއަރާދެވޭނެ މުޖުތަމައުއެއްނޫންކަމަށް މިނިސްޓަރ ވިދާޅުވިއެވެ.\nމިނިސްޓަރ ޢިމްރާން ވިދާޅުވީ މި ސަރުކާރުން ރައްޔިތުންގެ ސަލާމަތާއި ރައްކާތެރިކަމާއި ރައްޔިތުންގެ ޞުލުހަވެރިކަމާއި އެކުވެރިކަން ދެމެހެއްޓުމަށްޓަކައި ގިނަ މަސައްކަތްތަކެއް ކުރައްވަމުން ގެންދަވާކަމަށެވެ. އަދި ހޯމް މިނިސްޓްރީއާ ހަވާލުކުރެވިފައިވާ ޒިންމާތަކުގެ ތެރެއިންވެސް ރައްޔިތުންގެ ސުލުހަމަސަލަސްކަން ޤާއިމްކޮށް، ރައްޔިތުންނަކީ އެކުވެރި އެއްބައިވަންތަ ބަޔަކަށް ހަދާ ރައްޔިތުންނަކީ ޒިންމާދާރު ބައެއްގެ ގޮތުގައި ބިނާކުރުމަކީ މުޙިއްމު ޒިންމާއެއްކަމަށް މިނިސްޓަރ ވިދާޅުވިއެވެ.\n"އަޅުގަނޑުމެން މިތިބީ އިރާދަކުރެއްވިއްޔާ ރައްޔިތުންގެ މަސްލަހަތާއި، ރައްޔިތުންގެ އަމާންކަން ކަށަވަރުކޮށްދިނުމަށްޓަކައި ދައުލަތުގެ މުއައްސަސާތަކުން ޚާއްޞަކޮށް ފުލުހުންނާއި ހޯމް މިނިސްޓްރީއާއި އެކުގައި، ސަރުކާރުގެ ސިޔާސަތުތަކާއެކުގައި ރައްޔިތުންގެ އަމާންކަން ރައްކާތެރިކަން ކަށަވަރުކުރުމަށް ކުރަންޖެހޭ ހުރިހާކަމެއް ކުރުމަށް، އެކަމުގައި އަޅުގަނޑުމެން އެންމެ ފިޔަވަޅެއްވެސް ފަހަތަކަށް ނުޖެހޭނަން" މިނިސްޓަރ ވިދާޅުވިއެވެ.\nމަޑިފުށި ޕޮލިސް ސްޓޭޝަން ހުޅުއްވައިދެއްވުމަށްފަހު މިނިސްޓަރ ވިދާޅުވީ، ފުލުހުންގެ މުއައްސަސާއަކީ ހަމައެކަނި ކުށްކުރާ މީހުން ހިފަހައްޓާ ނުވަތަ ކުށްކުރާ މީހުން ކޮންޓްރޯލްކުރާ މުއައްސަސާއަކަށްވުމުގެ ބަދަލުގައި މުޅި މުޖުތަމައުގެ ފާގަތިކަމާއި އުފަލަށް މުޅި މުޖުތަމައުގެ ހަމަޖެހުމާއި، ތަރައްޤީއަށް އެއްބާރުލުންދޭ، މުޅި މުޖުތަމައުގެ ކުރިއެރުމަށްޓަކައި މަސައްކަތްކުރާ މަރުކަޒަކަށް ނުވަތަ ސްޓޭޝަނަކަށް ވެގެންދިއުމަކީ އެމަނިކުފާނު ކުރައްވާ އުއްމީދެއްކަމަށެވެ.


Kureege firimeehaa maraili massala: "Ehdhuvahakun valhi jahaane kamah Nazaahaa vanee bunefai" - One Online\nސުޕްރީމް ކޯޓުގައި މިއަދު ކުރިއަށްދިޔަ އަޑުއެހުުގެ ތެރެއިން---\nކުރީގެ ފިރިމީހާ މަރައިލި މައްސަލަ: "އެއްދުވަހަކުން ވަޅި ޖަހާނެ ކަމަށް ނަޒާހާ ވަނީ ބުނެފައި"\nވަޅިއަކުން ހަމަލާދީ، ކުރީގެ ފިރިމީހާ މއ. އެދުރުގޭ ހަސަން ޝާހިދު މަރައިލި މައްސަލައިގައި، ހ. ބައިކެނޑިގޭ މަރިޔަމް ނަޒާހާ 25 އަހަރަށް ޖަލަށް ލާން ކުރި ހުކުމްގެ އިސްތިއުނާފީ އަޑުއެހުމެއް މިއަދު ސުޕްރީމް ކޯޓުގައި ކޯޓުގައި ކުރިއަށް ގެންގޮސްފިއެވެ.\nޖޫން 2010 ގައި ކުރީގެ ފިރިމީހާ މަރައިލި މައްސަލައިގައި އޭރުގެ ޖިނާއީ ކޯޓުން އޭނާގެ މައްޗަށް ހުކުމް ކުރީ 2011 ވަނަ އަހަރުގަ އެވެ. އެ ހުކުމް 2015 ވަނަ އަހަރު ހައި ކޯޓުން ވެސް ވަނީ ދަމަހައްޓައިފައެވެ.\nހައިކޯޓުން ދެމެހެއްޓި މައްސަލަ ނަޒާހާގެ ފަރާތުން ސުޕްރީމްކޯޓުގެ އިސްތިއުނާފަށް ހުށަހެޅީ 2021 ޖުލައި ފަހެއްގައެވެ. ނަމަވެސް މައްސަލަ ހުށަހެޅި މުއްދަތާ ގުޅިގެން އެ ކޯޓުގެ ރެޖިސްޓްރާ އެ މައްސަލަ ބަލައިނުގަތުމަށް ނިންމެވި އެވެ.\nނަމަވެސް ރަޖިސްޓްރާގެ އެ ނިންމެވުން ރިވިއުކުރަން ނަޒާހާގެ ފަރާތުން ކޯޓުގައި އެދުމުން ސުޕްރީމް ކޯޓުގެ ފަނޑިޔާރުން އެ މައްސަލަ ބެއްލެވުމަށްފަހު، އެއީ ސުޕްރީމް ކޯޓަށް ބަލައިގަނެ ކުރިއަށް ގެންދަން ޖެހޭ މައްސަލައެއްކަމަށް ނިންމެވީއެވެ.\nމި މައްސަލައިގައި ނަޒާހާގެ ފަރާތުން އޭނާގެ ދިފާއީ ވަކީލު މަރިޔަމް ނިހާޔަތު ވަނީ ސުޕްރީމް ކޯޓަށް ބައެއް ދިފާއީ ނުކުތާތައް ހުށަހަޅުއްވައިފައެވެ. މީގެ ކުރިން އޮތް އަޑުއެހުމެއްގައިވެސް ބައެއް ދިފާއީ ނުކުތާތައް ނަޒާހާގެ ފަރަތުން ހުށަހެޅިއެވެ.\nއެ ނުކުތާތަކަށް ދައުލަތުގެ ފަރާތުން މިއަދު ވަނީ ޖަވާބު ދޭން ފަށައިފައެވެ.\nޝާހިދު މަރައިލުމުގެ ގަސްތެއް ނަޒާހާގެ ކިބައިގައި ނެތްކަމަށާއި، އެކަން ހިންގުމުގައި ދުރާލައި، ރޭވުމެއް، ނުވަތަ މަރާލުމުގެ ވިސްނުމެއް އެއްވެސް އިރެއްގައި ނެތްކަމަށް ނަޒާހާގެ ފަރާތުން ބުނި ނަމަވެސް ހެކި ގަރީނާ ހުރީ އެ ބުނުމާ ދެކޮޅަށް ކަމަށްވެސް ދައުލަތުގެ ވަކީލު ވިދާޅުވިއެވެ.\n"ހާދިސާ ހިނގިތާ ކުޑަ ވަގުތުކޮޅެއްފަހުން (22 ޖޫން 2010 ވަނަ ދުވަހު) ނަޒާހާ ފުލުހުންގެ ހިދުމަތަށް ދީފައިވާ ވީޑިއޯ އިންޓަވިއު ރެކޯޑިންގައި ޝާހިދަށް ހަމަލާދިން ވަޅިއާ ބެހޭގޮތުން ސުވާލު ކުރުމުން، އެއީ އެހާދިސާ ހިނގުމުގެ ދެމަސްދުވަސްކުރިން ޝާހިދު ގަނެދިނިން ވަޅިއެއް ކަމަށް ވަނީ ބުނެފައި،"\nނަމަވެސް އެއަށްފަހުގައި އެ ވަޅިއަކީ ހަގީގަތުގައިވެސް ޝާހިދުގެ ގަޔަށް ޖަހަން ހޯދާފައި އޮތް ވަޅިއެއްކަމަށް ނަޒާހާ ބުނެފައިވާ ކަމަށްވެސް އޭނާ ވިދާޅުވިއެވެ\n"ބަދިގެއަށް ގަންނަންވެގެން އޭނާ (ޝާހިދު) ގަތް ވަޅިއެއް ކަމަށްވެސް ނަޒާހާ ބުނެފައިވާ ކަމަށާއި، އޭގެ އިތުރުން، އޭނާއަށް ގަނެދިނީ ދެވަޅި ކަމަށާއި، އެތަނުން އެއްވަޅި ފޮރުވައިފައި ބާއްވާނަމޭ ޝާހިދުކައިރީގައި އޭނާ ބުނެފައިވާ ކަމަށްވެސް ވިދާޅުވިއެވެ.\nޝާހިދު ތަޅައިފޮޅައި ހަދާތީ، އެއްދުވަހަކުން ވަޅި ޖަހާނެކަމަށް ޝާހިދުގާތު ބުނެފައިވާނެ، ކަމަށާއި، ޖަހާނީ ހަމަ ވަޅިއެއްކަން އޭނާއަށް އެނގޭނެ ކަމަށް، ނަޒާހާ ބުނި ކަމަށްވެސް ވަކީލު ވިދާޅުވިއެވެ.\n"އަދި ބުނެފައިވޭ ޖަހަންޏާ ޖަހާނީ ގެއްލުމެއް، ލިބޭ އެއްޗަކުންނޭ، ކުރިން ބުނެފައިވާނެކަމަށް، އަދިވެސް ބުނެފައިވޭ އަޅުގަނޑު ގަސްތުގައި ކުރިކަމެއް ކަމަށް، އެހެންވީމާ ސާބިތު ކުރަންބޭނުން ކަމަށް، އަދި ހާދިސާ ހިނގުމުގެ 11 ދުވަސްކުރިން 11 ޖޫން 2010 ވަނދުވަހު ނަޒާހާގެ ފަރާތުން ހަސަން ޝާހިދަށް ފޮނުވާފައިވާ ޓެކްސްޓް މެސެޖެއްގައި ބުނެފައިވޭ މަރުވާންވެސް އުޅޭ އެއްޗެއްނޫން،" މިގޮތަށް ވީޑިއޯ ރެކޯޑިންގައި ނަޒާހާ ބުނެފައިވޭ "\nއެހެންކަމުން ހަސަން ޝާހިދު މަރައިލުމުގެ ވިސްނުމެއް ދުރާލައި، ނެތްކަަމަށް ނަޒާހާ ބުނި ނަމަވެސް އޭނާގެ އަމިއްލަ ވާހަކަތަކުން ޝާހިދު މަރައިލުމަށް އޭނާ ވިސްނާފައިވާ ކަމަށާއި، އެކަމުގެ ގަސްތު އޮތްކަން އެނގޭ ކަމަށްވެސް ޕަބްލިކު ޕްރޮސެކިއުޓާ ވިދާޅުވިއެވެ.\nގުޅޭ ޓެގު ސުޕްރީމް ކޯޓް ހައިކޯޓު


SunOnline:3vana quarter gai Ooredoo ah 488 million rufiya ge aamdhanee eh\nތިންވަނަ ކުއާޓަރުގައި އުރީދޫ އަށް 488 މިލިއަން ރުފިޔާގެ އާމްދަނީ އެއް\nއުރީދޫގެ 2018 ވަނަ އަހަރުގެ އަހަރީ އާންމު ޖަލްސާގެ ތެރެއިން -- ސަން ފޮޓޯ/ ފަޔާޒު މޫސާ\nމިއަހަރުގެ ތިންވަނަ ކުއާޓަރުގައި އުރީދޫ މޯލްޑިވްސް އަށް 488 މިލިއަން ރުފިޔާގެ އާމްދަނީ އެއް ލިބިއްޖެ އެވެ.\nއެކުންފުނިން އާންމުކޮށްފައިވާ 2019 ވަނަ އަހަރުގެ ތިންވަނަ ކުއާޓަރުގެ މާލީީ ތަފާސްހިސާބުތައް ދައްކާގޮތުން އަހަރުގެ ތިންވަނަ ކުއާޓާގައި ޓެކުހަށް ކެނޑުމުގެ ކުރިން 157 މިލިއަން ރުފިޔާގެ ފައިދާއެއް އެ ކުންފުންޏަށް ވަނީ ލިބިފަ އެވެ.\nޓެކުހަށް ކެނޑުމަށްފަހު ހުސްވި ކުއަޓަރުގައި އުރީދޫ އަށް ލިބިފައިވަނީ 131 މިލިއަން ރުފިޔާގެ ފައިދާއެކެވެ.\nއުރީދޫ އިން ބުނީ ޓޫރިޒަމްގެ އޮފް ސީޒަނާއެކު ރޯމިން ގެ ހިދުމަތް ބޭނުންކުރާ މީހުންގެ އަދަދު މަދުވި ނަމަވެސް، ބްރޯޑް ބޭންޑު، ޕޯސްޓްޕެއިޑް އަދި އެންޓަޕްރައިޒް ހިދުމަތުން ލިބުނު އާމްދަނީ އިތުރުވުމާއެކު ކުންފުނީގެ ޖުމްލަ އާމްދަނީ އެ މުއްދަތުގައިއިތުރު ވެފައިވާ ކަމަށެވެ.\nއަހަރުގެ ތިންވަނަ ކުއާޓަރުގައި އުރީދޫ އިން ހޯދާފައިވާ ކާމިޔާބީތަކަށް ބަލާއިރު 10 ވަނަ ސީއެމްއޯ އެވޯޑްސްގައި އުރީދޫގެ މާކެޓިން ކެމްޕެއިން "އެވީ" އަށް ވަނީ ބެސްޓް ޑިޖިޓަލް މާކެޓިން ކެމްޕެއިން އެވޯޑު ލިބިފަ އެވެ.\nމި ކުއާޓަރުގައި އެކުންފުނީގެ ކާމިޔާބީތަކަށް ބަލާއިރު އުރީދޫގެ އީކޮމާސް ޕްލެޓު ފޯމު "މޫލީ" ވަނީ އިފްތިތާހުކޮށްފަ އެވެ. މީގެ އިތުރުން އުކުޅަހުގައި ބޭއްވި ޓެކް ފެއާގައި އާޓިފިޝަލް އިންޓެލިޖެންސް ޕަވަޑް ޑިޖިޓަލް ސޮލިއުޝަންތަކެއް ވަނީ ދައްކާލައިފަ އެވެ. މީގެ ތެރޭގައި އުރީދޫ އިން ތަރާއަފުކުރަން ނިންމާފައިވާ ޑިޖިޓަލް އެސިސްޓެންޓް "އެވީ" އާއި އޮންލައިން ޝޮޕިން ޕްލެޓްފޯމު މޫލީ ގެ އިތުރުން "ކުނބު" އެޕްލިކޭޝަން ހިމެނެ އެވެ.\nއުރީދޫގައި އާންމު ރައްޔިތުންގެ ހިއްސާއަކީ، 9.5 ޕަސެންޓެވެލ. ބާކީ 90.5 ޕަސެންޓަކީ އުރީދޫގެ މައި ކުންފުނި، ވަތަނިއްޔާ އިންޓަނޭޝަނަލްގެ ހިއްސާ އެވެ.


Ofshore pletformaki masverinnah laa jeheyne fadha masahakatheh...\nއޮފްޝޯ ޕްލެޓްފޯމަކީ މަސްވެރިންނަށް ލާ ޖެހޭނެ ފަދަ މަސައްކަތެއް ނޫން: މެމްބަރު އާދަމް ޝަރީފް\n4 މަސް, 1 ހަފްތާ,6ދުވަސް, 23 ގަޑި, 50 މިނެޓް, 23 ސިކުންތު ކުރިން 241 1 ފާތިމަތު ރިފާއަތު\nއެމްޑީޕީގެ ސަރުކާރެއް އޮވެމަ އެމްޑީޕީ ސަރުކާރެއްގައި މަސްވެރިކަމުގެ ސިނާޢަތް ކުރިއެރުވުމަށްޓަަކައި ގަރާރުތައް ހުށަހެޅުމުގެ މަގްސަދާ ދޭތެރޭ ސުވާލު އުފެދޭ ކަމަށް މަޑުއްވަރީ ދާއިރާގެ މެމްބަރު އަދި ކުރީގެ ޑިފެންސް މިނިސްޓަރ އާދަމް ޝަރީފު އުމަރު ވިދާޅުވެއްޖެއެވެ.\nމަސްވެރިކަމާ ގުޅުން ހުރި ބިލްތަކަކަށް މަޖިލިހުގައި ބަހުސް ކުރެވެމުންދާ މި ދަނޑިވަޅުގައި ޗެނަލް ތާރޓީންގެ ނިއުސް ޓޯކް ޕްރޮގްރާމުގައި ވާހަކަ ދައްކަވަމުން މެމްބަރު އާދަމް ޝަރީފް ވިދާޅުވީ ދުނިޔޭގެ އާ ހޯދުންތަކާއި އާ އީޖާދުތަކާ އެކީގައި މަސްވެރިކަމުގެ ސިނާއަތަކީ ފުޅާ ކުރަންޖެހިފައިވާ ސިނާޢަތެއް ކަމަށެވެ.\nއަދި ކަނޑުގެ ޚަޒާނާއިން އެންމެ ބޮޑަށް ފައިދާ ހުރި ގޮތުގައި ނަފާ ލިބެންޖެހޭނެ ގޮތަކަށް މަސްވެރިކަމުގެ ސިނާޢަތް ފުޅާ ކުރުމަކީ މިއަދު މަސްވެރިންނަށް ނުހަނު ބޭނުންވާ ކަމެއް ކަމަށް އާދަމް ޝަރިފް ވިދާޅުވިއެވެ. އަދި މަސްވެރިންނަށް ހަމަ އަގު ރަނގަޅު ގޮތުގައި ލިބުމަކީވެސް ކޮންމެ ބަޔަކުވެސް އެދޭނެ ކަމެއް ކަމަށްވެސް އާދަމް ޝަރީފުގެ ވާހަކައިގައި ފާހަގަކުރެއްވިއެވެ.\nއެގޮތުން ރައީސް ޔާމީންގެ ވެރިކަމުގައިވެސް މަސްވެރިންނަށް ފާއިދާ ހުރި މުހިންމު މަސައްކަތްތަކެއް ކުރެއްވި ކަމަށާއި އެގޮތުން މަސްވެރިކަމުގެ ދާއިރާ ފުޅާ ކުރުމަށްޓަކައި ޙާއްސަ އިސްކަމެއް ދެއްވައިގެން ގިނަ މަަސައްކަތްތަކެއް ކުރެއްވި ކަމަށް އާދަމް ޝަރީފު ވިދާޅުވިއެވެ.\nއަދި މިހާރު މަޖިލިހަށް ހުށަހެޅިފައިވާ ގަރާރުތަކަށް އިޝާރާތްކުރައްވާ އާދަމް ޝަރީފް ވިދާޅުވީ ރައްޔިތުންގެ މަޖިލިހުގެ އެފަދަ ގަރާރުތަކަކީ އާންމު ގޮތެއްގައި ސަރުކާރެއްގެ ތެރޭގައި ކަންތައްތައް ހިނގަމުންދާ ގޮތުން ސަރުކާރަކަށް އެ އަޑުތައް އިއްވުމަށްޓަކައި ސަރުކާރެއްގެ ސިޔާސަތުތަކެއް އެކަމަކަށް ތަޢާރުޒު ވާގޮތެއް ނުވަތަ ރައްޔިތުން ބޭނުންވާ ގޮތާއި ޙިލާފަށް އެ ކަމެއް ދާ ކަމަށްވަންޏާ ހުށަހަޅަން ޖެހޭ އެއްޗެއް ކަމަށެވެ.\nނަމަވެސް އެމްޑިޕީ ސަރުކާރެއް އޮވެމެ އަދި އެ ބޭފުޅުންގެ ވެރިކަމެއްގައި މަސްވެރިކަމުގެ ސިނާޢަތް ކުރިއެރުވުމަށްޓަކައި އެފަދަ ގަރާރުތައް ހުށަހަޅައިގެން ދެ ހަފްތާ ވަންދެން އެ ބޭފުޅުން އެ ކުރެއްވީ ބޭކާރު މަސައްކަތެއް ކަމަށް ގަބޫލު ކުރެވޭ ކަމަށް އާދަމް ޝަރީފް ވިދާޅުވިއެވެ.\nއޮފްޝޯ ޕްލެޓް ފޯމާއި ގުޅޭގޮތުން ހުށަހަޅާފައިވާ ގަރާރާއި ގުޅޭގޮތުން ވާހަކަ ދައްކަވަމުން އާދަމް ޝަރީފް ވިދާޅުވީ އެ މަސައްކަތް ކުރުމަށްޓަކައި ކިހާވަރެއްގެ ދިރާސާތަކެއް ކުރެވި އަދި ކިހާވަރެއްގެ ތައްޔާރީތަކެއް އެމްޑީޕީ މީހުން ވީތޯ އެއީ އުފެދޭ ސުވާލެއްކަމަށެވެ.\nއަދި އެމްޑީޕީ ބޭފުޅުން ވިދާޅުވާ ގޮތުގައި އެ އީ ކުރެވިދާނެ ކަމެއް ކަމަށާއި އެހެންނަމަވެސް ކުރަން އުޅޭ ކަމަކާ ބެހޭގޮތުން އެމްޑީޕީގެވެސް ގިނަ ބޭފުޅުންނަކަށް އަދި އެއީ ކިހިނެއްވާން އުޅޭ ކަމެއްކަންވެސް ނޭގޭ ކަމަށް އާދަމް ޝަރީފް ވިދާޅުވިއެވެ.\nއަދި ކުޑަދަށުގައި ވާހަކަދައްކަވާއިރުގައިވެސް އެ ކަމަށް ތާޢީދު ނުކުރައްވާ ބޭފުޅުން ތިއްބަވާކަން ފާހަގަވާ ކަމަށްވެސް އާދަމް ޝަރީފުގެ ވާހަކައިގައި ފާހަގަކުރެއްވިއެވެ.\nދުނިޔޭގެ ޓެކްނޮލޮޖީ ބޭނުން ކޮށްގެން ޕްލެޓް ފޯމު ގާއިމް ނުކުރެވޭނޭ ކަމަށް ގަބޫލު ނުކުރައްވާ ކަމަށް ވިދާޅުވެ އާދަމް ޝަރީފު ވިދާޅުވީ ރާއްޖޭގެ މަޝްރަހު އޮންނަ ގޮތަށް ބަލާއިރުގައި ރަށްރަށުގެ ބޭރުގައި އެއް ދޯންޏާއި އަނެއް ދޯނި ކައިރިވާ އިރުގައިވެސް ބާނި ހުންނަ ވަރުން އެކަމުގެ ނުރައްކާތެރިކަން ވަރަށް ބޮޑުކަމަށެވެ.\nއެހެންނަމަވެސް ޓެކްނޮލޮޖީގެ ޒަރިއްޔާއިން އެކަމަކީވެސް ރަނގަޅު ގޮތެއްގައި ކުރެވިދާނެ ކަމަކަށް ގަބޫލުކުރެވޭ ކަމަށް އާދަމް ޝަރީފް ވިދާޅުވިެވެ. އަދި އެފަދަ ގޮތަކަށް އެކަން ކުރިއަސް މަސްވެރިންނަށް އެކަމުން ކިހާވަރެއްގެ ފާއިދާ އެއް ކޮށްފައިނެތޯ އެއީ އެކަމުގައި ހުރި ކަންބޮޑުވުމެއްކަން އާދަމް ޝަރީފް ފާހަގަކުރެއްވިއެވެ.\nމަސްވެރިންނަށް އިތުރު ތަކްލީފެއް މިކަމުން ލިބިގެން ހިނގައިދާނެ ކަން ފާހަގަކުރައްވަމުން އާދަމް ޝަރީފު ވިދާޅުވީ މި މަސައްކަތްވެސް ބޭރުގެ ކޮންމެވެސް ބަޔަކަށް ދޭން އުޅޭފަދަ އިހްސާސަތަކެއް ވާ ކަމަށެވެ.\nއަދި އެމްޑީޕީ މީހުންނަކީ އާންމު ނަޒަރިއްޔާ އިން ވިސްނާވަރަށް ވުރެ ބޮޑަށް ތަފާތު ކަންތައްތަކެއް ހުށަހަޅުއްވާ ބަޔަކަށް ވުމުން މި ގަރާރަކީވެސް އެފަދަ ކަމަކަށް ވެދާނެ ކަމަށް ގަބޫލު ކުރެވޭ ކަމަށްވެސް އާދަމް ޝަރީފް ވިދާޅުވިއެވެ.\nމަސްވެރިން އާދަމް ޝަރީފް އުމަރު މަޑުއްވަރީ ދާއިރާ\nކޯމަދެ 31 ޖުލައި 2019 - 16:49\nސަބަހޭ ދަރިޔާ ސަބަސް އިންގޭ


Vaahaka: Ahlaam (Part 19) - Vaguthu\nވާހަކަ: އަހްލާމް (ނަވާރަވަނަ ބައި)\nކޮންމެވެސް ދިމާއަކުން އަލީފަށް އެ ނަން އަޑު އިވިފައި އޮތުމުންނެވެ. އެ ނަމުގެ ވެރިފަރާތް އަލީފްގެ ސިކުނޑީގައި ކުރެހެމުން ދިޔައެވެ. އިހަވަންދޫއަށް ކުރި ދަތުރުގައި އަހްލާމާއެކު ފެނުނު ކުއްޖަކީ ނަފާޒާކަން އަލީފްގެ ސިކުނޑިއަށް ނަގައިގަނެވުނެވެ. އާސިފް ނަފާޒާގެ ނަން ހާމަކުރިކަން އޭނާ ހަނދާންވިއެވެ. އަހަލްމާއެކު ލޯބީގެ ގުޅުމެއް ބާއްވަން ބޭނުންވާނަމަ ނަފާޒާގެ އެހީ ހޯދުމަށް އާސިފް ލަފާދިނެވެ.\nއެއީ އަހްލާމްގެ އެންމެ ގާތް އެކުވެރިޔާއަކީ ނަފާޒާ ކަމުގައި ވުމުންނެވެ. އެހެނަސް އަލީފް އެކަން އެގޮތަށް ކުރަން ބޭނުން ނުވީ އެއީ ނިކަމެތި ގޮތަކަށް ވުމުންނެވެ. ޖެހިލުމެއް ނެތި ލޯބިވާކަން ހާމަކުރަން ޖެހޭނީ ރަނގަޅު އިރުވަރެއް ބަލައިފަކަން އަލީފަށް އެނގޭތީއެވެ. އެންމެ ރަނގަޅު ވަގުތެއް ހޯދާފައި، ލޯބިވާ ވާހަކަ ބުންނަން ޖެހޭނީ ލޯބިވާ ކުއްޖެއްގެ ގާތުގައިކަން އޭނާއަށް ކަށަވަރުވާތީއެވެ. އެ ވާހަކަ ބުނަންޖެހޭނީ ހަމައެކަނި އަހްލާމްގެ ގާތުގައި ކަމަށް އަލީފްގެ ހިތް ބުނަމުން ދިޔައެވެ.\n"މަޢަފްކުރައްވާ! ތިޔަ ގުޅުއްވި ނަންބަރު ވަނީ ނިއްވާލާފަ!" އަލީފް އަހްލާމްގެ ނަންބަރަށް ދެތިން ފަހަރަކު ގުޅައިލިއެވެ.\nއަލީފް ވައިފިނިކުރާގެ ފިނި މަޑުކޮށްލާ އެނދުގައި ހަމަޖެހިލިއެވެ. އޭނާގެ ސިކުނޑީގައި އެނބުރެމުން ދިޔައީ އަހްލާމްގެ ހަނދާންތަކެވެ. އަހްލާމްގެ ރީތި އާދަތަކެވެ. އަހްލާމްގެ ހުންނަ އަދަބުވެރިކަމުގެ ސިފަތެކެވެ. އެ ހުރިހާ ކަމަކަށް ރިޢާޔަތްކޮށް އަހްލާމް އޮފީހަށް އެއްވެސް އެއްޗެއް ނާންގައި، ނައިސް ހުރުން އެއީ އޭނާ ކުރާނޭ ކަމެއް ކަމަކަށް އަލީފްގެ ހިތް އެއްބަހެއް ނުވެއެވެ.\nއަހްލާމް އޮފީހަށް ނާންނަތާ ހަފްތާޔަކަށް ވުރެއް ގިނަ ދުވަސްވުމުން އަލީފް އެކަމާ ފިކުރުކުރަން ފެށިއެވެ. އޭނާ އެކަމާ ކަންބޮޑުވަނީއެވެ. އަހްލާމަށް ކޮންމެވެސް ކަމެއް ވެއްޖެކަމަށް އޭނާގެ ހުރިހާ ހިއްސެއް ބުނަމުން ދިޔައެވެ. އެހެނަސް އާސިފަށް ގުޅައި އެ ވާހަކަތައް ދައްކާކަށް އަލީފް ބޭނުމެއް ނުވެއެވެ. އެނެއްކޮޅުން އަހްލާމްގެ މައިންބަފައިންނަށް ގުޅޭނެ މަގެއް އަލީފަކަށް ނުފެނުނެވެ. އެއީ އަލީފާއި އަހްލާމާ ދެމެދުގައި އުފެދެމުން ދިޔަ ގުޅުން އޭނާ އެއްވެސް މީހަކަށް އަންގަން ބޭނުން ނުވުމުގެ ނަތީޖާއެވެ.\n"ހަލޯ!" އަލީފް ނަންބަރަކަށް ގުޅައިލިއެވެ.\n"ޔޭސް! އަލީފް! ކިހިނެއް؟" ޒާހީ ވާހަކަދެއްކީ ކުރުކުރު ލަފްޒުތަކަކުންނެވެ.\n"އަހަރެން ރަނގަޅު! ޒާހީ ކިހިނެއް؟" އަލީފްގެ އަޑު ހުރީ މޯޅިވެފައެވެ.\n"އަހަރެން ވަރަށް ރަނގަޅު. އެކަމަކު އަހަރެންނަށް ޔަޤީން އަލީފް ރަނގަޅު ނޫންކަން!" ޒާހީއަށް އަލީފްގެ އަޑުގައި އެކުލެވިފައިވާ ހިތާމަ ނަގައިގަނެވުނެވެ. "ޒާހީ ޒާހިރަކަށް އަލީފެއް އޮޅުވައެއް ނުލެވޭނެ! އަހަރެންނަށް އެނގޭ ކޮންމެވެސް ކަމެއް ވެއްޖެކަން. ކިހިނެއްވީ އެނެއްކާ؟"\n"ހުމް! ވަރަށް ބޮޑު ކަމެއްވެގެން މިއުޅެނީ!" އަލީފް އޭނާގެ ދުވަސްވީ ރަހްމަތްތެރިޔާ ވާހަކަދެއްކީ ގަދަކަމުން ހިނިތުންވެ ހުރެއެވެ. "ހިނގާބަލަ! ބައްދަލުކޮށްލަން! އަހަރެން ބޭނުން ވެގެން އުޅޭ ގޮތް ވަރަށް ރަނގަޅަށް ޒާހީއަށް ކިޔައިދޭން!"\n"އެންމެ ރަނގަޅު! އަހަރެން އެބަ ދާން ތިގޭ ކައިރިއަށް. ތައްޔާރުވެގެން ތިރިއަށް އާދޭ!" ޒާހީ ވަގުތުން އަލީފްގެ ގެއާ ދިމާއަށް މިސްރާބު ބަދަލުކޮށްލިއެވެ.\n"ކިހިނެއްވީ؟" ޒާހީ ސުވާލުކޮށްލިއެވެ.\n"އަހަރެންނަށް ނޭނގޭ މި ވާހަކަތައް ފަށާނެ ހިސާބެއް." އަލީފް މޭޒުމަތީގައި ހުރި ކޮފީތަށިން ކޮފީ ފޮދެއް ބޮއެލިއެވެ.\n"ފެށިގެން ފަށާބަލަ!" ޒާހީ އަލީފްގެ ވާހަކަ ކަނުލައި އަޑުއަހަން އިނެވެ.\n"އަހަރެންގެ އޮފީހަށް އަލަށް ވަން ކުއްޖެއް! އޮފީހުގަ އުޅޭތާ އަދި ދެތިން މަސް ވާނީ. ދެން ވީނުވީއެއް ނޭނގި އޮފީހަށް އެއްވެސް އެއްޗެއް ނާންގައި، އޭނާ އޮފީހަކަށް ހާޒިރެއްނުވޭ!" އަލީފް ފުން ނޭވާއެއް ބޭރުކޮށްލިއެވެ. "އޭނާގެ އަހްލާޤު ހުންނަ ގޮތުން ހިޔެއްނުވޭ އޮފީހަށް ނާންގައި އެގޮތަށް ވަޒީފާ ދޫކޮށްލަފާނެހެން."\n"ސޯ! އަލީފްމެން މަސައްކަތްކޮށްފިން ދޯ ގުޅޭތޯ؟" ޒާހީ ވާހަކަދެއްކީ ވިސްނުންތެރިކަމާއެކުގައެވެ. "އޭނާގެ އާއިލާގެ މެންބަރަކަށް ގުޅިންތަ؟"\n"ވަރަށް މަސައްކަތް ކޮށްފިން އަހްލާމްގެ ނަންބަރަށް ގުޅޭތޯ. އަދި އޭނާ ދީފައިން އެމަރޖެންސީ ނަންބަރަށްވެސް ގުޅިން." އަލީފް ވާހަކަދެއްކީ އުއްމީދު ގެއްލިފައިވާ މީހެއް ފަދައިންނެވެ. "އެކަމަކު ޖަވާބެއް ނުދޭ! އެކަމަކު އޭނާގެ އާއިލާގެ މެންބަރެއްގެ ނަންބަރު ނެތީމަ ނުގުޅޭ!"\n"އެހެންވީމަ ފުރަތަމަ ބަލަންވީ އަހްލާމްގެ އާއިލާއަށް ގުޅޭތޯއެއްނުން." ޒާހީ ކޮފީތަށި ނަގައި ކޮފީ ފޮދެއް ބޮއެލިއެވެ. "އަހަރެންނަށް ފޮނުވަބަލަ އަހްލާމްގެ އާއްމު މައުލޫމާތުތައް."\n"ޒާހީއާވެސް ކޮންޓެކްޓް މިކުރީ އާއިލާގެ ނަންބަރެއް އަހަރެންގެ އަތުގައި ނެތަތީ!" އަލީފް ފޯނު ނަގައި ޒާހީއަށް މެސެޖެއް ފޮނުވާލިއެވެ.\n"އިބޫ! އަހަރެން ދެންމެ ފޮނުވާލި މެސެޖްގަ އިން ކުއްޖާގެ ނަން ޑާޓާބޭސްއިން ސާރޗްކޮށްލަބަލަ!" ޒާހީ ގުޅީ އޭނާގެ އޮފީހުގައި މަސައްކަތްކުރާ ކުއްޖަކަށެވެ. "އެ ކުއްޖާގެ އާއިލާގެ މެންބަރުންގެ ފޯނު ނަންބަރުތައް ނޯޓް ކޮށްލާތި!"\n"އަހަރެންގެ ފަރާތުން މި މައްސަލަ ފުލުސް އޮފީހަށް އެންގުމަށްވުރެއް ރަނގަޅުވާނީ އާއިލާގެ މެންބަރުން ފުލުސް އޮފީހަށް އެންގީމަތާ؟" އަލީފް ގޮނޑީގައި ހަމަޖެހިލިއެވެ. "ޒާހީމެން ކަހަލަ ފުލުސް އޮފީހުގެ ބޮޑުންނާ ވާހަކަދެއްކީމަ މިކަން ކޮށްލަން ފަސޭހަވާނެތާ؟"\n"އަލީފްވެސް ތިއީ ކުޑަ މީހެއް ނޫނެއްނުން! ދެން މައުޟޫ އޮޅުވާނުލާ!" ޒާހީ ކޮފީތަށިން އެތިފޮދެއް ބޮއެލިއެވެ. "އަހްލާމް މީ ކޮން ކުއްޖެއްތަ؟"\n"އޮފީސް ކުއްޖެއް!" އަލީފް ދިނީ ވަރަށް ކުރު ޖަވާބެކެވެ. "މުޅިން އަލަށް ކުއްޖަކު އެގޮތަށް އޮފީހުން ކެނޑޭތީ އަހަރެންނަށް މަޑުން ނުހުރެވެނީ."\n"ނުވާނެ ތިޔަހެންނެއް! މިހާރު އަހައިފިންތަ؟ އެނެއްކާ ރައްޓެހިވެގެންތަ ތިއުޅެނީ؟" ޒާހީ އަލީފާއި ދިމާކޮށްލިއެވެ. "ހާދަ ސިއްރަކުން ތި އުޅެނީ! ކޮން ދުވަހަކުން ފަހަރިއަކަށް ވާނީ؟"\n"ހިއްހިއް! ޒާހީގެ ޑިޓެކްޓިވް ސްކިލް ވަރަށް ރަނގަޅުވެއްޖެ! އެކަމަކުވެސް އެއީ އަހަރެންގެ ބިޓެއް ނޫން! އަސްލުވެސް އޮފީސް ކުއްޖެއް!" އަލީފް ޒާހީއަށް ދުލެއް ނުކުރިއެވެ. "ކިތަންމެ ގިނައިން ސުވާލުކުރިއަސް ހަމަ އަހަރެންނަށް ބުނެވެން އޮތީ އޮފީސް ކުއްޖެކޭ!"\n"އަހަރެން ޤަބޫލެއްނުކުރާނަން!" ޒާހީ ފޯނަށް އައި މެސެޖަކަށް ޖަވާބު ދެމުން ދިޔައެވެ. "އަދިވެސް ނާހަންތަ؟ ތި ގޮތަށް ހުއްޓައި ކާޅު ތެޔޮ ނާށިގަނޑު ޖަހައިގަތެގެން ދާނީ! ލަސްނުކޮށް އަވަހަށް ބުނޭ!"\n"އައްސަލާމް ޢަލައިކުމް!" އަލީފަށް އައި ކޯލަކަށް އޭނާ ޖަވާބުދިނީ ޒާހީ ދައްކަމުން ދިޔަ ވާހަކަތަކަށް ރައްދު ނުދީވޭތޯއެވެ.\n"ވައިލައިކުމް ސަލާމް!" އެކޮޅުން ވާހަކަދެއްކީ އަންހެން ކުއްޖެކެވެ. "އަލީފްތޯ؟"\n"ލައްބަ! އަލީފް ވާހަކަދައްކަނީ؟"\n"މިއީ ނަފާޒާ! އަހްލާމްގެ ބެސްޓް ފްރެންޑް!" ނަފާޒާ އަލީފަށް ތައަރަފްވިއެވެ.\n"ޔޭސް! ކީކޭ ނަފާޒާ!" ނަފާޒާ ބުނަން އުޅޭ ވާހަކައެއް އަޑު އެހުމަށްޓަކައި، އަލީފްގެ ހިތް ނެގިނެގިފައި މޭގައި ޖެހެމުން ދިޔައީ ނިކަން ބާރަށެވެ.\nޖޫން 8, 2018 19:43\nޖޫން 10, 2018 03:31\nކޮބާ ވާހަކަ .... ކޮންެއިރަކުން ދެން އިންބައި އަޕް ވަނީ.... އަވަސް ކޮއްލާ


އިލްހާމް ޕީޕީއެމް އިން ވަކިވެވަޑައިގެންފައިވާ ކަމުގެ ހަބަރު ފެތުރެމުން އެބަދޭ | އުތުރު\nއުތުރު / ޚަބަރު / ރާއްޖެ / އިލްހާމް ޕީޕީއެމް އިން ވަކިވެވަޑައިގެންފައިވާ ކަމުގެ ހަބަރު ފެތުރެމުން އެބަދޭ\tއިލްހާމް ޕީޕީއެމް އިން ވަކިވެވަޑައިގެންފައިވާ ކަމުގެ ހަބަރު ފެތުރެމުން އެބަދޭ\nފާހަގަކުރުން: އިލްހާމް އަހްމަދު\tޝާއިޢުކުރީ: ހޯމަ, ޖުލައި 16th, 2012 04:19 pm GMT +5 - (0) ޚިޔާލު\nޕްރޮގޮރެސިވް ޕާޓީ އޮފް މޯލްޑިވްސްގެ ޕާލަމެންޓްރީ ގުރޫޕުގެ ނާއިބު ރައީސް އަދި ގެމަނަފުށީ ދާއިރާގެ މެމްބަރު އިލްހާމް އަހުމަދު އެ ޕާޓީން ވަކިވެވަޑައިގެންފައިވާ ކަމުގެ އަޑުތައް މީޑިޔާތަކުގައި ފެތުރެން ފަށައިފި އެވެ.\nއުތުރު.ކޮމް އެނގިފައިވާގޮތުގައި އިލްހާމް ޕީޕީއެމުން ވަކިވެވަޑައިގެންފައިވަނީ އަންނަ ބުދަ ދުވަހު ބާއްވާ އެފްއޭއެމްގެ އިންތިހާބުގައި އެ އިދާރާގެ ރައީސް ކަމުގެ މަގާމް ކާމިޔާބް ކުރެއްވުމަށް ކުރައްވާ ކެމްޕެއިން އަށް ރައީސް މައުމޫންގެ ފަރާތުން އެކަށީގެންވާ އެއްބާރުލުމެއް ލިބިވަޑައި ގެންފައިނުވާތީ އެކަމާ ހިތްހަމަ ޖެހިވަޑައިނުގަތުމުން ކަމަށެވެ.\nއިލްހާމް ޕީޕީއެމުން ވަކިވެވަޑައިގެންފައިވާ ކަމުގެ އަޑުތައް ފެތުރޭއިރު އޭނާ އެ ޕާޓީގެ ހަރަކާތްތަކާ ދުރުގައި އުޅުއްވާތާ ދުވަސްކޮޅެއްވެއްޖެ އެވެ. ނަމަވެސް އިލްހާމް ޕީޕީއެމް އިން ވަކިވެ ވަޑައިގެންފައިވާކަން އެމްނިކުފާނު، މިހާތަނަށް މިޑީޔާ އަށް ކަށަވަރުކޮށްދީފައެއް ނުވެއެވެ.\nމާފުކުރައްވާ! މި ހިނދު ގުޅުން ހުރި ލިޔުމެއް ނެތް!\tޚިޔާލެއް ނެތް؟\nކިޔުންތެރިންގެ ޚިޔާލު ލިބިފައި ނެތީ: އިލްހާމް ޕީޕީއެމް އިން ވަކިވެވަޑައިގެންފައިވާ ކަމުގެ ހަބަރު ފެތުރެމުން އެބަދޭ. ޝުޢޫރު ހިއްސާކުރުމުގައި، ބައިވެރިވުމަށް ބޭނުންތޯ؟


ދީނަށް ފުރައްސާރަކުރާ މީހުންނާ މެދު އަޅަން އެންމެ ރަނގަޅު ފިޔަވަޅަކީ، ދީނުގެ ކަންކަން އޮޅުންފިލުވައިދިނުން: ނައިބު ރައީސް\nއާރޓިކަލްކިޔުމަށް ހޭދަވާނެކަމަށް ބެލެވެނީ :3މިނެޓް, 42 ސިކުންތު\nއިސްލާމް ދީނުގެ ނަމުގައި، ދީނާ ނުގުޅޭ ކަންކަން ކުރާމީހުންނާ އަދި އިސްލާމް ދީނަށް ފުރައްސާރަކުރަމުންދާ މީހުންނާ މެދުގައިވެސް އަޅަން އެންމެ ރަނގަޅު ފިޔަވަޅަކީ، ދީނުގެ ކަންކަން ރަނގަޅަށް އޮޅުންފިލުވައިދީ، ޞައްޙަ ޢަޤީދާ އެމީހުންގެ ހިތްތަކުގައި ހަރުލެއްވުންކަމުގައި ރައީސުލްޖުމްހޫރިއްޔާގެ ނައިބު ފައިޞަލް ނަޞީމު ވިދާޅުވެއްޖެއެވެ. ރައީސުލްޖުމްހޫރިއްޔާގެ ނައިބު މިހެން ވިދާޅުވީ ރާއްޖެ އިސްލާމުވި ދުވަހުގެ މުނާޞަބާ ފާހަގަކުރުމަށް މިރޭ ބޭއްވި ޖަލްސާގައި ވާހަކަފުޅު ދައްކަވަމުންނެވެ.\nމި ޖަލްސާގައި ދެއްކެވި ވާހަކަފުޅުގައި މި ދެ މައްސަލައިގެ މައްޗަށް އަލިއަޅުވާލައްވައި ވާހަކަދައްކަވަމުން ރައީސުލްޖުމްހޫރިއްޔާގެ ނައިބު ވިދާޅުވީ ދެ މައްސަލަވެސް ކުރިމަތިވަނީ، އިސްލާމް ދީން ރަނގަޅަށް އޮޅުން ނުފިލުމުގެ ސަބަބުންކަމަށެވެ. އެހެންކަމުން މިކަންކަމަށް އޮތް ދާއިމީ ޙައްލަކީ، އެފަދަ މީހުންނަށް ދީނުގެ ކަންކަން ރަނގަޅަށް އޮޅުންފިލުވައިދީ، ޞައްޙަ ޢަޤީދާ އެމީހުންގެ ހިތްތަކުގައި ހަރުލެއްވުންކަން އެމަނިކުފާނު ފާހަގަކުރެއްވިއެވެ.\nރައީސުލްޖުމްހޫރިއްޔާގެ ނައިބުގެ ވާހަކަފުޅުގައި ރާއްޖޭގެ ތާރީޚަށް ބަލާއިރު ދިވެހިންގެ ގިނަ ކަންކަން ދުވަހުން ދުވަހަށް އަހަރުން އަހަރަށް އެކި ގޮތްގޮތަށް ބަދަލުވެފައި ވީނަމަވެސް ބަދަލުނުކޮށް، އަދި ދުވަހަކުވެސް ބަދަލުކުރަން ބޭނުންނުވާނެ ކަމަކީ ދިވެހިން ޤަބޫލުކޮށްގެން ތިބި އިސްލާމް ދީންކަން ފާހަގަކުރެއްވިއެވެ. އަދި އެއީ، اللهُ سُبْحَانَهُ وَتَعَالَى އަޅުގަނޑުމެންނަށް ދެއްވި، ނިޢުމަތްތަކުގެ ތެރެއިން، އެންމެ މަތިވެރި އަދި އެންމެ އަގުބޮޑު ނިޢުމަތްކަމަށް އެމަނިކުފާނު ވިދާޅުވިއެވެ. އެގޮތުން މިރާއްޖެ ސައްތައިން ސައްތަ އިސްލާމީ ޤައުމެއްގެ ގޮތުގައި، އެކަލާނގެ ލެއްވުން އެއީ ދިވެހިންނަށް ވަކިން ޚާއްޞަ އުފަލެއް ލިބިގެންދާކަމެއްކަންވެސް ރައީސުލްޖުމްހޫރިއްޔާގެ ނައިބުގެ ވާހަކަފުޅުގައި ފާހަގަކުރެއްވިއެވެ.\nރައީސުލްޖުމްހޫރިއްޔާގެ ނައިބުގެ ވާހަކަފުޅުގައި، ދިވެހިންނަށް ލިބިފައިވާ މި ނިޢުމަތާ ވަކިކުރުމަށް، ތަފާތު އެތައް މަސައްކަތްތަކެއް، އެކި ގޮތްގޮތުން ކުރަމުންދާ ކަން، ފާހަގަކުރެއްވިއެވެ. އެގޮތުން އެއް ބަޔަކު މަސައްކަތް ކުރަނީ، އިސްލާމް ދީނާ އެއްވެސް ގުޅުމެއް ނެތް ކަންތައްތަކެއް، ދީނުގެ ކަންކަމުގައި ހަދައިގެން، މި މަތިވެރި ދީނުގެ ސިފަ ހުތުރުކުރުމަށްކަމުގައި އެމަނިކުފާނު ވިދާޅުވިއެވެ. އިސްލާމް ދީނުގެ ނަމުގައި، މީހުން މަރައި، މީހުންގެ މުދާ ފޭރި، ކުޑަކުދިންގެ ޢިއްފަތްތެރިކަން ނަގައިލުމުގެ ޢަމަލުތަކެއް، އަޅުގަނޑުމެންގެ ތެރެއިން ބަޔަކު ކުރާކަމާއި އަދި އެފަދަ ކަންކަމަށް ހިތްވަރުދީ ވާހަކަދައްކާ ބަޔަކުވެސް އުޅޭކަމަށް އެމަނިކުފާނު ވިދާޅުވިއެވެ. ނަމަވެސް އިސްލާމުދީނުގައި ކަން އޮތީ އެހެންނޫންކަން ފާހަގަކުރައްވައި އިސްލާމު ދީނަކީ މީހުންނަށް އޯގާތެރިވެ ހަމްދަރުދީވުމަށް، އަދި ކުޑަކުދިންނާއި ދުވަސްވީމީހުންގެ ޙައްޤުތަކާއި ކަރާމާތްތެރިކަން ރައްކާތެރިކުރުމަށް، އެންމެބޮޑަށް ބާރުއަޅާ ޢަޤީދާ އަދި ދީންކަން ރައީސުލްޖުމްހޫރިއްޔާގެ ނައިބު ފާހަގަކުރެއްވިއެވެ.\nއިސްލާމް ދީނުގެ އުސޫލުތައް ޤަބޫލުނުކޮށް، މި ދީނުގެ ކަންކަމަށް ހަޖޫޖަހައި ފުރައްސާރަކުރުމަކީ ވެސް، މި ފަސްގަނޑުގައި ޖާގަދެވިގެންވާނެ ކަންކަމެއް ނޫންކަން އެމަނިކުފާނު ފާހަގަކުރެއްވިއެވެ. ރައީސުލްޖުމްހޫރިއްޔާގެ ނައިބު ވިދާޅުވީ އިސްލާމީ ޢަޤީދާގައި ސާބިތުވެ ތިބޭތީ، ޢަޤީދާ އާއި ދީނަށް، އިހާނެތިކޮށް ހިތައި ފުރައްސާރަކުރުމަކީ، ތަހުޒީބު މުޖްތަމަޢުތައްވެސް ޤަބޫލުކުރާ ހަމައެއް ނޫންކަމަށާ އަދި އެއީ ހުއްދަ ކުރެވޭނެ ކަންކަމެއްވެސް ނޫންކަމަށެއެވެ. އެގޮތުން ޚިޔާލު ފާޅުކުރުމުގެ މިނިވަންކަމުގެ ގޮތުން ވިޔަސް، އިސްލާމް ދީނަށް ފުރައްސާރަކުރުމާއި އިހާނެތިކޮށްހިތުން ހުއްދަކުރާ، ބައިނަލްއަޤްވާމީ އެއްވެސް ޤާނޫނެއް، މުޢާހަދާއެއް ފެންނަން ނެތްކަން އެމަނިކުފާނު ފާހަގަކުރެއްވިއެވެ.\nރައީސުލްޖުމްހޫރިއްޔާގެ ނައިބު ވިދާޅުވީ މިކަންކަމާ ދެކޮޅަށް އަޅަންޖެހޭ އެންމެ މުހިންމު ފިޔަވަޅަކީ، އިސްލާމް ދީނުގެ ޞައްޙަ ޢަޤީދާ އަޅުގަނޑުމެންގެ ދަރިންގެ ހިތްތަކުގައި ބިންވަޅު ނަގައިދިނުންކަމަށެވެ. އެގޮތުން އިސްލާމީ ރިވެތި އަޚްލާޤާއި ސުލޫކުގެ މަތީގައި ދަރިން ތަރުބިއްޔަތުކުރުމާއި އެންމެހައި އުޅުންތަކާއި ގުޅުންތައް، އިސްލާމް ދީނުގެ އިމުގެ ތެރޭގައި ބައްޓަންކުރުމުގެ މުހިންމުކަން އެމަނިކުފާނު ފާހަގަކުރެއްވިއެވެ.\nއަދި މިކަމުގައި މައިންބަފައިންނާއި ބެލެނިވެރިންނާއި މުދައްރިސުން، އަދި ތަޢުލީމީ މުއައްސަސާތަކުން ރާއްޖެ އިސްލާމްވި ދުވަހުގެ ހަނދާންތައް އާކުރާއިރު، އިސްލާމް ދީން އިންސާނިއްޔަތަށް ގެނެސްދިން އެންމެ ބޮޑު ބަދަލުތަކުގެ މަތިން އަޅުގަނޑުމެން ހަނދާންކުރުމަކީ މުހިންމު ކަމެއްކަން އެމަނިކުފާނު ފާހަގަކުރެއްވިއެވެ. އެ ބަދަލަކީ، ކޮންމެ ކަމެއްގެވެސް އެންމެ ރަނގަޅު ގޮތް އިޚްތިޔާރުކުރުމާއެކު އެކަކު އަނެކަކުގެ ޙައްޤުތަކަށް ޙުރުމަތްތެރިކޮށް ހިތުންކަން ރައީސުލްޖުމްހޫރިއްޔާގެ ނައިބު ފާހަގަކުރެއްވިއެވެ. އެގޮތުން އަޅުގަނޑުމެންގެ ޢަޒުމަކަށް ހަދަންވީ، މާތްވެގެންވާ އިސްލާމް ދީނުގައި އަންގަވާފައިވާ ގޮތަށް، އިސްލާމީ ރިވެތި އަދަބު އަޚްލާޤުގެ މަތީގައި އަޅުގަނޑުމެންގެ ޢަމަލުތައް ބަހައްޓައި ޤާނޫނުތަކާއި ޤަވާޢިދުތަކަށް ޙުރުމަތްތެރިކޮށް ހިތައި، އެންމެންގެ މަޞްލަޙަތާއި ޙައްޤުތައް ރައްކާތެރިކުރުންކަމަށް ރައީސުލްޖުމްހޫރިއްޔާގެ ނައިބު ވިދާޅުވިއެވެ. އިސްލާމް ދީނުގެ ހަމަތަކާއި އުޞޫލުތައް ނަގަހައްޓައި ދަމަހައްޓަން ސަރުކާރުން އަބަދުވެސް މަސައްކަތް ކުރަމުންދާނެކަމަށާއި އެކަމަށްޓަކައި ސަރުކާރުގެ އިދާރާތަކުން ކުރަންޖެހޭ އެންމެހައި ކަންކަން ކުރަމުން ދާނެކަމުގައިވެސް ރައީސުލްޖުމްހޫރިއްޔާގެ ނައިބު ވިދާޅުވިއެވެއަދާކުރަންޖެހޭ ދައުރުގެ ބޮޑުކަން އެމަނިކުފާނު ފާހަގަކުރެއްވިއެވެ.\nދީނީ އެއްބައިވަންތަކަން އާލާކުރުމަށް ޢިލްމުވެރިން ކުރެއްވި މަސައްކަތަށް ނައިބު ރައީސް ޝުކުރު އަދާކުރައްވައިފި\nހުޅުމީދޫގެ ޞިއްޙީ ޚިދުމަތުާއި އިޖުތިމާޢީ ބައެއް މައްސަލަތަކާއި ގުޅޭގޮތުން ނައިބު ރައީސް މަޝްވަރާކުރައްވައިފި\nމާލޭގެ މަގުމަތީގައި ތޮއްޖެހުން ކުޑަކުރުމަށް ކަމާބެހޭ އިދާރާތަކުގެ އިސްވެރިންނާ ނައިބު ރައީސް މަޝްވަރާކުރައްވައިފި\nނަރުދޫ މާބަނޑު މީހާއަށް ކުރިމަތިވި ފަދަ ޙާލަތު ކުރިމަތިވާން ނައިބް ރައީސް ބޭނުންފުޅެއް ނުވޭ!\nފުވައްމުލަކު މަގު ހެދެމާއި ނަރުދަމާ މަޝްރޫޢާ ބެހޭގޮތުން ނައިބު ރައީސް މަޝްވަރާ ކުރައްވައިފި\nކޯވިޑް އާއި ގުޅިގެން ކުޅުދުއްފުށީ ސިޓީއަށް ދިމާވާ ދަތިތަކާއި ގުޅޭގޮތުން ނައިބު ރައީސް މަޝްވަރާކުރައްވައިފި